Cozapine in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Cozapine ar byavahar, ppali, parshwakriya, upkaar, kriya-pratikriya aaru satarkatabani\nCozapine ৰ মূল্য আৰু পেকৰ চাইজ - Cozapine Price and Pack Size in Assamese - Cozapine ar mulya aaru pakor size\nCozapine की जानकारी\nCozapine ৰ লাভ আৰু ব্যৱহাৰসমূহ- Cozapine Benefits & Uses in Assamese- Cozapine ar laabh aaru byavaharsamuh\nCozapine ৰ পালি আৰু সেয়া কেনেদৰে ল'ব- Cozapine Dosage & How to Take in Assamese - Cozapine ar paali aaru xeya kenedore lobo\nCozapine ৰ পাৰ্শ্চক্ৰিয়াসমূহ- Cozapine Side Effects in Assamese- Cozapine ar parshwakriyasamuh\nCozapine সংক্ৰান্ত সতৰ্কতাবাণীসমূহ- Cozapine Related Warnings in Assamese- Cozapine xonkranta xatarkatabanisamuh\nঅইন দৰৱৰ সৈতে Cozapineৰ গুৰুতৰ ক্ৰিয়া-প্ৰতিক্ৰিয়া- Severe Interaction of Cozapine with Other Drugs in Assamese- Oinor xoite Cozapine ar gurutor kriya-pratikriya\nCozapine মতভেদসমূহ- Cozapine Contraindications in Assamese- Cozapine nishedhsamuh\nCozapine ৰ বিষয়ে সততে সোধা প্ৰশ্নসমূহ- Frequently asked Questions about Cozapine in Assamese- Cozapine ar bikhoye satate xodha prashnasamuh\nখাদ্য আৰু মদৰ সৈতে Cozapine ক্ৰিয়া-প্ৰতিক্ৰিয়া- Cozapine Interactions with Food and Alcohol in Assamese- khadya aaru modor xoite Cozapine kriya-pratikriya\nCozapine ৰ লাভ আৰু ব্যৱহাৰসমূহ - Cozapine Benefits & Uses in Assamese - Cozapine ar laabh aaru byavaharsamuh\nCozapine তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCozapine ৰ পালি আৰু সেয়া কেনেদৰে ল'ব - Cozapine Dosage & How to Take in Assamese - Cozapine ar paali aaru xeya kenedore lobo\nCozapine-ৰ উপাদানসমূহ - Cozapine Active Ingredients in Assamese - Cozapine-ar upadaansamuh\nCozapine ৰ পাৰ্শ্চক্ৰিয়াসমূহ - Cozapine Side Effects in Assamese - Cozapine ar parshwakriyasamuh\nগৱেষণাৰ ভিত্তিত, Cozapine ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCozapine সংক্ৰান্ত সতৰ্কতাবাণীসমূহ - Cozapine Related Warnings in Assamese - Cozapine xonkranta xatarkatabanisamuh\nCozapine-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাৰ ক্ষেত্ৰত Cozapineৰ পাৰ্শ্ব-প্ৰতিক্ৰিয়া অতি সীমিত।\nCozapine-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Cozapine এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Cozapine কি প্ৰভাৱ দেখা গৈছে?\nCozapineৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Cozapine কি প্ৰভাৱ দেখা গৈছে?\nCozapineৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Cozapine ৰ কি প্ৰভাৱ দেখা গৈছে?\nCozapine গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Cozapineৰ গুৰুতৰ ক্ৰিয়া-প্ৰতিক্ৰিয়া - Severe Interaction of Cozapine with Other Drugs in Assamese - Oinor xoite Cozapine ar gurutor kriya-pratikriya\nCozapine তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCozapine মতভেদসমূহ - Cozapine Contraindications in Assamese - Cozapine nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Cozapine লোৱা অনুচিত যাতে -\nCozapine ৰ বিষয়ে সততে সোধা প্ৰশ্নসমূহ - Frequently asked Questions about Cozapine in Assamese - Cozapine ar bikhoye satate xodha prashnasamuh\nএই Cozapine-এ অভ্য়াস বা নিচাৰ সৃষ্টি কৰে নেকি?\nনহয়, আপনি Cozapineৰ প্ৰতি আসক্ত নহয়।\nআপুনি Cozapine লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু Cozapine লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nহয়, মানসিক বিসংগতিৰ চিকিত্সাৰ ক্ষেত্ৰত Cozapineৰ ব্যৱহাৰ উপকাৰী।\nখাদ্য আৰু মদৰ সৈতে Cozapine ক্ৰিয়া-প্ৰতিক্ৰিয়া - Cozapine Interactions with Food and Alcohol in Assamese - khadya aaru modor xoite Cozapine kriya-pratikriya\nখাদ্য আৰু Cozapineৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে সেৱনৰ ফলত Cozapineয়ে প্ৰভাৱ দেখুওৱাত পলম কৰিব পাৰে। এইবিষয়ে আপোনাৰ ডাক্তৰৰ সৈতে যোগাযোগ কৰক।\nমদ আৰু Cozapineৰ মাজৰ প্ৰতিক্ৰিয়া\nCozapine লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nCozapine ৰ অনুকল্প - Substitutes for Cozapine in Assamese\nআপুনি বা আপোনাৰ পৰিয়ালৰ কোনোবাই Cozapine লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Cozapine ব্যৱহাৰ কৰিছিল নেকি?\nআপুনি কিমান পৰিমাণে Cozapine সেৱন কৰিছিল?\nআপুনি Cozapine ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Cozapine সেৱন কৰে?


স্ব-প্ৰতিভাৰে উদ্ভাসিত এখনি সৰু গাঁও (স্যামন্ত কুমাৰ গোস্বামী) - সাহিত্য ডট অৰ্গ\nশিক্ষা! শব্দটো মাত্ৰ চাৰিটা বৰ্ণৰ যদিও অৰ্থটো কিন্তু যথেষ্ট বিশাল। সাধাৰণতে শিক্ষা বুলিলে কুঁহিপাঠৰ “অ, আ, ক, খ”ৰ পৰা “কনক, ৰবৰ, মৰম, খৰম” লৈ, “ঘৰৰ খবৰ ক, অলপ সময় ৰ” ৰ পৰা “পুৱাৰ পোহৰ ওলাওঁ ওলাওঁ” লৈ নাইবা “একৰ এক গ’ল থাকিল শূণ্য” ৰ পৰা ল. সা. গু, গ. সা. উ. লৈ উত্তৰণ হোৱাটোকেই নুবুজোঁ জানো?\nকিন্তু এই যে দেউতাকৰ পৰা ল’ৰালৈ আৰু ক্ৰমাৎ পো-নাতিলৈ বাগৰি অহা, কিতাপত লিখা নথকা বিদ্যাবোৰ, বাঁহ-বেতৰ কামবোৰ, মাটিৰ পাত্ৰ তৈয়াৰ কৰা কৌশলবোৰ, খেতি-বাতিৰ কামবোৰ? সেইবোৰ জানো শিক্ষাৰ ভিতৰত নপৰে? আমাৰ সমাজখনৰ এইবোৰ হ’ল সততে আওকান কৰা কিছুমান বিষয়। কিন্তু এইখন অসমৰেই এখন সৰু গাঁৱত এনে কিছুমান বংশানুক্ৰমিক বিদ্যাৰ প্ৰচলন আছিল যিবোৰ এতিয়াও সম্পূৰ্ণৰূপে নাইকিয়া হৈ যোৱা নাই। গাঁৱখনৰ নামটো নিশ্চয় বহুতৰেই পৰিচিত– নলবাৰী জিলাৰ অন্তৰ্গত কৈহাটী গাঁও। কামৰূপীয়া ঢুলীয়াৰ অংশবিশেষ “কৈহাটীৰ ঢুলীয়া”ৰ বাবে, বিশেষকৈ মোহন ভাৱৰীয়াৰ নামটোৰ বাবেই চাগে গাঁৱখন কিছু হ’লেও জনাজাত। ইয়াত পিছে গাঁৱখনত প্ৰচলিত আন তিনিটা বিষয়ৰ ওপৰতহে এটি চমু আলোকপাত কৰিবলৈ বিচৰা হৈছে।\n১) সংস্কৃত চৰ্চা:\nঅসমত বৈষ্ণৱ ধৰ্ম প্ৰচাৰৰ বাটকটীয়া চাৰিজনা ধৰ্মগুৰুৰ ভিতৰত মহাপুৰুষ শ্ৰী শ্ৰী হৰিদেৱ অন্যতম। তেখেতৰ প্ৰধান শিষ্য আছিল চাৰিজন – হৰিচৰণদেৱ, জগন্নাথ দেৱ, নাৰায়ণ দেৱ আৰু যদুমণি দেৱ। কৈহাটী সত্ৰ স্থাপন কৰিছিল হৰিচৰণদেৱৰ পুত্ৰ বিষ্ণুভাৰতীদেৱে।\nকৈহাটী গাঁৱখন শ্ৰী শ্ৰী হৰিদেৱৰ এখন সত্ৰ। মহাপুৰুষ শ্ৰী শ্ৰী হৰিদেৱ তথা তেওঁৰ পূৰ্বপুৰুষসকল বেদজ্ঞ পণ্ডিত আছিল হেতুকেই সংস্কৃত ভাষা চৰ্চাই কৈহাটী সত্ৰকো চুই গৈছিল। গুৰুজনাৰ পূৰ্বপুৰুষ নৰোত্তম দ্বিজ কনৌজৰ অধিবাসী বেদজ্ঞ ব্ৰাহ্মণ আছিল। পিছত তেওঁ অসমলৈ আহি অশ্বক্লান্তত এখন টোল স্থাপন কৰি সংস্কৃত পঢ়াইছিল। অশ্বক্লান্ততেই গুৰুজনাৰ পিতৃ দ্বিজ অজনাভেও টোলত অধ্যাপনা কৰিছিল। শ্ৰী শ্ৰী হৰিদেৱৰ মূখ্য শিষ্য হৰিচৰণদেৱ আৰু তেওঁৰ পো-নাতিসকলো সংস্কৃত পণ্ডিত আছিল। সেই সময়ত ভাৰতৰ শিক্ষাৰ মাধ্যম আছিল সংস্কৃত আৰু এই ভাষা নজনাকৈ ভাগৱত শাস্ত্ৰ পঢ়ি শিষ্যসকলক ধৰ্মজ্ঞান দিয়াটো আছিল একেবাৰেই অসম্ভৱ।\nকৈহাটী সত্ৰত সংস্কৃত চৰ্চাৰ প্ৰথম প্ৰমাণ পোৱা যায় সংস্কৃত নাট ‘ধৰ্মোদয়’ৰ পৰা। নাটখন ৰচনা কৰিছিল ধৰ্মদেৱ গোস্বামীয়ে। ড° সত্যেন্দ্ৰনাথ শৰ্মাৰ “প্ৰাচীন অসমত সংস্কৃত চৰ্চাৰ থুলমূল আভাষ” প্ৰৱন্ধটোত উল্লেখ থকা মতে নাটকখন আছিল এক ঐতিহাসিক পটভূমিত ৰচিত পাঁচ অঙ্কীয়া সংস্কৃত নাটক। পটভূমি আছিল স্বৰ্গদেউ লক্ষ্মীসিংহৰ দিনত (১৭৬৮-১৭৮০) হোৱা মোৱামৰীয়া বিদ্ৰোহ। যুঁজখনত প্ৰথমতে আহোমৰ পৰাজয় হৈছিল যদিও পিছত পুনৰ আক্ৰমণ কৰি তেওঁলোকে জয়লাভ কৰে। নাটখনত অধৰ্মৰ পতন আৰু ধৰ্মৰ অভ্যুদয়ক দেখুওৱা হৈছে। ড° শৰ্মাদেৱে প্ৰৱন্ধটোত উল্লেখ কৰা মতে নাটখনৰ প্ৰথম অঙ্কৰ শেষ শ্লোকটো আছিল এনে ধৰণৰ –\nউনবিংশ শতিকাৰ দ্বিতীয়াৰ্দ্ধত হংসধৰ গোস্বামী স্মৃতিৰত্ন বিদ্যাৰত্ন দেৱে কৈহাটীত এখন সংস্কৃত টোল স্থাপন কৰিছিল। তেতিয়া টোলসমূহ গুৰুকুল পদ্ধতিৰ আছিল অৰ্থাৎ অধ্যাপকৰ ঘৰতে পঢ়াশালি আৰু ছাত্ৰাবাস আছিল। নিজৰ খোৱা-লোৱাৰ খৰছ বহন কৰিব নোৱাৰা ছাত্ৰসকলে গুৰুগৃহতে খোৱা-বোৱা কৰিছিল আৰু তাৰ বিনিময়ত তেওঁলোকে গুৰুগৃহৰ যাৱতীয় কাম-কাজত সহায় কৰি দিছিল। অসমৰ বিভিন্ন প্ৰান্তৰ ছাত্ৰ এই টোলত অধ্যয়নৰ বাবে গৈছিল বুলি জনা যায়। টোলসমূহত অৱশ্যে কোনো নিদ্দিষ্ট পাঠ্যক্ৰম বা নিয়মীয়া পৰীক্ষা পদ্ধতি নাছিল। শিক্ষাৰ উদ্দেশ্য আছিল সু-চৰিত্ৰসম্পন্ন ব্যক্তিৰ গঢ় দিয়া। এওঁলোকৰ মাজত কিছুমানক আদৰ্শ শিক্ষক আৰু আন কিছুমানক মাঙ্গলিক কাম-কাজত পণ্ডিত কৰি তুলি সমাজত শুদ্ধাচাৰ প্ৰচাৰ কৰাই আছিল টোলসমূহৰ প্ৰধান উদ্দেশ্য। টোলৰ শিক্ষক অৰ্থাৎ গুৰুজনে পাঠদানৰ সময়তে ছাত্ৰসকলৰ প্ৰতিভাৰ বুজ লৈছিল আৰু মাজে-সময়ে ছাত্ৰসকলৰ জ্ঞানৰ পৰীক্ষাও লৈছিল। ১৯২৬ চনত ‘অসম সংস্কৃত বোৰ্ড’ গঠন হোৱাৰ পিছৰেপৰা নিয়মিতভাৱে আদ্য, মধ্য আৰু উপাধি – এই তিনিটা পাঠ্যক্ৰমত পৰীক্ষা লোৱা প্ৰথা প্ৰচলন কৰা হয়। বোৰ্ড গঠন হোৱাৰ সময়লৈকে টোলৰ অধ্যাপকসকলে কোনো মাহিলী দৰমহা পোৱা নাছিল। আনকি বোৰ্ড গঠন হোৱাৰ পিছতো ছাত্ৰই পৰীক্ষা পাছ কৰাৰ ওপৰত ভিত্তি কৰিহে মাহিলী তিনি টকাৰপৰা আঠ টকালৈ বেতন হিচাপে তেওঁলোকক দিয়া হৈছিল। ছাত্ৰসকলে গুৰুক কোনো দক্ষিণা দিব নালাগিছিল।\n২) আয়ুৰ্বেদ চৰ্চা:\nভাৰতত অতীজৰে পৰা চলি অহা এটি বিজ্ঞানসন্মত চিকিৎসা পদ্ধতি আয়ুৰ্বেদ। ইয়াৰ বিষয়ে নিশ্চয় নকৈ বঢ়াই কোৱাৰ প্ৰয়োজন নাই। আয়ুৰ্বেদৰ বিভিন্ন পুথিসমূহ লিখা আছিল সংস্কৃতত। যিহেতু তেতিয়া কৈহাটীত সংস্কৃত ভাষাৰ ব্যাপক চৰ্চা হৈছিল, এই পুথিসমূহ পঢ়ি বুজি পোৱা লোকৰ অভাৱ কোনো অভাৱ নাছিল। উনৈশ শতিকাৰ মাজভাগৰ পৰা কুৰি শতিকাৰ মাজভাগলৈ কৈহাটী গাঁৱত নিয়মিত এই আয়ুৰ্বেদ শাস্ত্ৰৰ চৰ্চা হৈছিল। এইখিনি সময়ক কৈহাটীৰ আয়ুৰ্বেদ চৰ্চাৰ সোণালী যুগ বুলি ক’ব পাৰি। গাঁৱৰ থকা কেইজনমান আয়ুৰ্বেদ বিশাৰদৰ চিকিৎসাই গাঁৱখনৰ পৰিধি ভাঙি সৰুক্ষেত্ৰী, বৰক্ষেত্ৰী, বাঁহজানী, ধৰ্মপুৰ আদিলৈকে প্ৰসাৰ লাভ কৰিছিল। উপযুক্ত তথা দক্ষ চিকিৎসকৰ অভাৱ, কবিৰাজসকলে আপোনজন বুলি জ্ঞান কৰি কৰা চিকিৎসা তথা তেওঁলোকৰ নূন্যতম মাননিৰ বাবেই বোধহয় সেই সময়ত এই কবিৰাজী চিকিৎসা পদ্ধতিয়ে জনপ্ৰিয়তা লাভ কৰিছিল। অৱশ্যে এই চৰ্চা সত্ৰৰ গোঁসাই (গোস্বামী উপাধিৰ লোকসকল) ৰ মাজতে সীমাবদ্ধ আছিল বুলি ক’ব পাৰি। চিকিৎসকসকল নাড়ীজ্ঞান, দ্ৰব্যগুণ আৰু শৰীৰ চৰ্চা – এই তিনিওটা বিষয়তে পাৰ্গত আছিল।\nজাতীয়তাবাদ মানে আমি কি বুজোঁ বাৰু? নিজৰ দেশ, ৰাজ্য, গাঁও বা লোকসকলৰ প্ৰতি মৰম বা ভালপোৱাই জাতীয়তাবাদ নহয় জানো? সততে ৰাজপথত শ্লোগান দি বা আন্দোলন কৰি সাব্যস্ত কৰিব বিচৰা জাতীয়তাবাদৰ তুলনাত চৰকাৰী চাকৰিৰ পৰা পদত্যাগ কৰি এনেদৰে নিজৰ অঞ্চলটোৰ লোকসকলৰ সেৱাত ব্ৰতী হোৱাটোহে প্ৰকৃত জাতীয়তাবাদ যেন বোধ হয়।\n৩) মৃৎ শিল্প:\nকৈহাটী গাঁৱৰ প্ৰধানতঃ হীৰা সম্প্ৰদায়ৰ লোকসকল মৃৎ শিল্পৰ লগত জড়িত। আয়ুৰ্বেদৰ দৰেই এইটোও এটা বংশগতভাৱে বাগৰি অহা বিদ্যা।\nমৃৎ শিল্পৰ প্ৰধান কেঁচামাল হ’ল হীৰা মাটি। বিভিন্ন নিত্য ব্যৱহাৰ্য্য সামগ্ৰী যেনে কলহ, চাকি, ধুনাদানি আদিৰ উপৰিও চালে চকুৰোৱা পুতলা, শৰাই, বঁটা আদি তৈয়াৰ কৰি উলিয়ায় এই শিল্পীসকলে। তাৰোপৰি এওঁলোকে মাটিৰদ্বাৰা “শিকাৰ” নামৰ এবিধ বিশেষ খাদ্য তৈয়াৰ কৰে। এই খাদ্যবিধ গৰ্ভৱতী তিৰোতাক খাবলৈ দিয়া হয়। তেওঁলোকৰ মতে শিকাৰ ভিজোৱা পানী খালে বায়ুচৰা ৰোগৰ পৰাও আৰোগ্য লাভ কৰিব পাৰি।\nতথ্য-প্ৰযুক্তিৰ অভূতপূৰ্ব উন্নতিৰ লগে লগে নতুন নতুন চিকিৎসা পদ্ধতিৰ উদ্ভৱ, যন্ত্ৰৰ সহায়ত অতি সহজতে তথা সুলভ মূল্যতেই বিভিন্ন সামগ্ৰীৰ নিৰ্মাণ সম্ভৱ হোৱা, সংস্কৃত ভাষাটোক আওকলীয়া বুলি পাঠ্যক্ৰমৰ ঐচ্ছিক পৰ্য্যায়লৈ ঠেলি পঠিওৱা আদি কাৰণবোৰৰ বাবেই কৈহাটীৰ আয়ুৰ্বেদ চৰ্চা, মৃৎ শিল্প, সংস্কৃত চৰ্চা আদি বিষয়বোৰে মৃত্যুৰ ক্ষণ গণিছে। কেইগৰাকীমান মুষ্টিমেয় ব্যক্তিয়ে এতিয়াও বংশানুক্ৰমিকভাৱে চলি অহা এই বিদ্যাসমূহ জীয়াই ৰখাৰ আপ্ৰাণ চেষ্টা চলাইছে যদিও এই ক্ষেত্ৰত নৱপ্ৰজন্মৰ বেছিভাগৰেই সঁহাৰি সন্তোষজনক নহয়। অসমীয়া বৰ্ণমালাৰ এটি মাত্ৰ আখৰ ‘ৱ’ৰ অভাৱতে এদিন ভাষাটো বিলুপ্তিৰ গৰাহত পৰিবলগীয়া হৈছিল। পুৰণি-আওকলীয়া বুলি এনে ধৰণৰ আটাইবোৰ বিষয় এৰিবলৈ হ’লে সংস্কৃতি-সভ্যতাৰ বুটাবছা চাদৰখনো জানো লাহে লাহে উৱলি নাযাব? অতীজৰ অতি ভিতৰুৱা, জয়াল বুলি ভবা গাঁৱখনতেই যদি আহি কোনোৱে টোল, সত্ৰ স্থাপন কৰিবলৈ সমৰ্থ হৈছিল, ব্যক্তিগত লাভালাভৰ কথা বেছি চিন্তা নকৰি অলপ চেষ্টা কৰিলেই এতিয়াৰ প্ৰজন্মই এই বিষয়সমূহ আনকি জীয়াই ৰাখিবলৈকো সমৰ্থ নহ’বনে?\nঘ) মৃৎ শিল্প আৰু কৈহাটী – লক্ষ্মী বৰ্মন\n← শিক্ষাৰ মৌলিক প্ৰয়োজনীয়তা আৰু আধুনিক শিক্ষা ব্যৱস্থা (অঞ্জল বৰা)\nঅসমৰ শিক্ষা-ব্যৱস্থা সম্পৰ্কে কেইটিমান চিন্তা (ভাগ্য কোঁৱৰ) →\nবেজবৰুৱাৰ দাৰ্শনিক চিন্তা -( নিপন নিয়ৰ শেনছোৱা)


Eden Gardens Replica made byaclass 12 Student: কণীৰ খোলা, জোতাৰ বাকচ, গাখীৰৰ পেকেটৰে নিৰ্মিত ইডেন গাৰ্ডেন ! সকলো ছবি চাওক...– News18 assam\nHome » photogallery » kolkata »কণীৰ খোলা, জোতা-দিয়াশলাইৰ বাকচ, গাখীৰৰ পেকেটৰে নিৰ্মিত বৰ্ষাপাৰা, ইডেন, লৰ্ডছ ! দ্বাদশ শ্ৰেণীৰ ছাত্ৰৰ প্ৰতিভাই চমকিত কৰিছে সকলোকে...\nকণীৰ খোলা, জোতা-দিয়াশলাইৰ বাকচ, গাখীৰৰ পেকেটৰে নিৰ্মিত বৰ্ষাপাৰা, ইডেন, লৰ্ডছ ! দ্বাদশ শ্ৰেণীৰ ছাত্ৰৰ প্ৰতিভাই চমকিত কৰিছে সকলোকে...\nEden Gardens Replica made byaclass 12 Student: পেলনীয়া সামগ্ৰীৰ সৈতে, দ্বাদশ শ্ৰেণীৰ শিক্ষাৰ্থীয়ে অনায়াসে দেশ আৰু বিদেশত ষ্টেডিয়ামৰ প্ৰতিকৃতি সৃষ্টি কৰিছে।\n| September 22, 2021, 09:57 IST\nপ্ৰতি ঘৰতে কণীৰ প্লেট, জোতাৰ বাকচ, গাখীৰৰ বাটি, কাগজৰ বোৰ্ড থাকে। কাম শেষ হ'লে প্ৰায় সকলোৱে ইয়াক দলিয়াই দিয়ে। অৱশ্যে, সোদপুৰৰ দ্বাদশ শ্ৰেণীৰ ছাত্ৰ সায়ন বচাকে এইবোৰ ব্যৱহাৰ কৰে। পেলনীয়া সামগ্ৰীৰে তৈয়াৰ কৰে দেশ আৰু বিদেশৰ ষ্টেডিয়ামৰ প্ৰতিকৃতি, ট্ৰফীৰ প্ৰতিলিপি। Story: Eeron Roy Barman\nসায়নে অলপতে ক্ৰিকেটৰ নন্দনকানন ইডেন (ইডেন গাৰ্ডেন) নিৰ্মাণ কৰিছিল। ছ'চিয়েল মিডিয়াই ইতিমধ্যে সায়নৰ হাতৰ কামে জনপ্ৰিয়তা লাভ কৰিছে। সায়নে ২০১৬ চনত প্ৰথমবাৰৰ বাবে দেউতাকৰ সৈতে খেল চাবলৈ ইডেনলৈ গৈছিল। ভাৰত-নিউজিলেণ্ড টেষ্ট মেচ খন চোৱাৰ সময়ত সায়ন ইডেনৰ প্ৰেমত পৰিছিল। সপ্তম শ্ৰেণীৰ ছাত্ৰ সায়ন বাচাকে খেলখনতকৈ অধিক ইডেন সজ্জা দেখিছিল। যেতিয়া তেওঁ ঘৰলৈ উভতি আহে, তেওঁ ইডেন গাৰ্ডেন ষ্টেডিয়ামৰ প্ৰতিকৃতি বনোৱাৰ সিদ্ধান্ত লয়।\nকিন্তু সায়নে আৰম্ভণিতে ইয়াক তেনেদৰে তৈয়াৰ কৰিব নোৱাৰিলে। মডেল কেনেদৰে সৃষ্টি কৰিব লাগে শিকিবলৈ কেইবছৰমান লাগে। সায়নে তেওঁৰ মাকৰ পৰামৰ্শ অনুসৰি সৰু আৰ্হি সৃষ্টি কৰিবলৈ আৰম্ভ কৰিছিল।\nক্ৰিকেট অনুৰাগী সায়নে প্ৰথমে জাহাজ, ৰেল, পেলাই দিয়া সামগ্ৰীৰ সৈতে গাড়ীৰ মডেল তৈয়াৰ কৰা আৰম্ভ কৰিছিল। লাহে লাহে ক্ৰিকেটৰ সকলো ট্ৰফী নিৰ্মাণ কৰিবলৈ আৰম্ভ কৰিলে। সায়নে বিশ্বকাপৰ পৰা আৰম্ভ কৰি টি-২০, আই পি এল ট্ৰফী তৈয়াৰ কৰিছে। কিন্তু তেওঁ ষ্টেডিয়াম নিৰ্মাণ কৰি সকলোকে আচৰিত কৰিছিল।\nইডেনৰ সকলো সজ্জা ভালদৰে ফুটি উঠিছে। ক্লাবৰ ঘৰ, স্ক'ৰবোৰ্ড, ইডেন ঘড়ী, ইডেন বেললৈ সকলোবোৰ ছাইনৰ আৰ্হিত আছে।\nসায়নে ক্লাব হাউচৰ বাহিৰত ক্ৰিকেটাৰসকলৰ ছবি নিৰ্মাণ কৰিছে। সায়নৰ দ্বাৰা নিৰ্মিত ইডেনে ইতিমধ্যে জনপ্ৰিয়তা অৰ্জন কৰিছে। দ্বাদশ শ্ৰেণীৰ এই শিক্ষাৰ্থীজনে বিভিন্ন ঠাইৰ পৰা অৰ্ডাৰ পোৱা আৰম্ভ কৰিছে।\nসায়নৰ কথাত, মই মোৰ শৈশৱৰ সপোন পূৰণ কৰিবলৈ সক্ষম হৈছো। ইডেন গাৰ্ডেনৰ সকলো সজ্জাৰ সৈতে তৈয়াৰ কৰা হৈছে।


CM Himanta Biswa Sarma Press Meet: প্ৰতি সপ্তাহত দুখন জিলাত নিশা কটাব মুখ্যমন্ত্ৰীয়ে! HS চূড়ান্ত বৰ্ষৰ পৰীক্ষাৰ সন্দৰ্ভতো গুৰুত্বপূৰ্ণ মন্তব্য মুখ্যমন্ত্ৰীৰ cm-himanta-biswa-sarma-pressmeet-pm-narendra-modi-adviced-him-to-stayed-atleast-two-dist-in-a-weak-tvpartha-hb– News18 assam\nCM Himanta Biswa Sarma Press Meet: প্ৰতি সপ্তাহত দুখন জিলাত নিশা কটাব নেকি মুখ্যমন্ত্ৰীয়ে? HS চূড়ান্ত বৰ্ষৰ পৰীক্ষাৰ সন্দৰ্ভতো গুৰুত্বপূৰ্ণ মন্তব্য মুখ্যমন্ত্ৰীৰ\nপ্রধানমন্ত্রীয়ে একোজন মন্ত্রীক ৭জনকৈ শাসক-বিৰোধী বিধয়কৰে নিয়মীয়াকৈ মিলিত হ’বলৈ পৰামৰ্শ দিছে ।\nLast Updated : June 03, 2021, 14:14 IST\nমুখ্যমন্ত্ৰী হিচাপে প্ৰথমবাৰলৈ নতুন দিল্লীত উপস্থিত হোৱা হিমন্ত বিশ্ব শৰ্মাই প্ৰধানমন্ত্ৰী নৰেন্দ্ৰ মোদীৰ পৰা বিজেপিৰ ৰাষ্ট্ৰীয় সভাপতি জেপি নাড্ডা, কেন্দ্ৰীয় গৃহ সচিব তথা ৰাষ্ট্ৰীয় নিৰাপত্তা উপদেষ্টাৰ পৰা বিত্তমন্ত্ৰীলৈকে সাক্ষাৎ কৰি বহু গুৰুত্বপূৰ্ণ আলোচনাত মিলিত হয়। আৰু বৃহস্পতিবাৰে সংবাদমেল সম্বোধন কৰি ইয়াৰ কিছু আভাস দিয়ে মুখ্যমন্ত্ৰীগৰাকীয়ে।\nৰাজ্য পৰিচালনাত সহায়ক হোৱাকৈ প্ৰধানমন্ত্ৰী নৰেন্দ্ৰ মোদীয়ে মুখ্যমন্ত্ৰী শৰ্মাক বহু গুৰুত্বপূৰ্ণ পৰামৰ্শ আগবঢ়াই বুলি সংবাদমেল যোগে জনায়। হিমন্ত বিশ্ব শৰ্মাই কয় যে, 'প্রধানমন্ত্রীয়ে একোজন মন্ত্রীক ৭জনকৈ শাসক-বিৰোধী বিধয়কৰে নিয়মীয়াকৈ মিলিত হ’বলৈ পৰামৰ্শ দিছে । মন্ত্ৰীসকলে চৰকাৰৰ Negative Feedback বিধায়কসকলৰ পৰা গ্ৰহণ কৰিব। আৰু কেবিনেট বৈঠকত মুখ্য সচিব উপস্থিত হোৱাৰ পূৰ্বে সেই সমূহৰ সন্দৰ্ভত Zero Hour শিতানত আলোচনা কৰা হ’ব। লগতে প্রধানমন্ত্রীয়ে মুখ্যমন্ত্ৰীক সপ্তাহত দুদিন জিলা সমূহলৈ গৈ নিশা কটাবলৈ পৰামৰ্শ দিছে।'\nঅনুষ্ঠিত হ'বনে উচ্চতৰ মাধ্যমিক চূড়ান্ত পৰীক্ষা?\nএই সন্দৰ্ভত মুখ্যমন্ত্ৰীগৰাকীয়ে কয় যে, 'শিক্ষা সংসদে দ্বাদশ শ্ৰেণীৰ পৰীক্ষা পতা/নপতাৰ সন্দৰ্ভত শীঘ্ৰে সিদ্ধান্ত ল’ব । CBSEয়ে বিকল্প মূল্যায়নৰ Guidelines জাৰি কৰাৰ পিছত সেইখন অধ্যয়ন কৰি অসম চৰকাৰে সিদ্ধান্ত ল’ব।' উচ্চ শিক্ষা গ্ৰহণৰ কাৰণে পৰীক্ষাৰ প্ৰয়োজন বুলি মন্তব্য কৰে মুখ্যমন্ত্ৰীয়ে।'\nচিকিৎসকক প্ৰহাৰৰ ঘটনাৰ সন্দৰ্ভত মুখ্যমন্ত্ৰী\nহোজাইত সংঘটিত হোৱা চিকিৎসকক প্ৰহাৰৰ ঘটনাৰ সন্দৰ্ভত মুখ্যমন্ত্ৰীয়ে কয় যে, 'চিকিৎসকক প্ৰহাৰ কৰা ঘটনা সহ্য কৰা নহয়। চিকিৎসকক আক্ৰমণ মানে নিজকে আক্ৰমণ। পৰৱৰ্তী সময়ত যিমান ক্ৰিয়া হ’ব আমাৰ প্ৰতিক্ৰিয়া বেছি হ’ব।'\nঅসম নাগালেণ্ড সীমা সমস্যাৰ সন্দৰ্ভত মুখ্যমন্ত্ৰীঃ\nশেহতীয়াকৈ অসম নাগালেণ্ড সীমান্তত তীব্ৰ উত্তেজনাৰ সৃষ্টি হৈছে। বিধা.ক ৰূপজ্যোতি কুৰ্মীলৈ গুলী বৰ্ষণ কৰিছে নগা দুৰ্বৃত্তই। অসম নাগালেণ্ড সীমা সমস্যাৰ সন্দৰ্ভত মুখ্যমন্ত্ৰী ড০ শৰ্মাই কয় যে, 'অসম-নাগালেণ্ড সীমা বিবাদ উচ্চতম ন্যায়ালয়ৰ বিবেচনাধীন। শুনানি সমাপ্ত হৈছে। শীঘ্ৰে ৰায় দিয়াৰ সম্ভাৱনা।\nইফালে মুখ্যমন্ত্ৰীয়ে কেন্দ্ৰীয় গৃহ সচিব তথা ৰাষ্ট্ৰীয় নিৰাপত্তা উপদেষ্টাক সাক্ষাৎ কৰি কাৰ্বি আংলঙৰ শান্তি চুক্তি সন্দৰ্ভত আলোচনাত মিলিত হৈ চুক্তিৰ দফা সমূহ চুড়ান্ত কৰিছে বুলিও জানিবলৈ দিয়ে। অতি শীঘ্ৰে এই চুক্তি স্বাক্ষৰিত হ’ব বুলি ঘোষণা কৰে মুখ্যমন্ত্ৰী হিমন্ত বিশ্ব শৰ্মাই।\nFirst published: June 03, 2021, 14:07 IST\nCM Himanta Biswa sarmaCM Himanta Biswa Sarma Press MeetPM Narendra Modi


এটি পৰিচিত সমস্যা এলাৰ্জী — বিকাশপেডিয়া\nমূল পৃষ্ঠা / স্বাস্থ্য / ৰোগসমূহ / এটি পৰিচিত সমস্যা এলাৰ্জী\nআপোনাৰ সঘনে চৰ্দি, পানী লগা হৈ থাকে নেকি? অকণমান ঠাণ্ডা লাগিলেই নাক বন্ধ হৈ যায় বা নাকৰ পৰা পানী ওলাবলৈ ধৰে নেকি? ঋতু পৰিৱৰ্তন বা ঠাণ্ডা গৰম পৰিৱেশ সলনি হোৱাৰ ফলত বা অকণমান ধূলি, বালিৰ স্ংস্পৰ্শত শ্বাস-প্ৰশ্বাস লোৱাত অসুবিধাৰ সৃষ্টি হয় নেকি নে নেৰানেপেৰাকৈ হাঁচিয়াবলৈ ধৰে? কিবা খাদ্য বস্ত্তৰ সেৱনৰ ফলত গা বিজবিজাই আৰু খজুৱতি হয় নেকি? এই সকলো প্ৰশ্নৰ উত্তৰ যদি ‘হয়’ বুলি কয় তেন্তে ইয়াৰ মূখ্য কাৰণ হ’ব পাৰে এলাৰ্জী এলাৰ্জী হ’ল আমাৰ শৰীৰত ঘটা একধৰণৰ বিৰুপ প্ৰতিক্ৰিয়া।কোনো এলাৰ্জেন(Allergen) যেনে-ধূলি, বালি, ঋতু পৰিৱৰ্তন, কোনো খাদ্য বস্ত্তৰ ঔষধ আদিৰ প্ৰভাৱ শৰীৰে সহ্য কৰিব নোৱাৰিলে কিছুমান বিৰুপ প্ৰতিক্ৰিয়া সৃষ্টি হয় আৰু শৰীৰে এই এলাৰ্জেনবিলাক শৰীৰৰ পৰা আঁতৰাই পঠিয়াবলৈ বা ধ্বংস কৰিবলৈ কিছুমান সঁহাৰি জনাই যাক Allergic reaction বুলি কোৱা হয়।আমাৰ শৰীৰৰ ৰোগ প্ৰতিৰোধক ক্ষমতাই আমাক নিয়মিতভাৱে এলাৰ্জেনবিলাকৰ পৰা সুৰক্ষা দি আছে।শৰীৰত Allergic reaction সৃষ্টিকাৰী এই এলাৰ্জেনবিলাকক Antigen বুলিও কোৱা হয় আৰু শৰীৰত এনে এণ্টিজেন প্ৰৱেশ কৰাৰ পিছত এই এণ্টিজেনবিলাকক শৰীৰৰ পৰা উলিয়াই পঠিয়াবলৈ বা ধ্বংস কৰিবলৈ তেজৰ শ্বেতৰক্ত কণিকাবিলাকে Antibody ৰ সৃষ্টি কৰে।এই Antibody বিলাকৰ কাম হ’ল Antigen বিলাক চিনাক্ত কৰি তাক ধ্বংস কৰা।এণ্টিবডী উৎপন্ন আমাৰ শৰীৰত থকা এবিধ প্ৰ’টিন জাতীয় পদাৰ্থ যাক Immunoglobulin E বুলি কোৱা হয়।কিন্ত্ত কেতিয়াবা কিছুমান শৰীৰৰ হানি-বিঘিনি নঘটোৱা পদাৰ্থকো শৰীৰে এলাৰ্জেন বুলি গণ্য কৰি এণ্টিবডী উৎপন্ন কৰে যেনে-প্ৰ’টিন জাতীয় কিছুমান খাদ্য, কচু, বেঙেনা আদি।ভিন ভিন এণ্টিজেনৰ এণ্টিবডীও ভিন ভিন হয়।অৱশ্যে এটা কথা যিকোনো পদাৰ্থই এলাৰ্জীৰ সৃষ্টি কৰিব পাৰে বা এলাৰ্জেন হিচাপে ক্ৰিয়া কৰিব পাৰে।ভিন ভিন মানুহৰ বাবে এলাৰ্জেনো ভিন ভিন হয়।সচৰাচৰ আমি দেখা এলাৰ্জেনবিলাকৰ ভিতৰত ধূলি, মাকতি, ফুলৰ ৰেণু (Pollen),কিছুমান গছৰ শুং, ঔষধ (যেনে-Ibuprofen, Sulfa drug, Penicillin),কীট-পতংগৰ শুং বা কামোৰণি(যেনে-মহৰ কামোৰণি, মৌ বা বৰলৰ শুং),কিছুমান খাদ্য পদাৰ্থ (যেনে- মিছামাছ, বেঙেনা, কণী ইত্যাদি)পোহনীয়া জীৱ-জন্ত্তৰ নাম আদিয়ে প্ৰধান।এই Allergic reaction নিৰ্ভৰ কৰে মানুহজনৰ শৰীৰৰ ৰোগ প্ৰতিৰোধী ক্ষমতাৰ ওপৰত আৰু বেছিভাগ ক্ষেত্ৰতে এইটো অনুমান কৰিব পৰা নাযায়।যেতিয়া আমাৰ তেজত থকা এণ্টিবডীয়ে কোনো এটা এণ্টিজেন বা এলাৰ্জেন চিনাক্ত কৰে আৰু তাক আক্ৰমণ কৰে সেই এণ্টিবডীবিলাকে কিছুমান chemical ৰাসায়নিক পদাৰ্থ ক্ষৰণ কৰে যাক Mediator বুলি কোৱা হয়।সাধাৰণতে allergic reaction ৰ সময়ত আমাৰ শৰীৰৰ Mast cell বিলাক উত্তেজিত হয় আৰু Mast cell বিলাকৰ পৰাই এণ্টিবডী নিৰ্গত হয়।এই Mast cell বিলাক সাধাৰণতে ছাল, খাদ্যনলী আৰু শ্বাস-প্ৰশ্বাস তন্ত্ৰত বোছিকৈ থাকে।সেয়েহে এলাৰ্জীৰ লক্ষণসমূহ এই অংগসমূহত বেছিকৈ দেখা যায়।Allergic reaction ৰ সময়ত Mast cell ত এণ্টিবডীবিলাকে বিভিন্ন ৰাসায়নিক পদাৰ্থ নিৰ্গত কৰে।তাৰ ভিতৰত হিষ্টামিন প্ৰধান।অত্যাধিক হিষ্টামিন নিৰ্গত হোৱাৰ ফলত শৰীৰত এলাৰ্জী উৎপন্ন হয় আৰু কেতিয়াবা অতি বেছি এলাৰ্জী হৈ মানুহৰ শ্বাস আৰু হৃদক্ৰিয়া বন্ধ হৈ মৃত্যুপৰ্যন্ত হ’ব পাৰে।যাক Anaphylaxis বুলি কোৱা হয়।আগতে কোৱা হৈছে মানুহ এজনৰ এলাৰ্জীৰ প্ৰভাৱ কম বা বেছি হোৱাটো নিৰ্ভৰ কৰে মানুহ জনৰ ৰোগ প্ৰতিৰোধ ক্ষমতাৰ ওপৰত।আজিকালি অশুদ্ধ খাদ্যাভাস আৰু অশুদ্ধ জীৱনশৈলীৰ প্ৰভাৱত আমাৰ শৰীৰত পোষক তত্ত্বৰ অভাৱ (nutritional deficiency)পৰিলক্ষিত হোৱা দেখা যায় আৰু ইয়ে আমাৰ শৰীৰক আৰু মানসিকভাৱে দুৰ্বল কৰি পেলায়।যাৰ ফলত আমাৰ শৰীৰৰ ৰোগ প্ৰতিৰোধী ক্ষমতা কমি যায় আৰু আমি বাৰে বাৰে বিভিন্ন এলাৰ্জীৰ দ্বাৰা আক্ৰান্ত হওঁ।উদাহৰণস্বৰুপে যদি মানুহ এজন কোনো বেমাৰৰ ফলত দুৰ্বল হৈ পৰে তেতিয়া মানুহজন খুব খিংখিঙিয়া স্বভাৱৰ হয় আৰু সৰু সৰু কথাতে খ্ং উঠে।তেনেদৰে শৰীৰৰ ৰোগ প্ৰতিৰোধী ক্ষমতা দুৰ্বল হ’লে শৰীৰৰ অংগ-প্ৰত্যংগবিলাক খিংখিঙীয়া হয় আৰু অতি স্ংবেদনশীল(Hypersensitive)হয়। সৰু সৰু কিছুমান কাৰকৰ প্ৰভাৱত যেনে-ধূলি, ধোঁৱা, পাৰফিউম, ঠাণ্ডা বাতাৱৰণ, ঠাণ্ডা পদাৰ্থ, টেঙা পদাৰ্থ সেৱন, গৰিষ্ঠ ভোজন আদিৰ প্ৰভাৱত শৰীৰত বিৰুপ প্ৰতিক্ৰিয়াৰ সৃষ্টি হয় আৰু অতি সংবেদনশীল হৈ পৰে যাক আমি(Hypersensitivity reaction বা Allergic reaction)বুলি কওঁ।\nএলাৰ্জীৰ লক্ষণসমূহ Allergic reaction ৰ ফলত হ’ব পৰা বিভিন্ন লক্ষণসমূহ তলত দিয়া হ’ল-\n* ছালত হোৱা লক্ষণ: ছাল বিজবিজোৱা, ৰঙা পৰা, খজুৱতি, ফুলি উঠা, পানী জোলা, ছাল উখহি উঠা আদি।\n* মুখমণ্ডলত হোৱা লক্ষণ:মুখমণ্ডল, ডিঙি, চকুৰ পতা, ওঁঠ, জিভা ফুলি বা উখহি উঠা, মাত ভাঙি যোৱা, মূৰৰ বিষ আদি।\n* নাকত হোৱা লক্ষণ: নাকৰ ফুটা বন্ধ হৈ যোৱা, নাকৰ পৰা পানী ওলোৱা(Allergic rhinitis), হাঁচি, নাক আৰু ডিঙিৰ পৰা ডাঠ বিজলুৱা পদাৰ্থ ওলোৱা আদি।\n* পাকস্থলীত হোৱা লক্ষণ: পেটৰ বিষ, বমি ভাব, বমি, ডায়েৰিয়া, তেজযুক্ত ডায়েৰিয়া আদি।\n* হাঁওফাঁওত হোৱা লক্ষণ: হাঁওফাঁওৰ পৰা সোঁ সোঁ শব্দ হোৱা, দীঘল দীঘলকৈ উশাহ লোৱা, শ্বাস কষ্ট, মৃত্যু আদি।\n* অন্য লক্ষণ: ভাগৰুৱা বা অৱশতা, মূৰ আচন্দ্ৰাই কৰা বা ঘূৰোৱা, মূৰ পাতল পাতল লগা, অজ্ঞাত হৈ যোৱা, গোটেই শৰীৰত ৰঙা চকলাচকল দাগ লগতে খজুৱতি(Uritcaria)আদি।\nএলাৰ্জেনৰ প্ৰকাৰ আৰু মানুহজনৰ ৰোগ প্ৰতিৰোধী ক্ষমতা অনিযায়ী লক্ষণসমূহো ভিন ভিন হয়।উপৰিউক্ত লক্ষণসমূহৰ যিকোনো লক্ষণ দেখা দিলেই চিকিৎসকৰ ওচৰ চপা উচিত।কাৰণ Allergic reaction খুব কম সময়ৰ ভিতৰতে ভয়ানক ৰুপ ল’ব পাৰে।\n*এলাৰ্জীৰ ফলত হ’ব পৰা জটিলতা-\nএলাৰ্জীৰ ফলত শৰীৰৰ বিভিন্ন অংশ আক্ৰান্ত হ’ব পাৰে।\n*যদি নাকৰ শ্লেষ্মাৱৰণ আক্ৰান্ত হৈ তেন্তে তাৰ পৰা এলাৰ্জীক ৰাইনাইটিছ বা সহজ ভাষাত চৰ্দি বা পানী লগা(Hay fever)উৎপন্ন হয়।\n*তাৰ পৰা অলপ ভিতৰত Naso pharynx আক্ৰান্ত হ’লে adenoid প্ৰভাৱিত হয়।\n*Oro pharynx আক্ৰান্ত কৰি টনছিলাইটিছৰ সৃষ্টি কৰে।\n*মুখমণ্ডলৰ চাইনাছক আক্ৰান্ত কৰি ছাইনাছাইটিছৰ সৃষ্টি কৰে।\n*ই আমাৰ চুলি সৰা বা চুলিৰ অকাল পক্কতাৰ কাৰণো হ’ব পাৰে।\n*এই এলাৰ্জী যদি শ্বাসনলীৰ তলৰ অংশত গুচি যায় তাৰ পৰা ব্ৰ্ংকিয়েল এজমাৰ সৃষ্টি হয়।\nযদি ওপৰত উল্লেষ কৰা বেমাৰবোৰৰ নাম বা লক্ষণ ভিন ভিন হয় ইহঁতৰ কাৰণ একেটাই।সেইটো হৈছে এলাৰ্জী।\nপৰীক্ষাগাৰত কৰিবলগীয়া পৰীক্ষা-\n*তেজৰ সম্পূৰ্ণ কোষৰ সংখ্য নিৰ্ণয়(Complete Blood count)।এইটো পৰীক্ষাত তেজৰ ইওচিনোফিল নামৰ কোষৰ স্ংখ্যা বেছিকৈ ওলাব পাৰে।\n*IgE ImmunoglobulinE এণ্টিব’ডীৰ পৰীক্ষাৰ সহায়ত মানুহজনৰ কি কি পদাৰ্থৰ প্ৰতি এলাৰ্জী আছে তাক পৰীক্ষা কৰা হয়।\n*কিছুমান ইনজেকচন লগোৱাৰ আগতে ছালত পৰীক্ষা(Skin test)কৰিব দিয়া হয়।\nএলাৰ্জীৰ প্ৰতিৰোধ :যি কাৰকৰ পৰা এলাৰ্জীৰ সৃষ্টি হয় সেই কাৰকৰ পৰা আঁতৰি থকাই একমাত্ৰ প্ৰতিৰোধ।লগতে আমি সুষম আহাৰ, ফল-মূল, সেউজীয়া শাক-পাচলি বেছিকৈ সেৱন কৰিব লাগে।ধূলি-বালি বা প্ৰদূষিত বাতাৱৰণ পৰা পাৰ্যমানে আঁতৰি থাকিব লাগে।\nচিকিৎসা:আধুনিক চিকিৎসা ব্যৱস্থাত এটি হিষ্টামিনিক,ষ্টেৰইড আদি ব্যৱহাৰ কৰা হয় আৰু অতি ভয়াৱহ Allergic reaction ৰ ক্ষেত্ৰত এপিনেফ্ৰিন নামৰ ঔষধ (Injection)ব্যৱহাৰ কৰা হয়।ইয়াৰ উপৰি এলাৰ্জীৰ ফলত হোৱা বিভিন্ন লক্ষণ বা জটিলতাৰ বাবে সেই লক্ষণ বা জটিলতা অনুযায়ী চিকিৎসা কৰা হয়।\nআয়ুৰ্বেদিক চিকিৎসা:আয়ুৰ্বেদত এই সমস্যাটোৰ প্ৰতিৰোধ তথা ইয়াৰ লক্ষণ আৰু জটিলতা অনুযায়ী বিভিন্ন ঔষধীৰ ব্যৱহাৰৰ উল্লেখ আছে।একক ঔষধীৰ ভিতৰত হৰিদ্ৰা,গুৰুচী,আদা,পিপ্পলী,ক’লা জালুক,দালচেনি ,কণ্টকাৰী,বাসা,মুলেথি,তুলসী আদিয়েই প্ৰধান।\n*শাস্ত্ৰীয় ঔষধ:লক্ষণ আৰু জটিলতাৰ ভিন্নতা অনুযায়ী তলৰ শাস্ত্ৰীয় ঔষধসমুহ প্ৰয়োগ কৰা হয়,যেনে-হৰিদ্ৰা খণ্ড,ত্ৰিকুট চুৰ্ণ,শীতোপলাদি চুৰ্ণ,মুলেথি চুৰ্ণ,তালিসাদি চুৰ্ণ,গিলোই স্বত্ব,কৈশোৰ গুগ্গুল,নাৰদীয় লক্ষ্মীবিলাস ৰস,তংকন ভস্ম,স্ফটিকা ভস্ম,কণ্টকাৰী অৱলেহ,বাসা অৱলেহ,চিত্ৰক হৰিতকী অৱহেলা আদি।\n*পেটেণ্ট ঔষধী:চেপ্টিলিন,Immusante,লাৰ্জিনা,শীতপিত্তান্তক বটী আদি।\nওপৰত উল্লেখ কৰা ঔষধসমুহ চিকিৎসকৰ পৰামৰ্শ অহিবনে সেৱন কৰা অনুচিত।কাৰণ ভিন ভিন ৰোগী বা মানুহ অনুসৰি ঔষধো ভিন ভিন হয়।


Col (Gufic) ৰ স্তন্যপায়ীসকলৰ ক্ষেত্ৰত পাৰ্শ্ব-প্ৰতিক্ৰিয়া অতি কম বা নায়েই। গতিকে আপুনি ইয়াক চিকিতসকৰ পৰামৰ্শ অবিহনেই গ্ৰহণ কৰিব পাৰে।\nবৃক্ক ৰ বাবে Col (Gufic) কেতিয়াবাহে ক্ষতিকাৰক।\nCol (Gufic)ৰ ব্যৱহাৰ কলিজা ৰ বাবে ক্ষতিকৰ হব পাৰে। চিকিতসকৰ পৰামৰ্শ অবিহনে গ্ৰহণ নকৰিব।\nCol (Gufic)ৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nনহয়, আপনি Col (Gufic)ৰ প্ৰতি আসক্ত নহয়।\nহয়, Col (Gufic) লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nনহয়, Col (Gufic)য়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্যৰ সৈতে Col (Gufic) লোৱাটো স্বাভাৱিক।\nCol (Gufic)ৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nCol (Gufic) ৰ অনুকল্প - Substitutes for Col (Gufic) in Assamese\nআপুনি বা আপোনাৰ পৰিয়ালৰ কোনোবাই Col (Gufic) লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Col (Gufic) ব্যৱহাৰ কৰিছিল নেকি?\nআপুনি কিমান পৰিমাণে Col (Gufic) সেৱন কৰিছিল?\nআপুনি Col (Gufic) ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Col (Gufic) সেৱন কৰে?


কেম্পাছৰ দাবী তোলা ছাত্ৰক কলেজৰ পৰা নিলম্বন, ঘোষণা কৰা হ'ল 'ৰাষ্ট্ৰদ্ৰোহী' হিচাপে\nLast updated Feb 26, 2021 4,971\nদ্য ষ্টেটমেন্ট : চিকিম, দেশৰ আটাইতকৈ সৰু ৰাজ্য ৷ চিকিমৰ সৌন্দৰ্য, স্বচ্ছতা আৰু পৰ্যটনক লৈ প্ৰায়ে চৰ্চা হয় ৷ কিন্তু এইবাৰ চৰ্চা হৈছে ছাত্ৰৰ দ্বাৰা সংঘটিত কাৰ্যক লৈ ৷ দৰাচলতে, পশ্চিম চিকিমত নিৰ্মাণ কৰা চৰকাৰী কলেজ, গেজিংগত ৪ জন ছাত্ৰক কলেজৰ পৰা নিলম্বন কৰা হৈছে ৷ কাৰণ ছাত্ৰসকলে আহ্বান জনাইছিল যে লেহেমীয়া গতিত নিৰ্মাণ হৈ থকা কলেজৰ বিল্ডিং তীব্ৰ গতিত নিৰ্মাণ হওঁক যাতে ঠাণ্ডাৰ বাবে হোৱা সমস্যাৰ পৰা তেওঁলোকে পৰিত্ৰাণ পায় ৷ তেওঁলোকে নিজৰ বিচাৰ লৈ চিকিম চৰকাৰৰ শিক্ষামন্ত্ৰী মানৱ সংশোধন বিকাশ মন্ত্ৰালয়ৰ জেষ্ঠ্য অধিকাৰীক সাক্ষাৎ কৰাৰ চেষ্টা কৰিছিল ৷ কিন্তু শিক্ষা বিভাগৰ মুখ্য সচিব জি পি উপাধ্যায়ে আৰক্ষীৰ মাতি ছাত্ৰসকলক কাৰাগাৰলৈ পঠিয়ায় ৷ এতিয়া এই ঘটনাই সমগ্ৰ চিকিমতে উত্তপ্ত পৰিস্থিতিৰ সৃষ্টি কৰিছে ৷\nপ্ৰকৃত ঘটনা কি?\nপশ্চিম চিকিমৰ চিকিম চৰকাৰী কলেজ, গেজিংগত অধ্যয়ন কৰা প্ৰায় ৩৫ গৰাকী শিক্ষাৰ্থীয়ে যোৱা ২ ফেব্ৰুৱাৰীত গ্যেংটকলৈ ৰাওনা হৈছিল ৷ তেওঁলোকে বিচাৰছিল যে কলেজ বিল্ডিঙৰ কাম তীব্ৰ গতিত সম্পন্ন হওঁক ৷ এই কথা অৱগত কৰিবলৈ তেওঁলোকে ৰাজ্যখনৰ শিক্ষামন্ত্ৰী কুংগা নীমা লেপচাৰ পৰা মাত্ৰ ২০ মিনিট সময় বিচাৰিছিল ৷ এই সকলোবোৰ ছাত্ৰ আৰ্থিকভাৱে দুৰ্বল ৷ গেজিংগৰ পৰা গ্যেংটকৰ দূৰত্ব প্ৰায় ১২০ কি:মি:, এই দূৰত্ব তেওঁলোকে নিজে খৰচ বহন কৰি অতিক্ৰম কৰিছিল ৷ ২ৰ পৰা ৫ ফেব্ৰুৱাৰীলৈ ছাত্ৰসকলে বাৰাম্বাৰ শিক্ষামন্ত্ৰীক লগ কৰিবলৈ বিচাৰিছিল যদিও সাক্ষাৎ কৰিব নোৱাৰিলে ৷ তেওঁলোকে কেৱল অতিৰিক্ত মুখ্য সচিব জি পি উপাধ্যায়ক সাক্ষাৎ কৰিবলৈ সক্ষম হয় ৷\nSTUDENTS OF SGC GEYZING DETAINED BY POLICE IN THE NIGHT The students of Sikkim Govt College, Gyalshing detained by…\nPosted by Sikkim Progressive Youth Forum – SPYF on Friday,5February 2021\n৫ ফেব্ৰুৱাৰীৰ ৰাতি ১০ বজাত হঠাতে আৰক্ষীয়ে ১৮ জন ছাত্ৰক গ্ৰেপ্তাৰ কৰে ৷ অতিৰিক্ত মুখ্য সচিবে দুজন ছাত্ৰ প্ৰবীণ উপ্ৰেতি আৰু প্ৰবীণ বিশনেটৰ বিৰুদ্ধে FIR দাখিল কৰে ৷ তেওঁলোকৰ ওপৰত IPCৰ ধাৰা ৩৪১, ৪৪৮, ৪৫২, ৩৫৩, ১৮৬ আৰু ৩৪ৰ ভিত্তিত গোচৰ ৰুজু কৰে ৷ ছাত্ৰসকলে দাবী কৰি কয়, “৬ ফেব্ৰুৱাৰীত আৰক্ষীয়ে দুয়োজন ছাত্ৰক আদালতলৈ নিয়ে কিন্তু হাজিৰ নকৰাকৈ থানাৰ পৰা জামিন দিয়ে ৷”\n“ছাত্ৰকেইজনক হঠাতে নিলম্বন কৰা হয়”\nজামিন লাভ কৰা ছাত্ৰ প্ৰবীণ উপ্ৰেতিয়ে কয়, “জামিন লাভ কৰাৰ পিছত কিছুদিনলৈ কলেজলৈ গৈছো ৷ কিন্তু হঠাত কলেজ প্ৰশাসনে ১৯ ফেব্ৰুৱাৰীৰ দিনৰ ২ বজাত কলেজৰ অধ্যক্ষক সাক্ষাৎ কৰিবলৈ মোৰ অভিভাৱকলৈ চিঠি প্ৰেৰণ কৰে ৷ ১৯ ফেব্ৰুৱাৰীত অধ্যক্ষৰ লগতে আন শিক্ষকো অভিভাৱকৰ লগত উপস্থিত আছিল ৷ কলেজ কৰ্তৃপক্ষই অভিভাৱকক কয় যে আপোনালোকৰ সন্তান আমাৰ নিয়ন্ত্ৰণত নাই ৷ আপোনালোকে তেওঁক লৈ যাওঁক ৷ আৰু আমি ৪ জন ছাত্ৰ প্ৰবীণ উপ্ৰেতী, প্ৰবীণ বিশনেট, লোকনাথ ছেত্ৰী, নকুল শৰ্মাক কলেজৰ পৰা নিলম্বন কৰিছো ৷ আমাৰ কথা নুশুনাকৈ তেওঁলোকে আমাক কলেজৰ পৰা উলিয়াই দিলে ৷ এয়া কেনেকুৱা ন্যায়? ২২ ফেব্ৰুৱাৰীত আমি কলেজলৈ গ’লো ৷ প্ৰায় ৬০ জন ছাত্ৰই কলেজ প্ৰশাসনৰ এই সিদ্ধান্তৰ বিৰোধিতা কৰিছিল ৷”\nছাত্ৰ দেশ বিৰোধী কামত লিপ্ত হৈছে: মুখ্যমন্ত্ৰী\nপি এছ তামাংগে ৰাজ্যখনত চিকিম ক্ৰান্তিকৰী মৰ্চা আৰু ভাৰতীয় জনতা পাৰ্টীৰ জোঁটবন্ধন চৰকাৰৰ মুখ্যমন্ত্ৰী হিচাপে কাৰ্যনিৰ্বাহ কৰি আছে ৷ তেওঁ কয় যে ছাত্ৰসকলে ভুল কৰিছে আৰু চৰকাৰে নহয়, কলেজে তেওঁলোকক নিলম্বন কৰিছে ৷ যদি ছাত্ৰসকলে ক্ষমা বিচাৰে তেন্তে পুনৰ তেওঁলোকক কলেজলৈ উভতাই আনা হ’ব ৷\nইয়াৰ পূৰ্বে তামাংগে প্ৰবীণ উপ্ৰেতী আৰু প্ৰবীণ বিশনেটৰ ওপৰত দেশ বিৰোধী কামত চামিল হোৱাৰ অভিযোগ উত্থাপন কৰিছে ৷ তামাংগে ৮ ফেব্ৰুৱাৰীত এটা ৰেলীত কয়,”এই ছাত্ৰসকল ২৬ জানুৱাৰীত লালকিল্লাত আছিল ৷ তাত তেওঁলোকৰ কি কাম আছিল? এওঁলোক দেশ বিৰোধী কামত জড়িত ৷” ছাত্ৰসকলে কয় যে কৃষক আন্দোলনত চামিল হ’বলৈ তেওঁলোক দিল্লীলৈ গৈছিল কিন্তু ২৬ জানুৱাৰীত চিকিমতে আছিল ৷ কাৰণ সেইদিনাই তেওঁলোকৰ সংগঠনৰ প্ৰতিষ্ঠা দিৱস আছিল ৷ চৰকাৰ আৰু প্ৰশাসনৰ ওপৰত অভিযোগ উত্থাপন কৰি ছাত্ৰসকলে কয় যে তেওঁলোকে ভুৱা খৱৰ প্ৰচাৰ কৰি নিজৰ ভুল ঢাকিবলৈ চেষ্টা কৰিছে ৷\nছাত্ৰসকল দেশদ্ৰোহী: চৰকাৰ\nচিকিম ক্ৰান্তিকাৰী মৰ্চাৰ প্ৰবক্তা জেকৱ খালিংগ ৰায়ে এই ছাত্ৰসকলক দেশদ্ৰোহী আখ্যা দিয়ে ৷ তেওঁ কয়,”ছাত্ৰসকল কৃষকৰ আন্দোলনক কিয় গৈছিল? এনেকুৱা ভাৱ হয় যে তেওঁলোকে ইনোভা গাড়ীৰে চিকিমৰ পৰা সিংঘু সীমান্তলৈ গৈছিল ৷ তেওঁলোকক খৰচ কোনে দিছিল? এই ছাত্ৰসকল ২৬ জানুৱাৰীত লালকিল্লাত হোৱা হিংসাত্মক কাৰ্যত চামিল আছিল ৷ এওঁলোক দেশদ্ৰোহী আৰু চিকিমত হিংসাত্মক কাৰ্য সংঘটিত কৰি আছে ৷ মই অনুসন্ধানকাৰী সংস্থাক এইটো বিচাৰ কৰিবলৈ আহ্বান জনাওঁ যে ২৬ জানুৱাৰীত তেওঁলোক লালকিল্লাত আছিল নে নাই ৷”\nকলেজ কৰ্তৃপক্ষই কি ক’লে?\nগেজিংগ কলেজৰ অধ্যক্ষ কিশোৰ কুমাৰ ৰায়ে কয়, “কলেজৰ নিয়ম-কানুন আছে ৷ এই ছাত্ৰসকলে কলেজৰ নিয়ম-কানুন উলংঘা কৰিছে ৷ সেইবাবে তেওঁলোকক নিলম্বন কৰা হৈছে ৷”\nAnti NationalGeyzing CollegeStudentthe statement


एक साल में बाइबल - ইণ্ডিয়ান ৰিভাইচ ভাৰচন - मई 16\n২ সামুয়েল 3:1-39\n1. চৌলৰ বংশ আৰু দায়ূদৰ বংশৰ মাজত বহুকাল ধৰি যুদ্ধ হ’ল৷ দায়ুদ ক্ৰমে বলৱান হৈ উঠিল, কিন্তু চৌলৰ বংশ হ’লে ক্ৰমে শক্তিহীন হৈ আহিল।\n2. হিব্ৰোণত দায়ূদৰ কেইবাজনো পুত্ৰ জন্মিল। তেওঁৰ বৰ পুত্ৰ অম্নোন, যিজ্ৰিয়েলীয়া অহীনোৱমৰ সন্তান;\n3. তেওঁৰ দ্বিতীয় পুত্ৰ কিলিয়াব, কৰ্মিলীয়া মৃত নাবলৰ ভাৰ্য্যা অবীগলৰ সন্তান৷ তৃতীয় অবচালোম, গচুৰৰ তল্ময় ৰজাৰ জীয়েক মাখাৰ সন্তান৷\n4. চতুৰ্থ পুত্ৰ অদোনীয়া, হগ্গীতৰ সন্তান৷ পঞ্চম পুত্ৰ চফটিয়া, অবীটলৰ সন্তান,\n5. আৰু ষষ্ঠ পুত্ৰ যিত্ৰিয়ম, দায়ূদৰ তিৰোতা ইগ্লাৰ সন্তান। এই সকলো হিব্ৰোণত দায়ূদৰ ঔৰসত জন্মিল।\n6. যি সময়ত দায়ূদৰ বংশ আৰু চৌলৰ বংশৰ মাজত যুদ্ধ চলি আছিল, সেই সময়ত অবনেৰে চৌলৰ বংশৰ পক্ষে নিজকে পৰাক্ৰমী দেখুৱাইছিল।\n7. কিন্তু অয়াৰ জীয়েক ৰিস্পা নামেৰে চৌলৰ এজনী উপপত্নী আছিল৷ তাইৰ বিষয়ে ঈচবোচতে অবনেৰক ক’লে, “তুমি মোৰ পিতৃৰ উপপত্নীত কিয় গমন কৰিলা?”\n8. ঈচ্‌বোচতৰ এই কথাত অবনেৰে অতিশয় ক্ৰুদ্ধ হৈ ক’লে, “মই জানো যিহূদাৰ ফলীয়া কুকুৰৰ মূৰ? আজিলৈকে মই তোমাৰ পিতৃ চৌলৰ বংশলৈ আৰু তেওঁৰ ভাই-বন্ধুসকললৈ দয়া কৰি আছোঁ আৰু তোমাক দায়ূদৰ হাতত শোধাই দিয়া নাই৷ তথাপি তুমি আজি সেই তিৰোতাজনীৰ বিষয়ে মোক দোষী কৰিছা।\n9. দায়ূদৰ আগত যিহোৱাই খোৱা শপতৰ দৰে যদি মই তেওঁলৈ কাৰ্য নকৰোঁ, তেনেহলে অবনেৰক তাতকৈয়ো অধিক দণ্ড দিয়ক,\n10. চৌলৰ পৰিয়ালৰ পৰা ৰাজ্য হস্তান্তৰ কৰিব আৰু দানৰ পৰা বেৰ-চেবা লৈ, সমগ্র ইস্ৰায়েল আৰু যিহূদাৰ ওপৰত সিংহাসন স্থাপন কৰিব।”\n11. তাতে ঈচবোচতে অবনেৰক পুনৰ কোনো কথা ক’ব নোৱাৰিলে; কাৰণ অবনেৰলৈ তেওঁ ভয় কৰিলে।\n12. পাছত অবনেৰে দায়ূদৰ ওচৰলৈ তেওঁৰ পক্ষ হৈ কবলৈ দূতবোৰ পঠিয়াই দি কোৱালে বোলে, “এই দেশ কাৰ? আপুনি যদি মোৰ লগত এটি চুক্তি কৰে, তেন্তে চাওঁক মই গোটেই ইস্ৰায়েলক আপোনাৰ ফাললৈ নিবলৈ আপোনাৰ সহায় হম।”\n13. দায়ূদে ক’লে, বাৰু, মই তোমাৰ লগত এটি চুক্তি কৰিম, কেৱল এটি বিষয় মই তোমাৰ পৰা বিচাৰো যে যেতিয়া তুমি মোক দেখা কৰিবলৈ আহিবা, তেতিয়া প্ৰথমে চৌলৰ জীয়েক মীখলক নানিলে, মোক দেখা নাপাবা।\n14. তেতিয়া দায়ূদে চৌলৰ পুত্ৰ ঈচ্‌বোচতৰ ওচৰলৈ দূত পঠিয়াই কোৱালে, বোলে, “যাক মোলৈ বাগ্দান কৰা হ’ল, মোৰ সেই মীখলক মোক দিয়া, যাৰ বাবে মই পলেষ্টীয়াসকলৰ এশ লিঙ্গাগ্ৰ- চৰ্ম্ম দিলোঁ।”\n15. তাতে ঈচ্‌বোচতে মানুহ পঠিয়াই লয়িচৰ পুত্ৰ পল্টীয়েল নামেৰে মীখলৰ স্ৱামীৰ পৰা তাইক লৈ আহিল।\n16. তেতিয়া তাইৰ স্ৱামীয়ে তাইৰ পাছে পাছে কান্দি কান্দি বহূৰীমলৈকে তাইৰ লগত আহিল। পাছত অবনেৰে তেওঁক ক’লে, “যোৱা, ঘৰলৈ উভটি যোৱা।” তাতে তেওঁ উভটি গ’ল।\n17. পাছত অবনেৰে ইস্ৰায়েলৰ বৃদ্ধ লোকসকলৰ লগত কথোপকথন কৰি ক’লে, “দায়ূদক তোমালোকৰ ওপৰত ৰজা পাতিবলৈ তোমালোকে পূৰ্বতে চেষ্টা কৰিছিলা।\n18. এতিয়া তাকে কৰাহঁক৷ কিয়নো যিহোৱাই দায়ূদৰ বিষয়ে কৈছিল, বোলে, ‘মই নিজ দাস দায়ূদৰ হতুৱাই মোৰ প্ৰজা ইস্ৰায়েলক পলেষ্টীয়াসকলৰ হাতৰ পৰা আৰু তেওঁলোকৰ সকলো শত্ৰুৰ হাতৰ পৰাও উদ্ধাৰ কৰিম’।”\n19. অবনেৰে বিন্যামীনৰ লোকসকলৰ লগত ব্যক্তিগতভাৱে কথা হ’ল৷ তাৰ পাছত ইস্ৰায়েল বংশ ও বিন্যামীনৰ গোটেই বংশই যি সম্পূর্ণ কৰিবলৈ ইচ্ছা কৰিছিল, সেই বিষয়ে অবনেৰে দায়ূদৰ আগত জনাবৰ বাবে হিব্ৰোণলৈ গ’ল।\n20. এইদৰে দায়ূদক দেখা কৰিবলৈ অবনেৰে তেওঁৰ বিশজন লোকক নিজৰ লগত লৈ হিব্ৰোণলৈ আহিল। তাতে দায়ূদে অবনেৰ আৰু তেওঁৰ লগৰ লোকসকলৰ বাবে ভোজ পাতিলে।\n21. অবনেৰে দায়ূদৰ ওচৰত বাখ্যা কৰি ক’লে, মই উঠি গৈ মোৰ প্ৰভু মহাৰাজৰ গুৰিলৈ ইস্ৰায়েলৰ সকলোকে গোটাই আনোগৈ, যেন তেওঁলোকে আপোনাৰে সৈতে এটি চুক্তি কৰিব আৰু আপুনি আপোনাৰ মনৰ ইচ্ছাৰ দৰে যেন সকলোৰে ওপৰত ৰাজত্ব কৰিব। পাছত দায়ূদে অবনেৰক বিদাই দিয়াত, তেওঁ শান্তিৰে প্ৰস্থান কৰিলে।\n22. তাৰ পাছত দায়ূদৰ সৈন্যসকল আৰু যোৱাবে কোনো ঠাইত লুটকৰি উভটি অহিছিল আৰু তেওঁলোকে লগত বহুত লুট দ্ৰব্য আনিছিল৷ তেতিয়া অবনেৰ দায়ূদৰ লগত হিব্ৰোণত নাছিল৷ কিয়নো দায়ূদে তেওঁক বিদায় দিয়াত তেওঁ শান্তিৰে প্ৰস্থান কৰিলে।\n23. যেতিয়া যোৱাব আৰু তেওঁৰ লগৰ আটাই সৈন্যদলৰ সৈতে আহিল, লোকসকলে যোৱাবক ক’লে, “নেৰৰ পুত্ৰ অবনেৰ ৰজাৰ ওচৰলৈ আহিছিল; আৰু ৰজাই তেওঁক বিদায় দিয়াত তেওঁ শান্তিৰে প্ৰস্থান কৰিলে।”\n24. তেতিয়া যোৱাবে ৰজাৰ আগলৈ আহি ক’লে, আপুনি কি কৰিলে? চাওঁক, অবনেৰে আপোনাৰ ওচৰলৈ আহিছিল! আপুনি তাক বিদায় দি কিয় শান্তিৰে যাবলৈ দিলে?\n25. আপুনি নাজানে জানো, যে নেৰৰ পুত্ৰ অবনেৰকে আপোনাক ভূলাবলৈ আৰু আপোনাৰ পৰিকল্পনাসমূহ উদ্‌ঘাতন কৰিবলৈ আৰু আপুনি যি যি কৰি আছে, সেই সকলোৰ বিষয়ে বুজিবলৈহে তেওঁ আহিছিল।\n26. যেতিয়া যোৱাবে দায়ূদৰ ওচৰৰ পৰা বাহিৰ ওলাই আহিল, তেতিয়া তেওঁ অবনেৰৰ পাছত দূত পঠিয়াই দিলে আৰু তেওঁলোকে গৈ চিৰা নাদৰ ওচৰৰ পৰা অবনেৰক ওভোটাই আনিলে, কিন্তু দায়ূদে এই কথাৰ বুজ নাপালে।\n27. যেতিয়া অবনেৰ হিব্ৰোণলৈ ঘূৰি আহিল, যোৱাবে তেওঁক গুপুতে কথা ক’বৰ ছলেৰে নগৰৰ দুৱাৰৰ ভিতৰলৈ তেওঁক এফলীয়াকৈ লৈ গৈ, নিজ ভায়েক অচাহেলৰ ৰক্তপাতৰ কাৰণে, সেই ঠাইতে তেওঁৰ পেটত এনেকৈ আঘাত কৰিলে, যে তেওঁৰ তাতেই মৃত্যু হ’ল।\n28. যেতিয়া দায়ূদে সেই কথা শুনিলে, তেতিয়া তেওঁ ক’লে, “নেৰৰ পুত্ৰ অবনেৰ ৰক্তপাতৰ বিষয়ে মই আৰু মোৰ ৰাজ্য যিহোৱাৰ দৃষ্টিত সদাকাললৈকে নিৰ্দ্দোষী।\n29. সেই ৰক্তপাতৰ দোষ যোৱাবৰ আৰু তাৰ গোটেই পিতৃ-বংশৰ ওপৰত পৰোক৷ আৰু যোৱাবৰ দেশত প্ৰমেহ ৰোগী, কুষ্ঠী, লাখুটিত ভৰ দিওঁতা, তৰোৱালৰ দ্বাৰায় পৰা, বা খাবলৈ নোপোৱা, এনে প্ৰকাৰৰ লোকৰ অভাব নহওঁক।”\n30. এইদৰে যোৱাবে আৰু তেওঁৰ ভায়েক অবীচয়ে, গিবিয়োনৰ যুদ্ধত নিজৰ ভাই অচাহেলক বধ কৰাৰ কাৰণে অবনেৰক বধ কৰিলে।\n31. পাছত দায়ূদে যোৱাব আৰু তেওঁৰ লগত থকা সকলো লোকক ক’লে, তোমালোকে তোমালোকৰ কাপোৰ ফালি কঁকালত চট পিন্ধা আৰু শোক কৰি কৰি অবনেৰৰ শৱৰ আগে আগে চলা। আৰু দায়ুদ ৰজাও মৰা শৱৰ চাঙৰ পাছে পাছে গ’ল৷\n32. পাছত তেওঁলোকে হিব্ৰোণত অবনেৰক মৈদাম দিলে৷ সেই সময়ত ৰজাই অবনেৰৰ মৈদামৰ ওচৰত বৰ মাতেৰে ক্ৰন্দন কৰিলে আৰু আন সকলো লোকেও কান্দিলে।\n33. ৰজাই অবনেৰৰ বিষয়ে বিলাপ কৰি গীত গালে, “অবনেৰো অজ্ঞানৰ দৰে মৰিব লাগেনে?\n34. তোমাৰ হাত বন্ধা নাছিল৷ তোমাৰ ভৰিতো বেড়ী লগোৱা নাছিল৷ অন্যায় কৰোঁতা লোকৰ আগত পতিত হোৱা জনৰ দৰে তুমি পতিত থ’লো।” পাছত সকলো লোকে তেওঁৰ কাৰণে পুনৰাই ক্ৰন্দন কৰিলে।\n35. পাছত আটাই লোকে বেলি থাকোঁতেই দায়ূদক ভোজন কৰাবলৈ আহিলত, দায়ূদে এই শপত খালে, “বেলি মাৰ নৌ যাওঁতে মই যদি পিঠা বা আন কিবা বস্তুৰেই আস্বাদ লওঁ, তেন্তে ঈশ্বৰে মোক অমুক আৰু তাতোকৈয়ো অধিক দণ্ড দিয়ক।”\n36. তাতে সকলো লোকে তেওঁৰ এই ব্যৱহাৰ দেখি সন্তোষ পালে; আৰু ৰজাই যি যি কৰিছিল, তাতো সকলো লোকে সন্তোষ পাইছিল।\n37. আৰু নেৰৰ পুত্ৰ অবনেৰক বধ কৰা কথাত ৰজাৰ যে অনুমতি নাই, তাক সকলো লোকে আৰু সকলো ইস্ৰায়েলেও সেই দিনা বুজি পালে।\n38. পাছে ৰজাই তেওঁৰ দাসবোৰক ক’লে, আজি যে ইস্ৰায়েলৰ মাজত প্ৰধান আৰু মহান লোক এজন পতিত হ’ল, তাক জানো তোমালোকে নাজানা নে?\n39. অভিষিক্ত ৰজা হ’লেও আজি মই দূৰ্ব্বল৷ এইকেইজনলোক আৰু চৰূয়াৰ পুত্ৰসকল মোৰ বাবে অতি পাষবিক৷ যিহোৱাই কুকৰ্ম কৰাসকলক তেওঁলোকৰ অসৎ ব্যৱহাৰৰ কাৰণে পাব লগীয়া উচিত প্ৰতিফল দিয়ক।\n২ সামুয়েল 4:1-12\n1. যেতিয়া চৌলৰ পুত্ৰ ঈচ্‌বোচতে অবনেৰ’ৰ মৃত্যু হিব্ৰোণত হোৱা কথাষাৰ শুনিলে, তেওঁৰ হাত দূৰ্ব্বল হ’ল আৰু আটাই ইস্ৰায়েল চিন্তিত হ’ল।\n2. চৌলৰ পুত্ৰৰ দুজন সৈন্যবৰ্গৰ দলপতি আছিল৷ এজনৰ নাম বানা আৰু আন জনৰ নাম ৰেখব; তেওঁলোক বিন্যামীনৰ বংশৰ বেৰোতীয়া ৰিম্মোনৰ পুত্ৰ; কিয়নো বেৰোতা বিন্যামীনৰ আধিপত্যৰ মাজৰো এজন বুলি গণিত হৈছিল\n3. আৰু বেৰোতীয়াসকল গিত্তয়িমলৈ পলাই গৈ সেই ঠাইতে আজিলৈকে প্ৰবাস কৰি আছে।\n4. চৌলৰ পুত্ৰ যোনাথনৰ, দুয়োখন ভৰি খোৰা হোৱা এজন পুত্ৰ আছিল। যিজ্ৰিয়েলৰ পৰা যেতিয়া চৌল আৰু যোনাথনৰ মৃত্যুৰ সম্বাদ আহিছিল, তেতিয়া ল’ৰাজনৰ পাঁচ বছৰ বয়স আছিল৷ সেই ল’ৰাজনৰ শুশ্ৰূষাকাৰিণীয়ে তাক লৈ পলাই গৈছিল৷ কিন্তু শুশ্ৰূষাকাৰিণীয়ে বেগেৰে পলাই যাওঁতে যোনাথনৰ পুত্ৰ পৰি আঘাত পোৱাত খোৰা হৈছিল। তাৰ নাম মফিবোচৎ আছিল।\n5. পাছত বেৰোতীয়া ৰিম্মোনৰ সেই দুজন পুত্ৰ ৰেখব আৰু বানাই দিনৰ টান ৰ’দৰ কালত যাত্ৰা কৰি ঈচ্‌বোচতৰ ঘৰ পালেগৈ, তেতিয়া দুপৰ বেলাৰ সময়, যেতিয়া তেওঁ জিৰণি লৈ আছিল।\n6. তাতে ঘেহুঁধান চালি থকা সময়ত, দুৱাৰত ৰখীয়া হৈ থকা এগৰাকি মহিলাই টোপনি যোৱাত, ৰেখব আৰু বানাই নিৰৱে তাইৰ কাষেৰে পাৰ হৈ গ’ল৷\n7. তাতে তেওঁৰ শোৱা কোঠালিত নিজ খাটত শুই থাকোঁতেই, তেওঁলোকে ভিতৰলৈ সোমাই গৈ আঘাত কৰি তেওঁক বধ কৰিলে৷ পাছত তেওঁৰ মূৰ কাটি, সেই মূৰ লৈ অৰাবাৰ বাটেদি ওৰে ৰাতি যাত্ৰা কৰিলে।\n8. তেওঁলোকে ঈচ্‌বোচতৰ মূৰটো হিব্ৰোণত থকা দায়ূদৰ ওচৰলৈ নি ৰজাক ক’লে, “চাওঁক, আপোনাৰ প্ৰাণ নাশৰ চেষ্টা কৰা চৌলৰ পুত্ৰ ঈচ্‌বোচতৰ মুৰ এইয়া। যিহোৱাই আজি মোৰ প্ৰভু মহাৰাজৰ পক্ষে চৌল আৰু তেওঁৰ বংশৰ ওপৰত প্ৰতিকাৰ সাধিলে।”\n9. কিন্তু দায়ূদে বেৰোতীয়া ৰিম্মোনৰ পুতেক ৰেখব আৰু তাৰ ককায়েক বানাক এই উত্তৰ দি ক’লে, “যিজন সৰ্ব্বশক্তিমান ঈশ্বৰে সকলো সঙ্কটৰ পৰা মোৰ প্ৰাণ উদ্ধাৰ কৰিলে, সেই যিহোৱাৰ জীৱনৰ শপত,\n10. যেতিয়া কোনো এজন মানুহে বৰ ভাল খবৰ আনিছো বুলি ভাবি মোক কৈছিল, ‘চাওঁক, চৌল মৰিল’, তেতিয়া মই তেওঁক ধৰি চিক্লগত বধ কৰিলোঁ আৰু এইটোৱেই বাতৰি অনাৰ বাবে তেওঁক মই দিয়া তেওঁৰ পুৰস্কাৰ আছিল।\n11. পাছত, দুষ্টবোৰে এজন নিৰ্দোষীলোকক তেওঁৰ ঘৰৰ ভিতৰত সোমাই তেওঁ খাটত শুই থাকোতে তেওঁক যদি বধ কৰে, তেনেহ’লে তোমালোকৰ হাতৰ পৰা তেওঁৰ ৰক্তপাতৰ প্ৰতিশোধ তাতকৈ অধিক নল’ম নে? আৰু তোমালোকক পৃথিৱীৰ পৰা উচ্ছন্ন নকৰিম নে?”\n12. তেতিয়া দায়ূদে তেওঁৰ ডেকাসকলক আজ্ঞা কৰাত, তেওঁলোকক বধ কৰি তেওঁলোকৰ হাত-ভৰি কাটি পেলালে আৰু হিব্ৰোণৰ পুখুৰীৰ পাৰত তেওঁলোকৰ শৱ আৰি হ’ল৷ কিন্তু তেওঁলোকে ঈচ্‌বোচতৰ মূৰটো লৈ হিব্ৰোণত থকা অবনেৰ’ৰ মৈদামতে মৈদাম দিলে।\n5. হে মোৰ অন্তৰ, নিৰন্তৰে কেৱল ঈশ্বৰলৈহে অপেক্ষা কৰা; কিয়নো তেৱেঁই মোৰ আশা ৰোপণ কৰে।\n6. কেৱল তেৱেঁই মোৰ শিলা আৰু মোৰ পৰিত্ৰাণ; তেওঁ মোৰ উচ্চ দুৰ্গ, মই লৰচৰ নহম।\n7. ঈশ্বৰ মোৰ পৰিত্ৰাণ আৰু মোৰ গৌৰৱ; মোৰ শক্তি, মোৰ দৃঢ় শিলা আৰু আশ্ৰয় ঈশ্বৰতহে আছে।\n8. হে লোকসকল, সকলো সময়তে বিশ্বাস কৰা; তোমালোকে সদায় তেওঁত নিৰ্ভৰ কৰা; তোমালোকৰ মনৰ সকলো অশান্তিৰ কথা তেওঁৰ আগত কোৱা; কাৰণ ঈশ্বৰেই আমাৰ আশ্ৰয় স্থল। [চেলা]\n9. অৱশ্যে সামান্য লোকসকল অসাৰ আৰু মান্যৱন্ত লোকসকল মিছা; তেওঁলোক তৰ্জুত দাং খাব; ভাপতকৈয়ো তেওঁলোক একেবাৰে ওজনহীন।\n10. তোমালোকে নির্দয় ব্যবহাৰ আৰু প্রবঞ্চনা কৰা সকলক বিশ্বাস নকৰিবা; বৃথা ধনী হ’বলৈ আশা নকৰিবা, ধন-সম্পত্তি বাঢ়িলে তালৈ মন নিদিবা।\n11. ঈশ্বৰে এবাৰ ক’লে; মই ইয়াক দুবাৰ শুনিলোঁ, যে পৰাক্ৰম ঈশ্বৰৰহে।\n12. হে প্ৰভু, প্ৰতিজ্ঞা আৰু বিশ্বস্ততা তোমাৰ অধীন; কিয়নো তুমি প্ৰত্যেক মানুহক তেওঁলোকৰ কৰ্মৰ অনুসাৰে প্ৰতিফল দিছা।\n13. ন্যায় কথা কোৱা ওঁঠে ৰজাক আনন্দিত কৰে; আৰু তেওঁ পোনপটীয়াকৈ কথা কোৱা লোকক ভাল পায়।\n14. ৰজাৰ ক্ৰোধ মৃত্যুৰ বাৰ্ত্তাবাহক স্বৰূপ; কিন্তু জ্ঞানী লোকে তেওঁৰ ক্রোধ শান্ত কৰিবলৈ চেষ্টা কৰে।\n15. ৰজাৰ মুখমণ্ডলৰ উজ্জলতা জীৱন স্বৰূপ, আৰু তেওঁৰ অনুগ্ৰহ বসন্ত কালৰ বৰষুণৰ মেঘৰ দৰে।\n31. ইয়াৰ মাজতে শিষ্য সকলে তেওঁক অনুৰোধ কৰি ক’লে, “ৰব্বি, আপুনি অলপ মান কিবা খাই লওঁক।”\n32. কিন্তু তেওঁ তেওঁলোকক ক’লে, “মোৰ এনে আহাৰ খাবলগীয়া আছে, যিহৰ বিষয়ে তোমালোকে নাজানা।”\n33. শিষ্য সকলে পৰস্পৰে কোৱা-কুই কৰিবলৈ ধৰিলে, “তেনেহলে কি কোনোবাই তেওঁলৈ খোৱা বস্তু আনি দিলে নেকি?”\n34. যীচুৱে তেওঁলোকক ক’লে, “মোক পঠোৱা জনৰ ইচ্ছা পালন কৰা, আৰু তেওঁৰ কাৰ্য সিদ্ধ কৰাই মোৰ আহাৰ।\n35. তোমালোকে প্রায়েই নোকোৱা নে ‘আৰু চাৰিমাহ বাকী আছে, তাৰ পাছতে ধান দাবৰ সময় হ’ব?’ কিন্তু, মই হ’লে তোমালোকক কওঁ, তোমালোকে চকু তুলি পথাৰলৈ চোৱা, এতিয়াও দাবলৈ ধান পকি আছে।\n36. যি জনে দায়, তেওঁ বেচ পায় আৰু অনন্ত জীৱনলৈ শস্য চপায়; তাতে যি জনে ধান ৰোৱে আৰু ধান দায়, দুয়োৱে একেলগে আনন্দ কৰে।\n37. ইয়াত এই কথাটো সত্য যে, ‘এজনে ৰোৱে আৰু আন জনে দায়’।\n38. মই তোমালোকক এনে শস্য দাবলৈ পঠালোঁ, যিহৰ কাৰণে তোমালোকে শ্ৰম কৰা নাই; তাৰ কাৰণে আন লোকে পৰিশ্ৰম কৰিলে আৰু তোমালোকে তেওঁলোকৰেই শ্ৰমৰ শস্য গোটাইছা।”\n39. যি মহিলা গৰাকীয়ে সাক্ষ্য দিছিল যে “মই যি সকলো কৰিলোঁ, তেওঁ মোক সেই সকলোকে ক’লে,” তেওঁৰ কথাত সেই নগৰৰ অনেক চমৰীয়া মানুহে যীচুত বিশ্বাস কৰিলে।\n40. লোক সকলে যীচুৰ ওচৰলৈ আহি তেওঁক তেওঁলোকৰ লগত কিছুদিন থাকিবলৈ অনুৰোধ কৰিলে। তেওঁ তাত দুদিন থাকিল।\n41. তেওঁৰ কথা শুনি অনেকে বিশ্বাস কৰিলে।\n42. তেওঁলোকে সেই মহিলা গৰাকীক ক’লে, “এতিয়া যে আমি বিশ্বাস কৰিছোঁ, কেৱল তোমাৰ কথাতে নহয়, কিন্তু আমি নিজেই তেওঁৰ কথা শুনি বুজি পালোঁ যে, এওঁ সঁচাকৈয়ে জগতৰ ত্ৰাণকৰ্তা।”\n43. দুদিনৰ পাছত তেওঁ তাৰ পৰা গালীল প্ৰদেশলৈ গ’ল।\n44. কাৰণ যীচুৱে নিজে কৈছিল যে, কোনো ভাববাদীয়ে নিজৰ দেশত মৰ্যদা নাপায়;\n45. তেওঁ যেতিয়া গালীল প্ৰদেশলৈ আহিল, তেতিয়া গালীলীয়া লোক সকলে তেওঁক সাদৰেৰে গ্ৰহণ কৰিলে; কাৰণ তেওঁলোকো সেই নিস্তাৰ পৰ্বৰ সময়ত যিৰূচালেমলৈ গৈছিল আৰু তাতে নিস্তাৰ পৰ্বৰ সময়ত তেওঁ যি যি কৰিছিল, সেই সকলো তেওঁলোকে দেখিছিল।\n46. পাছত তেওঁ গালীল প্ৰদেশৰ কান্না নগৰলৈ পুনৰ আহিল। ইয়াতে তেওঁ পানীক দ্ৰাক্ষাৰসলৈ পৰিণত কৰিছিল। তেতিয়া কফৰনাহূম নগৰত কোনো এজন ৰাজ-কর্মচাৰীৰ পুত্র অসুস্থ হৈ আছিল।\n47. তেওঁ যেতিয়া শুনিলে যে যীচু যিহুদীয়াৰ পৰা গালীল প্ৰদেশলৈ ঘূৰি আহিছে, তেতিয়া তেওঁ যীচুৰ ওচৰলৈ গৈ অনুৰোধ কৰি ক’লে, যীচুৱে যেন আহি তেওঁৰ ল’ৰাক সুস্থ কৰি দিয়ে; কিয়নো তেওঁৰ ল’ৰা জন তেতিয়া মৰোঁ মৰোঁ অৱস্থাত আছিল।\n48. যীচুৱে তেতিয়া তেওঁক ক’লে, “আপোনালোকে কোনো অদ্ভুত চিন আৰু আচৰিত কার্য নেদেখিলে, মোৰ ওপৰত বিশ্বাস নকৰিব।”\n49. সেই ৰাজকর্মচাৰী জনে তেওঁক ক’লে, “মহাশয়, দয়া কৰি মোৰ ল’ৰাটিৰ মৃত্যু নহওতেই আহক!”\n50. যীচুৱে তেওঁক ক’লে, “ঘৰলৈ যাওক, আপোনাৰ ল’ৰা জনে জীৱন পালে।” মানুহ জনে যীচুৱে কোৱা কথাত বিশ্বাস কৰিলে আৰু ঘৰলৈ গুছি গ’ল।\n51. তেওঁ যেতিয়া ঘৰলৈ উলটি গৈ আছিল, তেতিয়া বাটত তেওঁৰ দাসবোৰে লগ পাই ক’লে, “আপোনাৰ ল’ৰা জন জীয়াই উঠিল।”\n52. তেতিয়া তেওঁ সিহঁতক সুধিলে, “সি কেতিয়াৰ পৰা ভাল হ’বলৈ ধৰিলে?” সিহঁতে তেওঁক ক’লে, “কালি দুপৰীয়া সময়ত তাৰ জ্বৰ এৰিলে।”\n53. ল’ৰাটোৰ বাপেকে বুজিব পাৰিলে যে ঠিক সেই সময়তে যীচুৱে তেওঁক কৈছিল, “আপোনাৰ ল’ৰা জনে জীৱন পালে।” তেতিয়া সেই ৰাজকর্মচাৰী আৰু তেওঁৰ ঘৰৰ সকলোৱে যীচুত বিশ্বাস কৰিলে।\n54. যীচুৱে পুণৰ যিহুদীয়াৰ পৰা গালীল প্ৰদেশলৈ গৈ এইটো দ্বিতীয় আচৰিত চিন দেখুৱালে।


Afghanistan: New tune on the face of violent Taliban Women can participate in governmentজিঘাংসু তালিবানৰ মুখত নতুন সুৰ! মহিলাই অংশ ল'ব পাৰিব চৰকাৰত– News18 assam\nAfghanistan: জিঘাংসু তালিবানৰ মুখত নতুন সুৰ! মহিলাই অংশ ল'ব পাৰিব চৰকাৰত\nতালিবানৰ মতে, তেওঁলোকৰ লক্ষ্য মহিলাৰ বিৰুদ্ধে হিংসা প্ৰতিৰোধ কৰা।\nLast Updated : August 17, 2021, 21:50 IST\nআতংকৰ বাবে কুখ্যাত তালিবানে আজি ঘোষণা কৰে দুটা কথা, যি তালিবানৰ সৈতে সচৰাচৰ নিমিলা ধৰণৰ। আফগানিস্তানত ক্ষমতা দখল কৰা তালিবানে চৰকাৰী বিষয়া আৰু কৰ্মচাৰীসকলক কামলৈ ঘূৰাই অনাৰ বাবে পদক্ষেপ গ্ৰহণ কৰে। সশস্ত্ৰ দলটোৱে মঙলবাৰে কয় যে চৰকাৰী বিষয়া আৰু কৰ্মচাৰীসকলৰ বাবে ক্ষমা ঘোষণা কৰা হৈছে। তালিবানে তেওঁলোকক কামলৈ উভতি যাবলৈ আহ্বান জনায়।\nচৰকাৰী বিষয়াসকলক দিয়া তালিবানৰ বিবৃতিত কোৱা হৈছে, "আপোনালোকে সম্পূৰ্ণ বিশ্বাসেৰে নিয়মীয়া জীৱনলৈ উভতি অহা উচিত।' ইয়াৰ লগতে তালিবানে আন এটা গুৰুত্বপূৰ্ণ ঘোষণা কৰিছে।\nতালিবানে কয় যে ইয়াৰ চৰকাৰ সম্পূৰ্ণৰূপে ইছলামিক হ'ব, কিন্তু এই চৰকাৰত মহিলাসকলো জড়িত থাকিব পাৰিব। তালিবানৰ মতে, তেওঁলোকৰ লক্ষ্য মহিলাৰ বিৰুদ্ধে হিংসা প্ৰতিৰোধ কৰা। ইছলামিক এমিৰেটছ সংস্কৃতি আয়ুক্তৰ সদস্য ইনামুল্লা চামংগনীয়ে মঙলবাৰে আফগান চৰকাৰী টিভিত এই মন্তব্য কৰে। তেওঁ কয় যে ইছলামিক এমিৰেটছত নাৰীৰ ক্ষতি হোৱাটো বিচৰা হোৱা নাই।\nকিন্তু সন্ত্ৰাসৰ পৃষ্ঠপোষকতা কৰাৰ ইতিহাস থকা তালিবানৰ এই দুটা ঘোষণাই এতিয়া সৃষ্টি কৰিছে ৰহস্যৰ। কোনেও বিশ্বাসত ল'ব পৰা নাই তালিবানক।\nFirst published: August 17, 2021, 21:46 IST


২৪ ফেব্ৰুৱাৰীত অসমলৈ আহিব প্ৰিয়ংকা গান্ধী! তেজপুৰত বিশাল জনসভাত\nতিনিদিনীয়া কাৰ্যসূচী লৈ আমেৰিকালৈ ৰাওনা প্ৰধানমন্ত্ৰী নৰেন্দ্ৰ মোদী\nনাতিনিয়েকৰ বিয়ালৈ অহা শাহুৱেকক হত্যা কৰি পথৰ দাঁতিত পেলাই থ’লে জোৱায়েক পলাশে\nমাত্ৰ ৫ মিনিটৰ ভিতৰত দুটাকৈ হত্য়াকাণ্ড! ভাতৃ বুলি চিনাকী দিয়া যুৱকৰ হাতত প্ৰাণ গ’ল প্ৰেমিকাসহ…\nভাৰত এৰি বিদেশী দলৰ হৈ খেলিবলৈ সাজু দেশৰ এক নম্বৰ ফুটবলাৰ ঝিংগান\n২৪ ফেব্ৰুৱাৰীত অসমলৈ আহিব প্ৰিয়ংকা গান্ধী! তেজপুৰত বিশাল জনসভাত সম্বোধন কৰিব কংগ্ৰেছ নেত্ৰীগৰাকীয়ে…\nUpdated: 16-Feb-21 @ 11:48\nFile Photo, Credit: Scroll.in\nৰাহুল গান্ধীয়ে অসম বিধানসভা নিৰ্বাচনৰ বাবে কংগ্ৰেছৰ হৈ প্ৰচাই চলাই যোৱাৰ পিছতে এইবাৰ অসমলৈ আহিব কংগ্ৰেছ নেত্ৰী প্ৰিয়ংকা গান্ধী। ২৪ ফেব্ৰুৱাৰীত নেত্ৰীগৰাকীয়ে তেজপুৰত কংগ্ৰেছৰ হৈ বিশাল জনসভা সম্বোধন কৰিব।\nপ্ৰিয়ংকা গান্ধীক আদৰিবলৈ তেজপুৰত কংগ্ৰেছ দলে বিশাল জনসভাৰ আয়োজন কৰিছে। উল্লেখ্য যে, ফেব্ৰুৱাৰী মাহত বৰাক, উত্তৰ অসম আৰু উজনি অসমত মুঠ ৩খন বিশাল সভাৰ আয়োজন কৰিছে কংগ্ৰেছে। ইয়াৰে প্ৰথম তথা উজনি অসমৰ সভাখন ইতিমধ্যে ৰাহুল গান্ধীৰ উপস্থিতিত শিৱসাগৰত অনুষ্ঠিত হৈ গৈছে।\nউল্লেখ্য যে, দ্বিতীয়খন সভাৰ অংশস্বৰূপে তেজপুৰত ৰেলীত অংশ ল’ব প্ৰিয়ংকা গান্ধীয়ে। কংগ্ৰেছে ২০২১ চনৰ বিধানসভা নিৰ্বাচনৰ প্ৰচাৰ অভিযানক ‘অসম বচাওঁ আহক” নাম দিছে। এই যাত্ৰাৰ জৰিয়তে দলটোৱে নাগৰিক, বে-চৰকাৰী সংস্থা আদিৰ সৈতে মত বিনিময় কৰি পৰামৰ্শ গ্ৰহণ কৰিছে। ইফালে এপ্ৰিল-মে’ মাহত অনুষ্ঠিত হ’বলগীয়া নিৰ্বাচনৰ বাবে ইস্তাহাৰৰ বাবেও ”অসম বচাওঁ আহক” অভিযানৰ জৰিয়তে পৰামৰ্শ বিচাৰিছে।\nআৰু পঢ়ক : হোজাইত চাঞ্চল্যকৰ চুৰিকাণ্ড! লুটি নিলে লক্ষাধিক টকাৰ আ-অলংকাৰ\n16-Feb-21 @ 11:42


Covid-19 in Assam: অসমত Coronaৰ উদ্বেগজনক পৰিস্থিতি, এদিনতে আক্ৰান্ত ৬,৯৮২ জন ! বিগত ২৪ ঘণ্টাত ১১ জনৰ মৃত্যু ...– News18 assam\nCovid-19 in Assam: অসমত Coronaৰ উদ্বেগজনক পৰিস্থিতি, এদিনতে আক্ৰান্ত ৬,৯৮২ জন ! বিগত ২৪ ঘণ্টাত ১১ জনৰ মৃত্যু ...\nCovid-19 in Assam: ৰাজ্যত কোভিড পৰিস্থিতিয়ে ক্ৰমে ভয়াৱহ ৰূপ লৈছে। সোমবাৰৰ দিনটোত ৰাজ্যখনৰ ৬,৯৮২ জন লোকৰ দেহত কোৰোনা ভাইৰাছৰ অৱস্থিতি ধৰা পৰিছে। দিনটোত ১১ জনকৈ লোকে ক'ভিডত আক্ৰান্ত হোৱাৰ ফলত মৃত্যুবৰণ কৰিছে।\nবিগত ২৪ ঘণ্টাত ৰাজ্যখনৰ ৬৪,৯১৯ জন লোকৰ ক'ভিড পৰীক্ষা সম্পন্ন কৰা হৈছিল। দিনটোত আক্ৰান্তৰ হৈছে ১০.৭৫ শতাংশ। আক্ৰান্তৰ ভিতৰত সৰ্বাধিক ১৪৯১ জন কামৰপ মহানগৰ জিলাৰ। ডিব্ৰুগড় ৪৮৯ জন লোক আক্ৰান্ত হোৱাৰ বিপৰীতে তিনিচুকীয়া জিলাত আক্ৰান্ত হৈছে ৪০৭জন। কাছাৰ জিলাৰো ৩৭২ জন লোক সোমবাৰৰ দিনটোত আক্ৰান্ত হোৱাৰ তথ্য পোহৰলৈ আহে।\nFirst published: January 17, 2022, 22:52 IST\nAssam Covid SituationCorona CasesCovid 19Kamrup Metro


অনুভৱৰ বৰষুণ: ৰংপুৰ ছাত্ৰী নিবাস\nশ্যামলিকাবাই এদিন ক’লে –মাধুৰীমা, আমাৰ আৰ.চি.এনৰ দিনবোৰৰ কথাও লিখিবা অ’।\nআৰ.চি.এন ৰ কথা ! কত কথাই যে মনত উগুল-থুগুল লগাই থাকে । মোৰ অনুভৱৰ কঠীয়াতলী ৰংপুৰ ছাত্ৰী নিবাসৰ বাবে জানো শব্দৰ অভাৱ হ’ব ? নহয়, কোনো দিনে নহয় ।\nৰংপুৰ ছাত্ৰী নিবাস, অনুভৱৰ এক ওফন্দি থকা ভঁৰাল ।\nৰংপুৰ ছাত্ৰী নিবাস ,আন্তৰিকতা আৰু ভালপোৱাৰ আন এক সাক্ষৰ ।\nঅলপ দিনৰ আগতে মোৰ এবছৰৰ ৰুমমেট ,এবছৰ ৱাল মেট গীতাশ্ৰীবাই কাৰোবাৰ কথা ক’বলৈ যাওঁতে কৈছে-“ ‘আমাৰ’ ৰঞ্জনাৰ দৰেই খীণ জানা ! একদম ৩০ কেজি মান হে হ’ব নেকি ।“\nমোৰ এবছৰীয়া ৰুমমেট আৰু কলেজীয়া জীৱনত পোৱা সকলোতকৈ মৰমৰ ৰঞ্জনাবাৰ বৰ্তমানৰ ফটো এখন সিদিনা দেখি আচৰিত হৈ গ’লো । গীতাশ্ৰীবাই যদি এতিয়া ৰঞ্জনাবাৰ ফটো দেখে, কোনো দিনে খীণ মানুহৰ উদাহৰণ দিবলৈ ৰঞ্জনাবাৰ নাম নল’ব চাগৈ ।\nৰঞ্জনাবাই যদি এই লেখাটো পঢ়ে এটা কথা মন কৰিব,গীতাশ্ৰীবাই কৈছে –আমাৰ ৰঞ্জনা ! মানে আমিবোৰ এতিয়াও আমাৰ,মোৰেই হৈ আছোঁ জানে ।\nএদিন কথাই কথাই লগৰ এজনীয়ে ক’লে-মূখ্যপ্ৰিয়াবা আমাৰ দেউতাৰ স্কুলত কৰে জান’ ।\nহোষ্টেলৰ এটা নিয়ম আছিল গধূলি চাহ খোৱাৰ পাছত চবেই পঢ়াৰ টেবুলত বহিব । প্ৰায়েই সেই সময়ত চুপাৰ বাইদেউ আহে । পিছে ছোৱালীবোৰৰ আড্ডা মাৰিবলৈ সেইকণ সময়তকৈ ভাল সময় নাছিল । সেইদিনাও ৰুমে ৰুমে তেনে আড্ডা বহি আছিল । তেনেতে এটা ৰুমত সেই চিৰপৰিচিত দুৱাৰত আঘাত কৰা শব্দটো বাজি উঠিল । লগে লগে চাহৰ গিলাচ বিচনাৰ তললৈ ঠেলি , বিস্কুটৰ টেমা স্লেপত ৰাখি যিয়ে যেনেকৈ পাৰে কিতাপ এখন লৈ বহি পৰিল । এগৰাকীয়ে দৰজা খুলি দিলে । দৰজাৰ সমুখত ভবাৰ দৰেই স্বয়ং যম চুপাৰ বাইদেউ । বাইদেৱে ৰুমটো চাই উভতিবলৈ নাপালেই স্লেপৰ ওপৰত থকা বিস্কুৰ টেমা আহি প্ৰথমে বিচনাত ,তাৰ পাছত বাইদেউৰ ভৰিৰ কাষত পৰিল গৈ !!\nবাইদেৱে যি বুজিব লাগে বুজি ল’লে । পিছে একো নকৈ গুছি গ’ল । কিন্তু গুচি নগৈ যদি অলপ ভালকৈ চালেহেঁতেন তেতিয়া দেখিলেহেঁতেন এগৰাকী শিক্ষা বিভাগৰ ছাত্ৰীয়ে প্ৰাণী বিজ্ঞানৰ কিতাপ এখন পঢ়ি আছে !\nদ্বিতীয় ঘটনাটো মূখ্যপ্ৰিয়াবাহঁতৰ ৰুমত ।\nচাহ খোৱাৰ পাছত সিদিনাও আন দিনাৰ দৰে আড্ডা পিটি আছে । মূখ্যপ্ৰিয়াবাই বোলে সিদিনা ‘কেটৱাক’ কৰি আছিল । ৰুমৰ ইফালৰ পৰা সিফালে খোজ কাঢ়ি জমাই আছে । তেনেতে দুৱাৰত সেই ভয়ংকৰ শব্দটো হ’ল । বাইদেউ আগদিনা আহি গৈছে হে ,আকৌ আজি নাই অহা দে ,লগৰে কোনোবাই ভয় খুৱাইছে –তেনে ভাৱত মূখ্যপ্ৰিয়াবাই ধেমালিতে তামাম গালি বৰ্ষণ কৰিবলৈ ধৰিলে । সেই গালিবোৰত হোষ্টেলৰ ছোৱালীবোৰ নিজৰ নিজৰ ভাষা কিছুমান সোমাই আছিল । অলপ দেৰি গালি পৰাৰ পাছত কোনো উত্তৰ নহা দেখি দৰজা খুলি চাই দেখে-যম !!\nসকলোতকৈ হাঁহি উঠে তেতিয়া, যেতিয়া ডাইনিং হলত শনিবাৰে ৰাতি যেতিয়া চিনেমা চাওঁ । চিনেমাত যিমান সংলাপ গাই তাতকৈ বেছি ভাঙনি কৰে ডাঙৰবোৰে । (সৰুবোৰে চব কথাত মাত মাতিব নোৱাৰে ।) চিনেমাত নায়ক নায়িকাই ৰোমাণ্টিক ভাৱত ইজনে সিজনৰ কাষ চাপি যাওঁতে যদি কাৰেণ্ট যায় ,বাবলিবাই তেওঁৰ সেই নিজস্ব ভংগীত বিনাই-“হে ভগৱান ,এই কাৰেণ্ট কটাটোক মাৰি নিনিয়া কিয় ,চিনেমাখনৰ চবতকৈ ভাল চিনটোতহে সি কটাই কাৰেণ্ট কাটিব লাগে নে ?”\nসেই বাবলিবাই গীতাশ্ৰীবা,পাপৰীবা,স্মৃতিবাহঁতৰ লগত ৰুমত নাটকৰ সংলাপ গোৱাদি গাইছিল-পিতায়ে যদি বি.এ ফেইল কৰাৰ পাছত বিয়াত বহিবলৈ কয়,মই কম পিতাই ঐঐঐ মই ঔমেন পুলিচ হ’ম । মোক বিয়া নিদিবি ঐ পিতাই ।\nবিয়াৰ কথা মনলৈ আহোঁতেই লিখোঁ –‘ল’ৰাবোৰৰ বৰ ফুটনি ,ছোৱালী এজনীয়ে কিবা সিহঁতৰ লগত বিয়া নোসোমালে জীয়াই থাকিব নোৱাৰে বুলিয়েই ভাৱে ।‘তেনে এক ভাৱতেই ৰঞ্জনাবা আৰু মই আবিয়ৈ সন্থা খুলি কোনোদিনে বিয়া নহওঁ বুলিয়েই শপত খাইছিলোঁ । আমাৰ সন্থাত আৰু কোনোবাই কোনোবাই যোগ দিছিল ,পাহৰিলোঁ । পিছে ল’ৰাৰ অহংকাৰ খৰ্ব কৰিবলৈ বিয়া নহওঁ বুলি আমি যি দুগৰাকীয়ে প্ৰথমে শপত খাইছিলোঁ ,পৰৱৰ্তী সময়ত প্ৰেমত হাবুডুবু খাই আমি দুই গৰাকীয়ে একেধৰণেই বিয়া হ’লো ।\nদুদিনমানৰ আগতে শ্যামলিকাবাৰ ফেচবুকৰ ৱালত স্মৃতিবাৰ ফটো দেখিলোঁ । হে ভগৱান এই গৰাকী সেই গৰাকী স্মৃতিবায়ে আছিল নে ? মই বাটত দেখা হলেও চিনি নাপালোঁহেঁতেন । সেই লাস্যময়ী ভংগীৰে আমাৰ ৰুমলৈ আহি লেনিয়াই মাতে-ঐঐ গী..তা..শ্ৰী..\nতাৰ পাছত মোলৈ চাই ক’ব –বুটি কোৰ , কি ফালি আছ ?\nছোৱালীবোৰ যে কেনেকৈ সময়ৰ লগে লগে সলনি হৈ যায় । অলপদিনৰ আগতে কবিতালৈ ফোন কৰিলোঁ । তাই ফোনটো ধৰিয়েই যিমানহে ভদ্ৰ ভাষাত উত্তৰ দিলে মই চক খাই গ’লো ,এইজনী কবিতা নহয় নেকি ?!\nমই বোলো কেচটো কি ?\nতাই ক’লে –স্কুলৰ ছোৱালী এজনীয়ে মেট্ৰিকত স্থান পাই পাছ কৰিছে । আমি হেড চাৰৰ সৈতে সিহঁতৰ ঘৰলৈ আহিছোঁ । ঘৰলৈ গৈ কথা পাতিম দে ।\nমই হো-হোৱাই হাঁহি ফোনটো থলো ।\nপিছদিনা তাইৰ ফোন । সেই একেই সুৰত-বান্দৰী ...\nকলেজ সপ্তাহত ক্ৰিকেট খেলৰ প্ৰতিযোগিতা । পিয়লী ফুকন ষ্টেডিয়ামত খেল । সেইদিনাই পূৰবীবাই দিয়া ফাষ্ট বলটো আহি মোৰ সোঁ চকুটোত লাগিছিল । তাৰ পাছত দ্বিতীয়বাৰ সেই চকুটোতে আকৌ দুখ পাইছিলোঁ । যাৰ ফল মই আজিও ভুগি আছোঁ ।\nযিকিনহওক ফাইনেলত আমি জিকিলোঁ । হুঁচৰি আৰু ক্ৰিকেট এই দুটাৰ লগত আৰ.চি.এন মান সন্মান জড়িত হৈ থাকে । গতিকে হোষ্টেলত বিৰাট চিঞৰ বাখৰ । ৰাতিলৈ উৎপাত বোৰ অলপ কমিল । ভাত খাই উঠি মই আমাৰ কেপ্তেইন মল্লিকাবাৰ ৰুমলৈ গ’লো । উদ্দেশ্য, একেটা ৰুমতে থকা মোৰ বাল্য বান্ধৱী পিংকীৰ সৈতে কিবা কথা পতা । ৰুমত গৈ দেখোঁ মল্লিকাবা কেঁকাই-গেঁথাই শুই আছে । গা বিষাইছে হেনো ! মই বোলো মোৰচোন বিষ হোৱা নাই । সমানেই খেলিছিলোঁ দেখোন । বাই একো নকলে । পিছে ৰুমলৈ আহি বিচনাত বাগৰ দিয়াৰ দহ মিনিট মানৰ পাছত বাথৰুমলৈ যাবলৈ উঠিবলৈ লৈ দেখোঁ –গা টো জঠৰ । লৰাবই নোৱাৰি ।\nসেইকেইদিন যে আমাৰ প্ৰাতঃকৰ্মটি কৰিবলৈও কিমান অশান্তি হৈছিল ।\nখেলৰ দিনবোৰৰ কথা ওলালে ডিমিহঁতৰ কথা নিলিখাকৈ নোৱাৰি । মোৰ প্ৰিয় বান্ধৱীবোৰৰ ভিতৰত হোষ্টেলৰ বাহিৰৰ সেইটো দল আছিল । ডিমিহঁতে কলেজ সপ্তাহলৈ আহি ক’ব-তোৰ খেল চাবলৈকে আহিলোঁ দে ।\nডিমি ,ৰশ্মিহঁতৰ সেই কথাষাৰ আজিও মোৰ কাণত বাজি থাকে ।\nডিমি এনে এজনী ছোৱালী আছিলে যি জনীয়ে কলেজ বন্ধ দিলেই আমনি পায় । কলেজ বন্ধ থকা দিন কেইটা তাইৰ ঘৰৰ লেণ্ড ফোনটোৱে শান্তি নাপায় ।\nতাইক আজিকালি ফোন কৰিলে কওঁ –কলেজীয়া দিনবোৰত তোৰ ফোনবোৰৰ ধেৰ ধাৰ খাই থৈছোঁ যে সেইবাবেই তোলৈ আগেই ফোন কৰোঁ বুজিছ ।\nএইজনী ডিমিয়েই কলেজ এৰাৰ পাছত ফোনত কৈছিল-হেৰৌ ,বিয়াৰ বাবে ইণ্টাৰভিউ দি দি আমনি লাগিছে । কেনেকুৱা মানুহবোৰ আহে নহয়,কোনোবাটো ধেল ধেল কৈ বগা,কোনোবাটোৰ গোঁফেই নাই । কেনেকৈ পচন্দ কৰিম ন ।\n(ডিমিৰ মতে বোলে ল’ৰা হ’লে মাগুৰ বৰণীয়া হ’ব লাগে । লগতে গোঁফ থাকিব লাগে ।)\nঅৱশেষত ডিমিয়ে তাইৰ পচন্দৰ জনক পালে, তাই আশা কৰাৰ দৰেই ।\nপিংকীয়ে এদিন হোষ্টেলৰ আড্ডাতে কৈছিল-আমি ছোৱালীবোৰ পঢ়ি শুনি কি লাভ ন,বিয়া হ’লেই চোন আমি প্ৰতিষ্ঠিত হৈ যাওঁ ।\nকথাটো মিছা নাছিল দেই । বাগানত কাম নকৰাকৈয়ে ডিমি এতিয়া বাগানৰ মেনেজাৰনী, অৰুন্ধতীয়ে বেংকলৈ নাযায় কিন্তু বেংকৰ মেনেজাৰনী ।\nদুমাহমানৰ আগতে শিখাবাক ফেচবুকত পালোঁ । সেই হোষ্টেল এৰাৰ পাচত শিখাবাক দেখাই নাই । শিখাবাৰ লগৰ পবীবাৰ লগত মোৰ যোগাযোগ আছে । পবীবাক হোষ্টেলৰ নিয়মমতে মই বা পাতিছিলোঁ । পাছলৈ তেওঁ মোৰ নিজৰ বাৰ দৰেই হৈ পৰিছিল । হোষ্টেলত ৰেগিং কৰোঁতে মোৰ অংক বিষয় আছিল বুলি গম পাই তেওঁ সুধিছিল-জাকৈ প্লাছ খালৈ হল স্কুৱেৰ ইজুকেল কিমান কোৱা ?\nযিকিনহওঁক সেই পবীবা,শিখাবা,ডলিবাহঁতৰ গ্ৰুপটোৰ কাষত মই প্ৰায়েই এটা বিহু গাব লগা হৈছিল । মোৰ কণ্ঠ যে একদম সুৰীয়া আছিল তেনে নহয় , তথাপি একেবাৰে বেয়াও গোৱা নাছিলোঁ । তেওঁলোকে চকু মুদি সেই গানটো শুনিছিল ।\nঅনুমপ শইকীয়াৰ মৰমৰ জান ২০০০ ৰ সেই গানটো আছিল\n‘ বহুতৰে মাজতে অ’ জান মৰম জান ‘\nPosted by মাধুৰীমা at 01:33


গল্প: থালী কা বেঙ্গন / কৃষণ চন্দৰ\nHomeঅনূদিত গল্পগল্প: থালী কা বেঙ্গন / কৃষণ চন্দৰ\ntranslatorsassam June 09, 2020\nমূল গল্প: থালী কা বেঙ্গন\nৰচনা: কৃষণ চন্দৰ\nঅনুবাদ: সঞ্জীৱ মজুমদাৰ\nমীৰমপূৰত মোৰ ব্যৱসায় মানে ধান্দা প্ৰায় মন্দা হৈ পৰিল অৰ্থাৎ একেবাৰে বন্ধ হোৱাৰ উপক্ৰম হ'ল। এক কথাত কবলৈ গলে ধান্দা একেবাৰে ধোঁৱাচাঙত উঠিছিল আৰু সিদিনা মোৰ জেপত মাথো এটা আঠ অনাহে আছিল।\nম‌ই জেপৰ পৰা আঠ অনাটো উলিয়াই তাইৰ হাতত গুজি দি কলো, "যা, বজাৰৰ পৰা বেঙেনা লৈ আহ, আজি বেঙেনা ভাজিৰে ৰুটি খাম।"\nতাই ভোৰভোৰালে, "এই বেলাটো বাৰু যেনে-তেনে চলি যাব, সন্ধিয়ালৈ কি যে হ'ব?"\n"হ'ব, ত‌ই ইমান মাথা মাৰি থাকিব নালাগে, ওপৰৱালাই কিবা এটা ব্যৱস্থা কৰিব নিশ্চয়।"\nতাই বজাৰৰ পৰা বেঙেনা লৈ আহিল। ৰান্ধনিঘৰত পীৰাত বহি প্ৰথম বেঙেনাটো কাটিছিল হে মাত্ৰ, ভিতৰখন দেখি তাইৰ চকু জলক-তবক লাগি গল।\n"আৰৰে...." বুলি কৈ একপ্ৰকাৰ আটাহ পাৰি উঠিল।\n"কিনো হৈছে অ?'"\nম‌ই একেকোবে ৰান্ধনিঘৰ পালোগৈ। তাই আধা কটা বেঙেনাৰ টুকুৰাটো মোৰ ফালে আগবঢ়াই দি ক'লে, "চাওকচোন এইয়া কি লিখা আছে?"\nম‌ই বেঙেনাৰ টুকুৰাটো বৰ গভীৰভাৱে পৰীক্ষা নিৰীক্ষা কৰি চালোঁ। বেঙেনাৰ গুটিবোৰ এনেদৰে ইটোৰ সতে সিটো লগ লাগি আছে, যেন কোনোবাই আৰবী লিপিৰ "আল্লাহ্" শব্দটো স্পষ্ট কৈ লিখিহে থৈছে।\n"হে ভগবান..." ম‌ই মূৰত হাত দি কলো, এইয়াচোন মুছলমান সকলৰ আল্লাহ্। পূৰ্বায়া মোহল্লা অৰ্থাৎ য'ত ম‌ই আছিলো, সেইটো এটা সানমিহলি মোহল্লা, ইয়াৰ আধা বাসিন্দা হিন্দু আৰু বাকী আধা মুছলমান সম্প্ৰদায়ৰ।\nসেই অলৌকিক বেঙেনা চাবলৈ মানুহবোৰ জাকে জাকে অহা আৰম্ভ হৈ গ'ল। হিন্দু আৰু খ্ৰীষ্টিয়ান সকলে সেই বেঙেনাৰ ওপৰত বিশেষ আস্থা প্ৰকট নকৰিলে। কিন্তু হাজী মিঞা ছন্ননে বিশ্বাস কৰিলে আৰু প্ৰথমেই নীতি নিয়মৰ দ্বাৰা যেনে দুচকুত স্পৰ্শ, চুম্বনৰ কৰি "নজৰ-নৱাজ" কৰিলে। ম‌ই বেঙেনাৰ টুকুৰাটো এটা আইনাৰ বাকচত সযতনে সকলোৰে চকুত পৰাকৈ স্থাপন কৰিলোঁ।\nকিছুসময় পিছত এজন মুছলমান সম্প্ৰদায়ৰ লোকে বাকচটোৰ তলত সেউজীয়া ৰঙৰ কাপোৰ এখন পাৰি দিলেহি। ধঁপাত বেপাৰী মনন মিঞাই আহি সন্মুখত কোৰান এখন ৰাখিলে। তাৰ পিছত আৰু কি কম!, চহৰৰ সমগ্ৰ মুছলমান লোক সকলৰ মাজত চৰ্চাৰ কেন্দ্ৰ বিন্দু হৈ পৰিল কেৱল মাথোঁ বেঙেনা।\nবিশ্বাস কৰ দোস্ত, ছমাটিপুৰাৰ পৰা মেমন পুৰালৈ আৰু হিজৱাড়েৰ পৰা কামানীগড়লৈ ইফালে অধ-টিলাৰ, মিঞা চ'কৰ পৰা আৰম্ভ কৰি কাঠিয়াৰা মোহল্লা আদিৰ পৰা অকল মোৰ বেঙেনা চাবলৈ অহা মানুহৰ ভীৰ লাগি গ'ল। মানুহবোৰে এইদৰেও কবলৈ ললে যে, "আমাৰ আস্থা আৰু বিশ্বাসৰ সম্পদে, চমক দেখুৱাবলৈ এটা কাফেৰৰ ঘৰতহে ঠাই পালে নে?।"\nদিন যোৱাৰ লগে লগে মানুহবোৰৰ দৰ্শনৰ মাত্ৰা আৰু দোৱা উপসনা বাঢ়িবলৈ ধৰিলে। প্ৰথম পোন্ধৰ দিনৰ মুঠ আয় প্ৰায় সাত হাজাৰ টকা। ইয়াৰে পৰা, দিনে ৰাতি ভাঙৰ নিচা খাই, বেঙেনাৰ টুকুৰা টো পহৰা দিয়া, স্বাই কৰম শ্বাহক মাত্ৰ টকা তিনিশ দিলোঁ।\nপোন্ধৰ-বিছ দিন মান যোৱাৰ পিছত, মানুহবোৰৰ আস্থা আৰু আগ্ৰহ কিছু প্ৰশমন হোৱা যেন দেখি, এদিন নিশা মানুহজনীক লাহেকৈ জগালো।\nবেঙেনাৰ কটা টুকুৰাটো অকণ ওপৰলৈ ঘুৰাই দি তাইক দেখুৱাই সুধিলো, "এতিয়া চাচোন, কি দেখিছ?"\n"ওঁম, আৰৰে এইটোচোন ওঁম" মানুহজনীয়ে তৰ্জনী আঙুলিটো থুতুৰিত থৈ, এক বিশেষ ভংগীমাৰে ক'লে। তাইৰ সমগ্ৰ মুখমণ্ডলত এক অনবদ্য ব্যাকুলতা।\nৰাতিৰ ভিতৰতে ম‌ই পন্ডিত ৰাম দয়ালৰ দুৱাৰত গৈ টুকুৰিয়ালো আৰু তেখেতক জগাই বেঙেনাৰ টুকুৰাটোৰ পৰিৱৰ্তিত ৰূপ দেখুৱালো। পণ্ডিত ৰাম দয়ালে প্ৰায় চিৎকাৰ কৰি ক'লে, "আৰৰে, এইয়া চোন ওঁম হয়, ওঁম। ইমান দিনে মুছলমান বিলাকক বুৰ্বক বনাই আছিলা!"\nতাৰ পিছত আৰু কি হ'ব পাৰে ভাবি চোৱা? বনজুইৰ দৰে কথাটো সমগ্ৰ চহৰখনত বিয়পি পৰিল যে, বেঙেনাৰ টুকুৰাত আচলতে "ওঁম" বুলিহে লিখা আছিল। এইবাৰ পণ্ডিত ৰাম দয়ালে ঘটনাক্ৰমৰ ওপৰত আধিপত্য বিস্তাৰ কৰিলে। দিনে নিশাই আৰতি আদি হ'ব ধৰিলে। ৰাইজে লগে ভাগে ভজন কীৰ্তন কৰিলে আৰু সমানে মুক্তহস্তে দান-দক্ষিনাও আগবঢ়ালে। ম‌ই ৰাম দয়ালৰ ভাগৰ টকাখিনি বেলেগে হিচাব কৰি থলো, মোৰ কথা হ'ল সকলোৱে নিজৰ নিজৰ পৰিশ্ৰমৰ সুফল পোৱাটো অতি প্ৰয়োজনীয় যদিও বেঙেনাৰ টুকুৰাটোৰ সৰ্বস্বত্ব মোৰ ওচৰতেই সংৰক্ষিত হৈ থাকিল। এতিয়া ভিন ভিন চহৰৰ পৰা ডাঙৰ ডাঙৰ সাধু-সন্ত, স্বামী-মহাত্মা সকল বেঙেনা দৰ্শনৰ উদ্দেশ্যে আহিব ধৰিলে। চহৰৰ বিভিন্ন স্থানত ভাষণ-প্ৰবচনৰ বন্দোৱস্ত কৰা হ'ল আৰু তাত ধৰ্মৰ গৰিমাৰ ওপৰত তেজস্বী ভাষণো দিব ধৰিলে। পচিশ দিনৰ ভিতৰত নগদ পোন্ধৰ হাজাৰ মান টকা উঠিল লগতে সোনৰ খাৰু এপাত আৰু সোণৰ আঙুঠি এটাও পোৱা গ'ল। কিন্তু দিন যোৱাৰ লগতে, লাহে লাহে মানুহৰ উৎসাহ আৰু উদ্দীপনা পুনৰ সেমেকিব ধৰিলে।\nগতিকে কি কৰা যায়! ম‌ই ভাবিলো এইবাৰ আকৌ নতুন কিবা উপায় এটা উলিয়াব লাগিব। ভাবি ভাবি এদিন  বেঙেনাৰ টুকুৰাত থকা ওঁমটো খুচৰি অকণ বেছিকৈ পোনাই দি নিশা মানুহজনীক জগালো আৰু সুধিলো, "এতিয়া কি দেখিবলৈ পাইছ, কচোন?" তাই দেখিয়েই হতভম্ব হৈ পৰিল। মুখত আঙুলি এটা থৈ কলে, "হে ৰাম, এইটো চোন খ্ৰীষ্টান বিলাকৰ ক্ৰুছৰ প্ৰতিচ্ছবি।"\n"শশশ.." ম‌ই নিজৰ ওঠত আঙুলি এটা থৈ কলো,"কাকো একো ক'ব নালাগে, কাইলৈ ৰাতিপুৱা ম‌ই পাদুৰী ডিওৰেণ্ডক লগ কৰিম।"\nবেঙেনাৰ টুকুৰাটোত খোদিত পৱিত্ৰ ক্ৰুছৰ প্ৰতিচ্ছবি চাবলৈ পাদুৰী ডিওৰেণ্ডে লগত এঘাৰ জন খ্ৰীষ্টিয়ান লোক লৈ আহিল। বেঙেনাত পৱিত্ৰ ক্ৰুছৰ প্ৰতিচ্ছবি দেখি নিজৰ বুকুত ক্ৰুছৰ আকৃতি বনোৱাৰ ভংগিমা কৰি খ্ৰীষ্টীয় ভজন গালে। মূৰত জালিকটা ৰূমাল, ধুনীয়া বগা ফ্ৰক আৰু সুডোল পেন্ট পিন্ধা মহিলা সকলে একদৃষ্টে ক্ৰুছৰ প্ৰতিচ্ছবি চাই চাই থৰ লাগি গ'ল।\nক্ৰমান্বয়ে চহৰখনত এক চেপা উত্তেজনা বিৰাজ কৰিবলৈ ধৰিলে। হিন্দু সকলে কলে বেঙেনাত ওঁমৰ আকৃতি আছে, মুছলমান সকলৰ মতে আল্লাহ আৰু খ্ৰীষ্টিয়ান সকলে ক্ৰুছৰ প্ৰতিচ্ছবি থকা বুলি দাবী কৰিলে। ঘটনা বাঢ়ি গৈ ইজনে সিজনলৈ, শিল দলিয়া দলিৰ পৰ্যায়লৈ ৰূপান্তৰিত হ'ল। লাহে লাহে দুই এটা ছুৰীৰে আক্ৰমণ কৰাৰ ঘটনাও ঘটিল।\nছমাটিপুৰাত দুজন হিন্দুক হত্যা কৰিলে আৰু মিস্ত্ৰী মোহল্লাত তিনিটা মুছলমান। এজন খৃষ্টানক চহৰৰ প্ৰধান চ'কত হালাল কৰা হ'ল। প্ৰশাসনে চহৰত ১৪৪ ধাৰা বলবৎ কৰিলে।\nযিদিনাখন মোৰ গ্ৰেপ্তাৰী পৰোৱানা জাৰী আৰু বলবৎ হোৱাৰ কথা, তাৰ আগনিশা বেঙেনাৰ টুকুৰাটো মোৰী নদীত উটুৱাই দিলোঁ। ঘৰৰ সকলো বয়-বস্তু বান্ধি-কুন্ধি মানুহজনীক কলো, "বেলেগ এখন চহৰলৈ গৈ বেলেগ কিবা ধান্দা আৰম্ভ কৰিম, ব'ল।"\n"তাৰ পিছত! তেতিয়াৰ পৰাই ম‌ই বোম্বাইত আছোঁ।"\nমীৰমপূৰত সেই দুমাহৰ ভিতৰত কৰা ইনকামৰ টকাৰে এখন টেক্সী কিনিছিলো। যোৱা চাৰি বছৰ ধৰি টেক্সী চলাই সৎ পথেৰে উপাৰ্জনৰ বাট মোকলাইছোঁ।"\nএই কথাখিনি কৈ উঠি মেজৰ পৰা কাঁচৰ গিলাচটো হাতত তুলি ললো আৰু একে শোহাই শেষ ঢোক এটা মাৰি গিলাচটো একেবাৰে খালী কৰি পেলালোঁ।\nহঠাৎ মোৰ দৃষ্টি, মোৰ সন্মুখৰ মেজখনত পৰিল, গিলাচৰ তিতা তলীয়ে মেজৰ ওপৰত এটা নক্সাৰ সৃষ্টি কৰিছে। ম‌ই মোৰ লগৰ টেক্সী ড্ৰাইভাৰ যাৰ সন্মুখত মোৰ কাহিনী গাই আছিলো, মুহম্মদ ভাইক সুধিলো, "মুহম্মদ ভাই, চোৱাচোন মেজৰ ওপৰত এইটো কি চিন যেন লাগিছে, আল্লাহ নে ওঁম?\nমুহম্মদ ভাইয়ে মেজৰ ওপৰত থকা চিনটো বৰ মনোযোগেৰে পৰ্যবেক্ষণ কৰিলে, মোৰ ফালে চাই, জোৰেৰে মোৰ পিঠিত ঢকা এটা মাৰি কলে, "আব্বে চালা, এই খন বোম্বাই হয় বুজিছ বোম্বাই, ইয়াত ওঁম বা আল্লাহ, ক্ৰুছ এইবোৰ একো নাই, ইয়াত যি আছে সেইটো হৈছে টকা, কেৱল টকা।"\nইমানখিনি কৈয়েই মুহম্মদ ভাইয়ে এটা ভুল শব্দ মোহৰাৰ দৰে মেজৰ ওপৰত থকা পানীৰ চিনটো একেবাৰে মোহাৰি পেলালে।\nগল্পকাৰৰ পৰিচয়ঃ কৃষণ চন্দৰ চোপ্ৰা ভাৰতীয় সাহিত্যজগতৰ এক প্ৰথিতযশা নাম। ১৯১৪ চনত অবিভক্ত ভাৰতবৰ্ষৰ ৱজিৰাবাদত (বৰ্তমান পাকিস্থান) জন্মগ্ৰহণ কৰা কৃষণ চন্দৰ এগৰকী উৰ্দু আৰু হিন্দী সাহিত্যৰ উজ্জ্বল ভোটাতৰা। বৃটিছ ভাৰত তথা স্বাধীনোত্তৰ ভাৰতৰ ৰাজনৈতিক আৰু সামাজিক ব্যৱস্থাক তীব্ৰ ক্ষুৰধাৰ সমালোচনা কৰিবলৈ তেওঁ লিখিছিল ৰাজনৈতিক আৰু সামাজিক প্ৰহসন সাহিত্য। পৰৱৰ্তী কালত তেখেতৰ বেছিভাগ ৰচনাই বহু দশক ধৰি পাঠকৰ মন-মগজুত এক সুকীয়া স্থান দখল কৰিবলৈ সক্ষম হৈছে। এক কথাত তেখেতক ভাৰতৰ মাৰ্ক টোৱেন বুলিব পাৰি। আশীৰ দশকত, স্কুলীয়া ছাত্ৰাৱস্থাত থাকোতে,\nচৰকাৰী কাম-কাজৰ শামুকীয়া গতি, ৰঙা ফিটাৰ মেৰপাক আদি সকলো দিশ সামৰি লিখা "জামুন কা পেড়" নামৰ গল্পটো পঢ়িছিলো। এই গল্পটোৱে মোৰ কুমলীয়া বয়সৰ বিবেকক জোকাৰি যোৱা বাবেই হয়তো পৰৱৰ্তী কালত ২০০০ চনত এই গল্পটোৰ দ্বাৰা অনুপ্ৰাণিত হৈ "বিড়ম্বনা" নামৰ এখন একাঙ্কিকা নাটক ৰচনা কৰিছিলো। নাটকখন ত্ৰিপুৰাৰ আগৰতলাত অনুষ্ঠিত এখন নাট প্ৰতিযোগিতালৈ বুলি নিৰ্বাচিত হৈছিল। মোৰ নাটকখন চোৱাৰ পিছত এজন দৰ্শকৰ পৰা গম পাইছিলো যে যশস্বী নাট্যকাৰ মহেন্দ্ৰ বৰঠাকুৰেও এই গল্পটোৰ ছাঁ লৈ "সেই গছজোপা" নামৰ নাটক এখন লিখিছিল। পিছলৈ দূৰদৰ্শন আৰু 'চব' টিভিত প্ৰদৰ্শিত আৰু পংকজ কাপূৰে মূচুদ্দিলাল নামৰ চৰিত্ৰ এটাত অভিনয় কৰা "অফিচ অফিচ" নামৰ টিভি চিৰিয়েলখনৰ আত্মাটো আছিল কৃষণ চন্দৰৰ "জামুন কা পেড়"।\nশ্বেইক্সপীয়েৰৰ "কমেডী অব্ এৰৰছ্" নাটকখনে হলীউড, হিন্দী আৰু দক্ষিনৰ চিনেমাত ডাবল্ ৰোলৰ চিনেমাক আজিও সফলতাৰে প্ৰভাবিত কৰাৰ দৰেই কৃষণ চন্দৰৰ প্ৰহসনমূলক গল্প আৰু উপন্যাস সমূহে সামাজিক বাৰ্তা বহন কৰা ভাৰতীয় উপ মহাদেশৰ ছবি আৰু চিৰিয়েল সমূহক প্ৰভাবিত কৰি আহিছে।\n"জামুন কা পেড়" গল্পটোৰ ৰচনাকাল জানিব নোৱাৰিলো যদিও আনুমানিক পঞ্চাশ বা ষাঠিৰ দশকৰ হব। কিন্তু এই গল্পটোৰ যথাৰ্থতা আজিৰ তাৰিখতো সময় সাপেক্ষিক, পঢ়ি চালে গম পাব।


Lonazep in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Lonazep ar byavahar, ppali, parshwakriya, upkaar, kriya-pratikriya aaru satarkatabani\nLonazep की जानकारी\nLonazep ৰ লাভ আৰু ব্যৱহাৰসমূহ- Lonazep Benefits & Uses in Assamese- Lonazep ar laabh aaru byavaharsamuh\nLonazep ৰ পালি আৰু সেয়া কেনেদৰে ল'ব- Lonazep Dosage & How to Take in Assamese - Lonazep ar paali aaru xeya kenedore lobo\nLonazep ৰ পাৰ্শ্চক্ৰিয়াসমূহ- Lonazep Side Effects in Assamese- Lonazep ar parshwakriyasamuh\nLonazep সংক্ৰান্ত সতৰ্কতাবাণীসমূহ- Lonazep Related Warnings in Assamese- Lonazep xonkranta xatarkatabanisamuh\nঅইন দৰৱৰ সৈতে Lonazepৰ গুৰুতৰ ক্ৰিয়া-প্ৰতিক্ৰিয়া- Severe Interaction of Lonazep with Other Drugs in Assamese- Oinor xoite Lonazep ar gurutor kriya-pratikriya\nLonazep মতভেদসমূহ- Lonazep Contraindications in Assamese- Lonazep nishedhsamuh\nLonazep ৰ বিষয়ে সততে সোধা প্ৰশ্নসমূহ- Frequently asked Questions about Lonazep in Assamese- Lonazep ar bikhoye satate xodha prashnasamuh\nখাদ্য আৰু মদৰ সৈতে Lonazep ক্ৰিয়া-প্ৰতিক্ৰিয়া- Lonazep Interactions with Food and Alcohol in Assamese- khadya aaru modor xoite Lonazep kriya-pratikriya\nLonazep ৰ লাভ আৰু ব্যৱহাৰসমূহ - Lonazep Benefits & Uses in Assamese - Lonazep ar laabh aaru byavaharsamuh\nLonazep তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nLonazep ৰ পালি আৰু সেয়া কেনেদৰে ল'ব - Lonazep Dosage & How to Take in Assamese - Lonazep ar paali aaru xeya kenedore lobo\nLonazep-ৰ উপাদানসমূহ - Lonazep Active Ingredients in Assamese - Lonazep-ar upadaansamuh\nLonazep ৰ পাৰ্শ্চক্ৰিয়াসমূহ - Lonazep Side Effects in Assamese - Lonazep ar parshwakriyasamuh\nগৱেষণাৰ ভিত্তিত, Lonazep ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nLonazep সংক্ৰান্ত সতৰ্কতাবাণীসমূহ - Lonazep Related Warnings in Assamese - Lonazep xonkranta xatarkatabanisamuh\nLonazep-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Lonazepএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Lonazep পুনৰাই গ্ৰহণ নকৰিব।\nLonazep-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Lonazep ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Lonazep কি প্ৰভাৱ দেখা গৈছে?\nLonazepৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Lonazep কি প্ৰভাৱ দেখা গৈছে?\nLonazepৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Lonazep ৰ কি প্ৰভাৱ দেখা গৈছে?\nLonazepৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Lonazepৰ গুৰুতৰ ক্ৰিয়া-প্ৰতিক্ৰিয়া - Severe Interaction of Lonazep with Other Drugs in Assamese - Oinor xoite Lonazep ar gurutor kriya-pratikriya\nLonazep তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nLonazep মতভেদসমূহ - Lonazep Contraindications in Assamese - Lonazep nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Lonazep লোৱা অনুচিত যাতে -\nLonazep ৰ বিষয়ে সততে সোধা প্ৰশ্নসমূহ - Frequently asked Questions about Lonazep in Assamese - Lonazep ar bikhoye satate xodha prashnasamuh\nএই Lonazep-এ অভ্য়াস বা নিচাৰ সৃষ্টি কৰে নেকি?\nহয়, Lonazepসেৱন কৰাটো অভ্যাসত পৰিণত হ'ব পাৰে। আপুনি ডাক্তৰৰ নিৰ্দেশনামতেহে Lonazep লোৱাটো আৱশ্যকীয়।\nLonazep লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, চিকিত্সা পৰামৰ্শ অনুসাৰেহে Lonazep লওক।\nমানসিক ৰোগ থকা ৰোগীৰ ক্ষেত্ৰত Lonazep ৰ যোগাত্মক প্ৰভাৱ থকা দেখা গৈছে।\nখাদ্য আৰু মদৰ সৈতে Lonazep ক্ৰিয়া-প্ৰতিক্ৰিয়া - Lonazep Interactions with Food and Alcohol in Assamese - khadya aaru modor xoite Lonazep kriya-pratikriya\nখাদ্য আৰু Lonazepৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে সেৱনৰ ফলত Lonazepয়ে প্ৰভাৱ দেখুওৱাত পলম কৰিব পাৰে। এইবিষয়ে আপোনাৰ ডাক্তৰৰ সৈতে যোগাযোগ কৰক।\nমদ আৰু Lonazepৰ মাজৰ প্ৰতিক্ৰিয়া\nLonazepৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nLonazep ৰ অনুকল্প - Substitutes for Lonazep in Assamese\nআপুনি বা আপোনাৰ পৰিয়ালৰ কোনোবাই Lonazep লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Lonazep ব্যৱহাৰ কৰিছিল নেকি?\nআপুনি কিমান পৰিমাণে Lonazep সেৱন কৰিছিল?\nআপুনি Lonazep ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Lonazep সেৱন কৰে?


শ্বেতৰঙী সপোন দেখা এজন পশু চিকিৎসকৰ কথাৰে................. (- মানসী গোস্বামী।) - সাহিত্য ডট অৰ্গ\nশ্বেতৰঙী সপোন দেখা এজন পশু চিকিৎসকৰ কথাৰে…………….. (- মানসী গোস্বামী।)\n(লেখিকাৰ টোকা: এইবাৰ “সাহিত্য”ৰ বিষয়টিয়ে বহুদিন ধৰি লিখিম লিখিম বুলি ভাৱি থকা কথা এখিনি ৰাইজৰ সতে ভাগ-বতৰা কৰাৰ সুবিধাটো দিলে; ঢৌতে খৰ মাৰি লিখি পেলালো, বিচাৰৰ ভাৰ ৰাইজৰ হাতত——)\n“নাগিনী দিখৌ”ৰ পাৰ; নাজিৰা সদৰৰ পৰা প্ৰায় ৬ কিঃমিঃ দূৰৰ এখন সৰু, অনগ্ৰসৰ, অভাৱী মানুহৰ গাওঁ সোন্দৰপুখুৰী। আঘোণৰ সোণালী ধান ন-বছৰ সোমাওঁতেই শেষ হোৱা বহুকেইটা পৰিয়ালৰ দৈন্যৰ সাক্ষী।সপোন দেখিবলৈ পাহৰা এনে অনেক পৰিয়ালৰ মুখবোৰ আজিৰ তাৰিখত কম-বেছি পৰিমাণে উজ্জ্বল। কাৰণ এজন ব্যক্তিয়ে দেখা এটা শ্বেতৰঙী সপোন; যিটো সপোন তেওঁ আৰু অনেক মানুহলৈ প্ৰসাৰিত কৰাৰ বাট বান্ধিছিল।\nতেখেত ডাঃ জগদীশ বৰ্মন; পেশাত পশু চিকিৎসক।নাজিৰা পশু চিকিৎসালয়ৰ সহকাৰী পশু চিকিৎসক বৰ্মনে নিজৰ পেশাৰ যোগেদি সমাজলৈ কিবা এটা দিয়াৰ কথা ভাবিছিল। তেওঁৰ দুচকুত ওলমি আছিল এটা শ্বেতৰঙী সপোন। কৰ্মৰ প্ৰয়োজনত নাজিৰা অঞ্চলৰ গাঁৱে গাঁৱে ঘুৰি ফুৰোতে মানুহৰ দুখ-দৈন্যৰ ছৱিখন দেখা পাইছিল খুৱ কাষৰ পৰাই। একে সময়তে তেওঁৰ চকুত পৰিছিল দিখৌৰ পাৰৰ সেউজীয়া ঘাহঁ-বনবোৰ। এটা বাটে লাহে লাহে পোখা মেলিছিল।কেইটামান নিৰ্দিষ্ট পৰিয়ালত গো-দুগ্ধৰ উৎপাদন তথা তাৰ উৎকৃষ্ট মানদণ্ডই তেওঁক সাহস দিলে। এদিন ব্যক্তিগত খৰচতে তেওঁ গুজৰাট পালেগৈ; উদ্দেশ্য “আমুল”ৰ সকলো কাম নিজ চকুৰে চোৱা আৰু এইবিষয়ক অভিজ্ঞতা অৰ্জন কৰা। গুজৰাটৰ পৰা ঘূৰি আহি তেওঁ নিজৰ সপোনটো পূৰ্ণ কৰাৰ মন মেলিলে পৰিকল্পিতভাৱে।\n২০০৪ চনৰ ১৩ জুলাই। সোন্দৰপুখুৰীৰ মাত্ৰ ১২জন মান গো-পালকক লৈ তেখেতে নিজৰ সেই সপোনটোৰ পাতনি মেলিলে-“সোন্দৰপুখুৰী দুগ্ধ সমবায় সমিতি” নামেৰে।গ্ৰাহক ৭০ জন, উৎপাদিত দুগ্ধৰ পৰিমাণ মাত্ৰ ৫৬ লিটাৰ। উদ্দেশ্য অঞ্চলটোত গো-পালন আৰু দুগ্ধ উৎপাদনৰ জৰিয়তে ৰাইজক স্বাৱলম্বী কৰা আৰু এক দুগ্ধ বিপ্লৱৰ সূচনা কৰা। সীমিত সম্পদ, সীমিত অভিজ্ঞতা; প্ৰচুৰ প্ৰত্যাহ্বান। কিন্তু অত্যন্ত দৃঢ়মনা আৰু কৰ্মঠ এইজন পশু চিকিৎসক দেহে-কেহে লাগিল এই সপোনটোক ৰূপ দিয়াত।লাহে-লাহে কাম আগবাঢ়িল। গো-পালকৰ স্ংখ্যা বাঢ়িল; থলুৱা জাতৰ গাইৰ ঠাইত উচ্চ উৎপাদনক্ষম জাতৰ গাই কিনাৰ ব্যৱস্থা হ’ল, কৃত্ৰিম প্ৰজননৰ বাবে দৰকাৰী পদক্ষেপ আগবঢ়োৱা হ’ল।সোন্দৰপুখুৰী গাৱঁত আৰম্ভ কৰা সমবায় সমিতিখনে ক্ৰ্মে কাষৰীয়া চেলেংপথাৰ, নিৰ্মলীয়া, হুলাল কলিতা, বাউলিমৈদাম, শেনআলি, চানবছা, ওপৰ নাজিৰা, মেজেঙা আদিকে ধৰি আন কেবাখনো গাৱঁৰ লোকক গো-পালনক জীৱিকা হিচাপে লবলৈ আগ্ৰহী কৰি তুলিলে।সহায় কৰিবলৈ আগবাঢ়ি আহিল নাজিৰাস্থ অএনজিচি, এচ.বি.আই., গ্ৰামীন বিকাশ বেংক, স্থানীয় বিধায়ক আদি নানা প্ৰতিষ্ঠান তথা ব্যক্তি। ইমানদিনে দুগ্ধ বিতৰকৰ জৰিয়তে গাখীৰ বিতৰণ কৰাৰ পৰিৱৰ্তে অএনজিচিয়ে দিয়া দুগ্ধ বিতৰণ ভানৰ জৰিয়তে গাখীৰ বিলোৱাৰ প্ৰক্ৰিয়াতো খৰতকীয়া কৰিব পৰা গ’ল। অন্যহাতে এচ.বি.আই., নাজিৰা তথা গ্ৰামীন বিকাশ বেংকৰ স্থানীয় শাখাৰ জৰিয়তে গো-পালকলৈ ঋণদানৰ ব্যৱস্থাও আৰম্ভ কৰা হ’ল।গাখীৰৰ মানদণ্ড বৰ্তাই ৰখাৰ প্ৰতি দিয়া কঠোৰ দৃষ্টিয়ে ক্ৰমশ: গ্ৰাহকৰ স্ংখ্যা বঢ়াত সহায় কৰিলে। নাজিৰা নগৰৰ পৰা আগবাঢ়ি লাহেকৈ শিৱসাগৰ নগৰতো সোন্দৰপুখুৰী দুগ্ধ সমবায়ৰ গাখীৰৰ চাহিদা আৰম্ভ হ’ল।বৰ্তমানে শিৱসাগৰ নগৰত প্ৰায় ৪-৫টা এজেন্সীয়ে সমবায়ৰ গাখীৰ বিক্ৰী কৰে।\nপ্ৰথমে মাত্ৰ ১২ জন গোপালকক লৈ আৰম্ভ কৰা সমবায় সমিতিখনে এই মাহতে ১০ বছৰত ভৰি দিলেহি। এতিয়া সমবায় খনৰ সদস্য গোপালকৰ সংখ্যা প্ৰায় ২৪৫ জন। দুগ্ধ উৎপাদন হয়- ১২০০-১৪০০লিটাৰ। গ্ৰাহকৰ স্ংখ্যা- ১০০০জন। এখন গাৱঁত আৰম্ভ কৰা সমবায় সমিতিখনে এতিয়া বৃহত্তৰ নাজিৰা অঞ্চলৰ মুঠ ১৪ খন গাৱঁলৈ প্ৰসাৰতা লাভ কৰিছে।শেহতীয়াকৈ এই সমবায়খনে আৰম্ভ কৰিছে দুগ্ধ পেকেজিং ইউনিট আৰু ইউনিটতো বৰ্তমান চালুকীয়া হ’লেও কাৰ্য্যক্ষম।“কাৰেং” নামেৰে সমবায়ত উৎপাদিত দুগ্ধৰ প্ৰায় ৯০০ লিটাৰ পেকেজিং কৰি বিক্ৰীৰ বাবে ব্যৱস্থা কৰা হৈছে।চৰকাৰৰ ফালৰ পৰা দিয়া হৈছে এখন শীতলীকৃত দুগ্ধ পৰিবাহী ভান। গো ধনৰ খাদ্যৰ চাহিদা পূৰাবলৈ উন্নত জাতৰ ঘাঁহ খেতি কৰা হৈছে অঞ্চলটোত।অন্যহাতে অতিৰিক্ত গাখীৰৰ পৰা পনীৰ, দৈ আদিৰো উৎপাদন তথা বিক্ৰীৰ ব্যৱস্থা কৰা হৈছে। চমূকৈ কবলৈ হ’লে দুগ্ধ সমবায়খনে অঞ্চলটোত সঁচা অৰ্থতে এক নতুন বাটৰ সূচনা কৰিছে; অনেক পৰিয়ালৰ ঘোলা চকুবোৰলৈ আশাৰ চিকমিকনি নামিছে।\nশৈশৱৰ পৰা দেখি অহা অনেক অভাৱী পৰিয়ালৰ সমস্যা, দৈন্যৰ ডাৱৰখিনি এইখন সমবায়ে আতঁৰাই নিয়া নিজে দেখা পাইছো বিগত ১০টা বছৰত।সপোন দেখিবলৈ পাহৰা পৰিয়ালবোৰত আশাই পাতনি মেলা দেখিছো।এই সকলোখিনিৰ মূলতে কিন্তু ডাঃ জগদীশ বৰ্মনৰ নিৰৱাছিন্ন প্ৰচেষ্টা। চৰকাৰী দায়িত্বৰ সময়সীমাৰ বাহিৰতো অহৰহ সমবায়খনৰ উন্নতিৰ কথা চিন্তা কৰি থকা মানুহজনে দুপৰনিশাও কোনো লোকৰ ঘৰত পশুধনৰ বেমাৰ-আজাৰৰ খবৰ পালে গুছি যায় মূহুৰ্ততে।নিজৰ কামৰ প্ৰতি অহৰহ সৎ আৰু নিষ্ঠাৱান “বৰ্মন ডাক্তৰ”ৰ সহায় অবিহনে নাজিৰাত এই দুগ্ধ জাগৰণৰ সূচনা কেতিয়াও নহ’লহেতেন! কিন্তু পৰিতাপৰ বিষয় এয়ে যে এজন ব্যক্তিৰ প্ৰচেষ্টাত গঢ় লোৱা এনে এক মহৎ কামক ধনাত্মক সমালোচনা তথা দিহা-পৰামৰ্শৰে বাট দেখুৱাতকৈ “ৰৌটোকে ঢৌটো কৰি” ঋণাত্মক কথা কোৱা মানুহো অঞ্চলটোত অনেক।অৱশ্যে সুখৰ কথা এয়ে যে ডাঃ জগদীশ বৰ্মন এনেধৰণৰ ঋণাত্মক সমালোচনাৰ ধুমুহাত ভাগি পৰি নিজৰ বাট এৰি যোৱা ব্যক্তি নহয়।অধিক সাহেৰে তেওঁ এইবছৰ উৎপাদনৰ লক্ষ্য ধাৰ্য্য কৰিছে ২০০০ লিটাৰ। আশাকৰোঁ সোন্দৰপুখুৰী দুগ্ধ সমবায় সমিতিয়ে অচিৰেই এই লক্ষ্যত উপনীত হ’ব পাৰিব।\nপৰিশেষত এটাই আশা অতি দৃঢ় মনোবলৰ, কৰ্মপৰায়ণ “বৰ্মন ডাক্তৰ”ৰ শ্বেতৰঙী সপোনে সকলোকে উদ্বুদ্ধ কৰি তোলক!চৰৈৱতি, চৰৈৱতি!!\n← হয় অমুক…সবিশেষ জনাওক (-দেবাংগ পল্ল‌ৱ শইকীয়া)\nতুমি থকা চহৰত- ২(-লিখন নীল কোঁৱৰ) →\nতথ্য প্ৰযুক্তিৰ যুগত অসমৰ ভ্ৰাম্যমান থিয়েটাৰ (হিমজ্যোতি তালুকদাৰ)\nদুজনী কণমানিৰ দুটি সৰু কাহিনী (নীলাঞ্জনা মহন্ত)


দুৰ্দিনত বিজেপিক নাকচ কৰা বৰাৰ নাটকৰ বিৰতিতো ফোন, “বাইদেউ মোৰ যোগদান কেতিয়া হ’ব”?\n“অভিনেতা” যতীন বৰাৰ সৈতে হোৱা এটা অভিজ্ঞতা বিৱৰি দিয়া মীৰা বৰঠাকুৰৰ ফেইচবুক পোষ্টে লগাইছে তোলপাৰ\nমীৰা বৰঠাকুৰৰ পোষ্টটোৰ স্ক্ৰীন শ্বট।\nবিজেপিৰ দুৰ্দিনত দলটোক স্পষ্ট প্ৰত্যাখ্যান কৰা অভিনেতা যতীন বৰাই পিছত সুদিনত দলটোত যোগদান কৰাই দিবলৈ তেওঁক কেনেকৈ খাটনি ধৰিছিল, সেই অভিজ্ঞতা বিৱৰি বিজেপি নেত্ৰী মীৰা বৰঠাকুৰে আজি দিয়া ফেইচবুক পোষ্ট এটাই তুমুল বিতৰ্কৰ সৃষ্টি কৰিছে।\nপোষ্টটোৰ মূল বক্তব্য হ’ল- বিজেপিৰ অসমত কোনো খোপনি নথকা ২০০৯ চনত দলটোৰ কিছু সংখ্যক নেতা-নেত্ৰীয়ে (মীৰা বৰঠাকুৰো আছিল) অসমৰ বছা বছা শিল্পীক লগ কৰিছিল, দলটোৰ বাবে পৰামৰ্শ আৰু দলটোত যোগদানৰ অনুৰোধেৰে।\n“বিজেপিত যোগদান কৰিলে কি দিব, বিজেপিৰ কি আছে?” এয়ে আছিল যতীন বৰা আৰু তেওঁৰ পৰিবাৰৰ প্ৰতিক্ৰিয়া, যিটো বেছি সংখ্যকৰ সৈতে প্ৰায় একে।\nপিছত মোদীৰ দিনত যতীন বৰাই বিজেপিত যোগদান কৰাই দিবৰ বাবে ফোনৰ উপৰি ফোন কৰিছিল মীৰা বৰঠাকুৰক। কেতিয়াবা নাটকৰ মঞ্চৰ বিৰতিতো ফোন কৰি তাগিদা দিছিল বৰঠাকুৰক।\nইপিনে বিদ্যা সাগৰ নামৰ সংগীত শিল্পীজনৰ সততা আৰু নিষ্ঠাক প্ৰশংসা কৰি বৰঠাকুৰে কৈছে, বিজেপিৰ বেয়া দিনতে তেওঁৰ প্ৰতিক্ৰিয়া আছিল আন্তৰিকতাপূৰ্ণ। “হয়তো তোষামোদ নজনা বাবেই, স্বাভিমান থকা বাবেই বিদ্যাসাগৰ আজি বহু দূৰত” বৰঠাকুৰৰ মত।\nতেওঁ এই পোষ্টটো এটা অভিজ্ঞতাহে, কাৰো ভাবমূৰ্তি নষ্ট কৰা ইয়াৰ উদ্দেশ্য নহয় বুলি স্পষ্টীকৰণো দিছে পোষ্টটোৰ শেষৰফালে। পোষ্টটোৰ সৈতে যতীন বৰাৰ দুখন ফটোও দিয়া হৈছে।\nএগৰাকী স্পষ্টভাষী নেত্ৰী হিচাপে পৰিচয় থকা মীৰা বৰঠাকুৰ এগৰাকী লেখিকাও। তেওঁ বিজেপিত দলটোৰ জ্যেষ্ঠ নেতাৰ দ্বাৰা যৌন শোষণৰ বলি হোৱাৰ কথা স্পষ্টকৈ উল্লেখ কৰিছিল এখন গ্ৰন্থত। তাৰ পিছতে তেওঁক দলৰ পৰা নিলম্বন কৰা হৈছিল যদিও নিজকে দলৰ নিষ্ঠাৱান নেত্ৰী বুলি এতিয়াও দাবী কৰে বৰঠাকুৰে।\nউল্লেখযোগ্য যে বৰা অভিনীত “ৰত্নাকৰ” নামৰ এখন চিনেমা ৰাজ্যখনৰ ছবিগৃহত সফলতাৰে প্ৰদৰ্শিত হৈ আছে।\nপোষ্টটোক লৈ ইতিমধ্যে তীব্ৰ বিতৰ্কৰ সূত্ৰপাত ঘটিছে। বহুতো মন্তব্যকাৰীয়ে বৰঠাকুৰক সমৰ্থন কৰাৰ বিপৰীতে আন বহু সংখ্যকে ইয়াক নেত্ৰীগৰাকীৰ যতীন বৰাৰ ভাবমূৰ্তি বিনষ্ট কৰাৰ প্ৰয়াস বুলি অভিযোগ কৰিছে।\nদাড়ি-কমা, আৰু দুই-এটা বৰ্ণাশুদ্ধিৰ আঁতৰোৱাৰ বাদে মূল পোষ্টটো পাঠকৰ বাবে প্ৰায় হুবহু ৰূপত তলত তুলি দিয়া হ’ল-\n#Light,Camera,Action and Script .২০০৯ চন , তেতিয়া বিজেপিৰ বৰ ভাল সময় নাছিল অসমত৷ আমি কিবা পৰিৱৰ্তন কৰিব পাৰি নেকি বহু চিন্তা কৰি অসমৰ বহু শিল্পীৰ দুৱাৰে দুৱাৰে বিজেপিত যোগদান কৰিবলৈ অনুৰোধ কৰি ঘূৰি ফুৰিছিলো৷ দীনেশ দাস, নিপন গোস্বামী, যতীন বৰা, বিদ্যা সাগৰ ইত্যাদি ইত্যাদি৷ সকলোৰে উত্তৰ এটায়ে আছিল- “আমাক বিজেপিত যোগদান কৰিলে কি দিব? এতিয়াতো বিজেপিত একো নাই! যতীন বৰা ডাঙৰীয়াৰ পত্নীয়েতো আমাক বেয়াই পাইছিল তেওঁক বিজেপিত আনিব যোৱাৰ বাবেই। চিধা প্ৰশ্ন আছিল “যতীন কিয় যাব, বিজেপিত কি আছে” ইত্যাদি ইত্যাদি!! কিন্তু ব্যতিক্ৰম আছিল বিদ্যা সাগৰ৷ বিজেপিৰ বেয়া দিনত তেওঁ মোক কৈছিল বাইদেউ যিটো দলত বাজপেয়ী আছে মই সেইটো দলৰ সদস্য হ’বলৈ ভাল পাম আৰু সেই সূত্ৰেই তেওঁ দলৰ সদস্য হ’ল আৰু ২০০৯/২০১১-ৰ বহু নিৰ্বাচনী সভাত বিনা পাৰিশ্ৰমিকে অহৰহ প্ৰচাৰ চলাইছিল৷ আজি মনত পৰিছে- বিদ্যা সাগৰৰ হয়তো তোষামোদ কৰিব নোৱাৰা, স্বাভিমান, তেওঁ আত্মসমৰ্পণ কৰিব নোৱৰাৰ বাবেই আজি বিদ্যাসাগৰ বহু দূৰত!\nআহিল এতিয়া মোদী ঢৌ। বিজেপি ক্ষমতালৈ আহিব সেইটো নিশ্চিত হৈছে সেই আমাক হতাশ কৰি ওভতাই পঠোৱা যতীন বৰাৰ দেশ ক’ৰবাত ভাল পোৱা দৰদ জাগিল। তেওঁ মোক নিজেই যোগাযোগ কৰিলে যে তেওঁ কোনো পলম নকৰাকৈ বিজেপিত যোগদান কৰাব লাগে। মানে বাইদেউ কিবা এটা কৰক! মই বৰ আন্তৰিকতাৰে আগ বাঢ়িছো। সকলোৰে লগত যোগাযোগ কৰাই অৱশেষত যতীন বৰা গেৰুৱা হ’ল৷ এনে দিনো পাৰ কৰিছো যতীন বৰাই নাটকৰ মঞ্চৰ বিৰতিতো ফোন কৰে, বাইদেউ মোৰ যোগদান কেতিয়া হ’ব”৷ মই সততে কোনো লিখিত কথা স্বজ্ঞানে মিছা লিখাৰ নজিৰ নাই৷ কিন্ত ডাঙৰ বিড়ম্বনা, এতিয়া মোৰ বিশ্বাস মোক তেওঁ পাহৰিছে! স্বাভাৱিক৷ কাৰণ তেওঁ এতিয়া মোৰ পৰা পাবলৈ একো নাই৷\nএতিয়া আচল কথা হ’ল আমাৰ বহু শিল্পীৰ ওচৰত আমি যোৱাৰ অভিজ্ঞতা আছে৷ শিল্পী মানে কলা, Art আমাৰহে বুজাত কিছু অসুবিধা হয়৷ এনেয়ে এজন অভিনেতা হিচাপে যতীন বৰা মোৰ প্ৰিয় অভিনেতা৷ যি কি হওক বিদ্যা সাগৰৰ দৰে বেয়া দিনত বিজেপি কৰা শিল্পীক অৱহেলা কৰাটোত কেতিয়াবা দুখ লাগে৷\nইয়াত কোনেও বিতৰ্ক কৰাৰ প্ৰয়োজন নাই মোৰ নিজা অভিজ্ঞতাহে প্ৰকাশ কৰিছো৷ ইয়াত কাৰো ভাবমূৰ্তি নষ্ট হোৱাৰ প্ৰশ্ন নুঠে৷ কথাবোৰ এনেকৈ লোৱা উচিত- সময়ৰ লগত খাপখোৱাকৈ খোজ দিব পৰাটোহে প্ৰকৃত কথা৷ এইবোৰ অভিজ্ঞতাৰ পৰা শিকিব লগা আছে৷ কাকো হেয় কৰাৰ উদ্দেশ্যে লিখা নাই৷


জানু কুমাৰৰ প্ৰেম – ডলী তালুকদাৰ – ফটাঢোল\nApril 1, 2019 ফটা প্ৰেম\t6 Comments\nজানু কুমাৰৰ প্ৰেম – ডলী তালুকদাৰ\nমেট্ৰিক পাছ কৰাৰ সময়ৰ কথা৷ কলেজ যাবলৈ আৰম্ভ কৰিছোঁ৷ মন উগুল থুগুল লগতে ৰোমাঞ্চিত৷ ব’ৰিং ইউনিফৰ্ম এৰি এতিয়া ধুনীয়া ধুনীয়া ৰং বিৰঙৰ কাপোৰ পিন্ধিম৷ চকুত কাজল, ওঁঠত লিপষ্টিক বোলাম আৰু তাতোকৈ ডাঙৰ কথাটো হ’ল হাইহিল চেণ্ডেল পিন্ধি কলেজলৈ যাম, কিয়নো আগতে বন্দোবস্ত কৰা আছিল যে যদিহে ভালকৈ পাছ কৰোঁ তেতিয়া বেলেগ কিবা উপহাৰ দিয়ক বা নিদিয়ক মোক ওখ চেণ্ডেল এযোৰ লাগিবই৷ আৰু সময়ত কথাষাৰ আমি দুয়ো পিতা পুত্ৰীয়ে ৰাখিছিলোঁ৷\nকলেজ যোৱা দুমাহমান হৈছিল, কলা বিভাগত এডমিছন লৈছিলোঁ৷ অংকৰ টেনচন নাই কিন্তু অন্য এটা টেনচনহে আৰম্ভ হ’ল মোৰ৷ এদিন মোৰ বেগত দেখিলোঁ এখন কাগজ, আচৰিত! কোনে দিলে? কাগজখিলা দেখি মোৰ মনত কৌতূহল উপজিল। মেলি চাওঁতে দেখিলোঁ, ই কি? এইখন দেখোন দৰ্খাস্ত! দৰ্খাস্তখনত লিখা আছে এইদৰে-\nআদৰণীয় ডলী, সিদিনা তোমাক দেখা পালোঁ কলেজৰ অডিটৰিয়াম হলত। আমাক যে চিনিয়ৰবোৰে চিনাকি দিবলৈ দিছিল তেতিয়া৷ তোমাৰ নাম আৰু ক’ত থাকা সকলো গম পালোঁ৷ চিনাকি পৰ্বত যে আমাক সকলোকে আকস্মিক বক্তৃতা দিবলৈ কৈছিল মনত আছেনে? তোমাৰ ভাগত আলু পৰিছিল আৰু তুমি ইমান ধুনীয়াকৈ আলুৰ বিষয়ে কৈছিলা! লগতে আলুৰে বনোৱা বিভিন্ন ব্যঞ্জনৰ কথাও কৈছিলা যে মনত আছেনে? মোৰ যে আলু বহুত প্ৰিয় আৰু তুমি আলুৰে বনোৱা খাদ্য কেইবিধৰ নাম কওঁতে মোৰ জিভাৰ পানী পৰি গৈছিল জানা। আৰু সেই সময়তে মই এটা সিদ্ধান্ত লৈ পেলালোঁ। সেইটো হ’ল ভৱিষ্যতে মই তোমাকে মোৰ জীৱন লগৰী কৰিম!\nইতিমধ্যে মই তোমাক মোৰ কলিজাৰ আধাখিনি দি দিলোঁৱেই। গতিকে তুমিও মোক তোমাৰ কলিজাটোৰ আধাখিনি দিলে ভাল পাম। এয়ে মোৰ মহোদয়াৰ ওচৰত সৰল প্ৰাৰ্থনা।\nতোমাৰ হ’বলগীয়া প্ৰেমিক।\nদৰ্খাস্তখন পঢ়ি মাথা মুণ্ড একো বুজি পোৱা নাই। ইফালে ভয়ো লাগিছে কোনে বা আবেদন কৰিলে? কিয় বা কৰিলে? কিয়নো তেতিয়ালৈ মোক কোনেও প্ৰেম পত্ৰ দিয়া নাছিল৷ আৱেদন পত্ৰ দিবলৈ মইতো ইমান ডাঙৰ মানুহ নহয়। উফ! কি কৰোঁ? ইফালে প্ৰেম-পত্ৰ যেনো লাগে আনফালে “আদৰণীয় ডলী” বুলি লিখি মোক কিমান সন্মানো দিছে৷ গতিকে কি কৰোঁ?এটা কাম কৰোঁ, মোৰ লগত স্কুলত পঢ়া “লেডী-বিদুৰ” খ্যাত বান্ধৱী বিনীতাকে সোধোঁ? কিন্তু বিদু্ৰৰ পানীলগা জ্বৰ হোৱাত তাই অহা নাছিল সেইদিনা। মই ভীষণ টেনচনত। পিছদিনা বিনীতা আহিল যদিও তাইৰ কথা পাতিবলৈ সময় নাই। মোৰ বহীবোৰ লৈ নোটচ্বোৰ টুকি গৈছে ধুমধাম৷\nএসপ্তাহ গ’ল৷ তেনেকৈ এদিন কলেজৰ বেগটোৰ ভিতৰত দুই পৃষ্ঠাজোৰা চিঠি এখন ওলাল। গোটেই চিঠিখন বিৰহ বেদনা, হা হুমনিয়াহেৰে ভৰা৷ লগতে মই বোলে বহুত নিষ্ঠুৰ। এতিয়াকৈ মই তাক বিচাৰি উলিয়াব পৰা নাই। তাৰ মৰম ল’ব পৰা নাই। আস! ইমান নিষ্ঠুৰ নে মই?\nউফ কি যে হ’ব?\nতেনেকৈ আৰু কেইদিন মান পিছত এদিন আৰু এখন বহী পালোঁ মোৰ বেগত। ভালকৈ মেলি চাই দেখো সেইখন বহী নহয়; কবিতাৰ পুথিহে হাতে লিখা৷ তাকো এলাপেচা কবিৰ নহয়, মোৰ ফটা প্ৰেমিকৰহে। কবিতাও কবিতা বৈদ্য কবিতা। আৰু যিয়ে লিখিছে সি কবি নহয় একেধাৰে ওলকবি৷ অতবছৰ পাৰ হ’ল সেই মহান কবিতাটি মনত নাই কিন্তু শেষৰ দুশাৰী মনত আজিও আছে মোৰ কনমানি মগজুটোত৷ শেষৰ দুশাৰী হয়তো মৰাৰ দিনালৈকে মনত থাকিব।\nকবিতাৰ শেষৰ দুশাৰী আছিল এনেধৰণৰ-\n“পাৰ হৈ গ’ল তিনিবছৰ এই মহাবিদ্যালয়ত’\nনালাগিল ভাল কাকোৱে\nসেই কাৰণে চাগৈ কৰিছোঁ ফেল\nবাৰে বাৰে ফেল ফাৰ্ষ্ট ইয়েৰতে\nলগ পাওঁ যাতে তোমাকে”\nএইয়া আছিল মহাকবি কালিদাসৰ পুনৰ জনম ওলকবিৰ কবিতা৷ ইয়াৰ দ্বাৰা প্ৰমাণিত হৈছিল যে মহাশয় কিমান পণ্ডিত আৰু তিনিবাৰ একে ক্লাছতে ফেল কৰি হেট্ৰিক কৰিছে। অসহ্য হৈ লগৰজনীক ক’লো মই এই কবিক বিচাৰিমেই। নহ’লে মই প্ৰিন্সিপালৰ ওচৰত যাম। কিন্তু হঠাত যেন মোৰ বান্ধবী চক খাই গ’ল। তাই ক’লে যে,\n: প্ৰিন্সিপালক ক’ব নালাগে।\n: কিয়? মোক ইমান অশান্তি দি আছে কোনোবাই! তই দেখা নাই?\n: আচলতে ময়ে দিছোঁ চিঠিবোৰ তোৰ বেগত মনে মনে।\nমোৰ সাংঘাটিক খং উঠিল। মই ক’লোঁঁ,\n: তই দিছ? কিন্তু কিয়? তই মোৰ বান্ধবী হৈ এইবোৰ কৰিছ?\nতাই সেহাই সেহাই ক’লে,\n: নহয় অ’ মই চিনি পাওঁ ল’ৰাজনক। আমাৰ চুবুৰিতে থাকে। তোক বোলে তাৰ বহুত ভাল লাগিছে। জানু কুমাৰ তাৰ নাম। তাক সহায় কৰাৰ কাৰণে মোক সি সদায় কেডবেৰীজ আৰু মিৰিন্দা খুৱায়।\nমই খঙেৰে ক’লোঁঁ তাইক,\n: কেৱল চকলেট আৰু ক’ল্ড ড্ৰিংকচৰ বিনিময়ত মোৰ মাথা নষ্ট কৰি দিছ। লাজ লগা নাই তোৰ? আন তাক মাতি! প্ৰেমৰ দৰ্খাস্ত দিয়ে সি! লাজ নাই। গাধ কৰবাৰ! কবিতাও লিখে হাৰ্ট ফেল হৈ যোৱাকৈ।\n: অহাকালি মাতিম দে। আজি সি অহা নাই; তোৰ কাৰণে লিখা কবিতাটো চাৰিদিন লাগিছে। কষ্ট হৈছে তাৰ। হাত বিষাইছে বোলে! জিৰণী লৈছে।\n: ভালে ভালে মাতিবি নে তাক নহ’লে প্ৰমাণ সহ প্ৰিন্সিপালৰ ওচৰলৈ লৈ যাম।\nতিনিদিন পিছত লগৰজনীয়ে ক’লে মোক যে সি লগ কৰিব৷ ওচৰৰে চাহৰ দোকানত ৰৈ আছে। দুটা ক্লাছৰ পিছত আমাৰ অফ পিৰিয়দ আছে গতিকে তেতিয়াহে লগ কৰিব পাৰিম বুলি ক’লোঁ।\nগ’লোঁ চাহ খাবলৈ। উহু হিৰোৰ দেখাদেখি নাই। ইফালে ভোকো লাগিছে আনফালে ক্লাছো আৰম্ভ হোৱাৰ সময় হৈছে। আমি চিঙৰা অৰ্ডাৰ দিলোঁ। চিঙৰাত কামোৰ মাৰিবলৈ ওলাইছোঁ লগৰজনীয়ে ক’লে জানু দা আহিছে। মই লাজত ৰঙা পৰিলোঁ৷ বুকুখনো কঁপিছে অলপ। জীৱনত প্ৰথম কোনোবাই প্ৰেমৰ দৰ্খাস্ত দিছে গতিকে ভালো লাগিছে। মই তলমূৰকৈ থাকিলোঁ৷ হঠাত হাত এখন মোৰ ফালে আগুৱাই আহিল আৰু ক’লে “হাই আই এম জানু”।\nলাহে লাহে চকু তুলি ওপৰলৈ চালোঁ। ই কি? চাৰ্লি চেপলিনতকৈ অলপহে চাপৰ। মস্ত মোচ কোঁচাৰ তলত ওঁঠ দুটা আছেনে নাই বুজিব নোৱাৰি। “হাই” বুলি আকৌ কৈ যেতিয়া হাঁহিলে দেখিলোঁ তাৰ ওপৰৰ পাৰিৰ কুকুৰ দাঁতৰ কাষৰ দাঁত দুটাও নাই। মোৰ মূৰ ঘূৰি গ’ল হিৰোৰ ৰূপ দেখি। মোক ৰজনীকান্ত ষ্টাইলত চচমাযোৰ পিন্ধি ক’লে মই তোমাক বহুত ভাল পাওঁ। তুমিও মোক ভাল পোৱানে?\nতাৰ চেহেৰা আৰু ষ্টাইল দেখি মোৰ প্ৰেমৰ যি আখৈ ফুটিছিল নিমিষতে সেমেকি গ’ল। মোৰ মুখত থকা চিঙৰাৰ টুকুৰাটো কোনোমতে গিলিলোঁ। “মোৰ আছে” (সেই সময়ত থকা বুলি ক’লে সবে বুজি পায়- বুকিং বুলি) বুলি কৈ কোনোমতে ৰেষ্টুৰেণ্টৰ পৰা পলালোঁ।লগৰজনীকো এৰি থৈ আহিলোঁ।\nপিছদিনাৰ পৰা মোক আচৰিত কৰি লগৰজনীয়ে নমতা হ’ল। মোৰো খং উঠি আছিল গতিকে ময়ো মতা নাছিলোঁ। কিন্তু এসপ্তাহ পিছতো নমতা দেখি মই তাইক সুধিলোঁ,\n: কি হ’ল? কিয় নামাত তই?\nতাই প্ৰথমে একো নক’লে। তেনেকৈয়ে পিছৰ ক্লাছটো আৰম্ভ হ’ল। তাৰ পিছত অফ আছিল দুটা ক্লাছ। মই তাইক জোৰ কৰি সুধিলোঁ। তেতিয়া তাই ক’লে,\n: তোৰ কাৰণে মই ফচিছোঁ৷\n: মোৰ কাৰণে ফচিলি? কিন্তু মই তোক কিহত ফচালোঁ।\nবিনীতায়ে গেঙেৰী মাৰি উঠিলে। ক’লে,\n: ফচোৱা নাই নেকি কিবা? তোৰ যদি ‘লাভাৰ’ আছিলেই কিয় মোক কোৱা নাছিলি? মিছামিছি জানু দাই মোক তোৰ কথা সোধাত মই দুয়োকে লগ লগাই দিম কৈছিলোঁ। তোক চিঠিবোৰ দিয়াৰ কাৰণে আৰু তাক সহায় কৰাৰ কাৰণে সি যে মোক মিৰিন্দা, চকলেট আৰু দুবাৰ মান চাওমিন খুৱাইছিল আজি এমাহ ধৰি তাৰে পইচাখিনি খুজিছে। লগতে বাচৰ ভাৰাও দিছিল আজি এমাহ কলেজলৈ আহোঁতে। এতিয়া ক’ৰ পৰা দিওঁ? গোটেইখিনি ৫০০ টকা মান হৈছে। আৰু কিনো বেয়া পালি তাক? ইমান ভাল পায় তোক! তোৰ কাৰণে কিমান কবিতা লিখিলে। ইমান বহীৰ পাত খৰচ কৰি চিঠি লিখিছে। পুৰা তিনি দিস্তা কাগজ খৰচ হৈছে বোলে তাৰ। তাৰো পইচা মোক দিব দিছে।\nতাইৰ কথা শুনি মোৰ মুখ মেল খাই গ’ল। হৰি হৰি কি কাণ্ড? কিছু সময় পিছত মোৰ সম্বিত ঘূৰি অহাত “যি কৰ কৰি থাক তোৰ সমস্যা, মইতো তোক কোৱা নাছিলোঁ” খঙতে মই তাইক ক’লো (আচলতে তেনেকৈ কাকোৱে ক’ব নাপায়) মোচ কোঁচাৰে বিৰাপ্পানৰ সৰু ভায়েক যেন দেখা, দাঁত নোহোৱা সোলাটোৰ লগত মই প্ৰেম নকৰিহে পাৰিছোঁ। তোৰ ভাল লাগিছে তইয়ে কৰগৈ প্ৰেম! এনেকৈ কৈ মই গুছি আহিলোঁ। ইয়াৰ পিছৰ পৰা বিনীতায়ে মোক নমতা হ’ল৷ কিন্তু দুদিন মানৰ পিছত এটা আচৰিত পৰিবৰ্তন দেখিলোঁ জানু কুমাৰৰ। তাৰ মোচ কোঁচা নাইকিয়া হ’ল। দাঁত দুটাও গজিল। মানে কাছাৰীৰ ফুটপাথত নকলি দাঁত লগোৱা মানুহ বহিছিল। তাতে সি বিশ টকা দি দাঁত লগাই আনিছিল। আৰু মোক দেখিলে মিচিকিয়াই হাঁহিছিল।চুলিত বোলে সেইসময়ত নতুনকৈ ওলোৱা পেণ্টিন চেম্পু সানিছিল। এইখিনি খবৰ সংগ্ৰহ কৰি আনিছিল মোৰ লগৰ ডেঞ্জাৰ বান্ধবী এজনীয়ে৷ লেইলা নাম আছিল তাইৰ৷\nপিছলৈ মোক হিৰোৱে আৰু আমনি নকৰা হ’ল। এয়াই জানু কুমাৰৰ লগত মোৰ ফটা প্ৰেম৷\n« পৰিচয় – মণিষা কাকতি\nকৌতুক – প্ৰাঞ্জল ভূঞা »\nজানু কুমাৰৰ আখ্যান ভাল লাগিল পঢ়ি বা।\nহাঁ হাঁ৷ফটাপ্ৰেম পঢ়ি ভাল পালোঁ\nবৰ ৰস পালোঁ জানুকুমাৰৰ প্ৰেমিক চেহেৰাৰ বৰ্ণনা পঢ়ি।\nহাই ,আই এম জানু\nহা হা জানু কুমাৰৰ বৰ্ণনা তামাম ৷ মজা\nপঢ়িলো দেই৷ বঢ়িয়া\nYour IP: 47.29.180.204


মাদাৰ টেৰেছা এগৰাকী কেথলিক খ্ৰীষ্টান পন্থীয় নান আছিল। তেখেত\nⓘ মাদাৰ টেৰেছা এগৰাকী কেথলিক খ্ৰীষ্টান পন্থীয় নান আছিল। তেখেত মূলতঃ এলবেনিয়ান জাতিৰ ব্যক্তি পাছলৈ এখেতে ভাৰতীয় নাগৰিকত্ব গ্ৰহণ কৰিছিল। এখেতে কলিকতাত মিছনেৰীজ অ ..\nⓘ মাদাৰ টেৰেছা\nমাদাৰ টেৰেছা এগৰাকী কেথলিক খ্ৰীষ্টান পন্থীয় নান আছিল। তেখেত মূলতঃ এলবেনিয়ান জাতিৰ ব্যক্তি পাছলৈ এখেতে ভাৰতীয় নাগৰিকত্ব গ্ৰহণ কৰিছিল। এখেতে কলিকতাত মিছনেৰীজ অফ চেৰিটি স্থাপন কৰিছিল। ১৯৫০ চনৰপৰা মিছনেৰীজ অফ্ চেৰিটিৰ জৰিয়তে এখেতে দুখীয়া, অনাথ, ৰোগী আৰু মৃত্যমুখী মানুহৰ সহায়ৰ বাবে কাম কৰিছিল। ভাৰতত এই কামৰ ভেঁটি স্থাপন হলেও পাছলৈ মিছনেৰীজ অফ্ চেৰিটিৰ কাম-কাজ সমগ্ৰ বিশ্বলৈ বিয়পি পৰে। পোপ জন পল দ্বিতীয়-ই এখেতক মৃত্যুৰ পাছত কলিকতাৰ স্বৰ্গীয় টেৰেছা সন্মানেৰে বিভূষিত কৰে।\nমাদাৰ টেৰেছাই জীৱন কালত বহুতো বঁটা আৰু সন্মানেৰে বিভূষিত হোৱাৰ উপৰিও ভাৰত চৰকাৰে ১৯৮০ চনত তেখেতক ভাৰতৰত্ন প্ৰদান কৰে। ১৯৭৯ চনত মাদাৰ টেৰেজাক শান্তিৰ নোবেল বঁটা প্ৰদান কৰা হয়। এখেতৰ সমাজসেৱা কৰ্মৰ কিছুমান দোষৰ বাবে তেখেতৰ কিছু সংখ্যক সমালোচকো আছে।\n1. জন্ম আৰু পৰিয়াল পৰিচয়\nমাদাৰ টেৰেছা যুগোশ্লাভিয়াৰ আদ্ৰিয়াটিক সাগৰৰ পাৰত স্কোপজে চহৰত ১৯১০ চনৰ ২৬ আগষ্ট তাৰিখে জন্ম হয়। সেই ঠাইৰ মানুহে তেওঁক মাতিছিল এগনেচ গনদজা বোৱাদজিয়ু বুলি। তেওঁলোকৰ পৰিয়াল আছিল আলবেনিয়ান। তেওঁৰ পিতৃ হিছে নিকোলা আৰু মাতৃ হৈছে দ্ৰনদা। নিকোলাই ডাক্তৰৰ সহকাৰী হিচাপে কাম কৰিছিল যদিও পাছলৈ এখন মুছিৰ দোকানো দিব লগা হৈছিল।\n2. শৈশৱ আৰু শিক্ষা\nস্কোপজেতে মাদাৰ টেৰেছাই প্ৰাথমিক স্কুলৰ শিক্ষা লাভ কৰে। স্কুলত পঢ়া দিনৰে পৰা তেওঁ মেধা শক্তিৰ আছিল। সুখ্যাতিৰে প্ৰাথমিক শিক্ষা শেষ কৰি তেওঁ চাৰ্বয়ান উচ্চ বিদ্যালয়ত ভৰ্তি হৈছিল। সৰুতে তেওঁৰ প্ৰিয় বিষয় আছিল সংগীত, ভূগোল আৰু বুৰঞ্জী। তেওঁ সুন্দৰকৈ মেণ্ডোলিনো বজাব পাৰিছিল। তেওঁ সময়ে সময়ে গীৰ্জাৰ গায়ক দলৰ লগতো যোগদান কৰিছিল আৰু গান পৰিবেশন কৰিছিলিল কনচাৰ্টত। তেওঁৰ সৰুৰে পৰা অন্তৰত মানৱ সেৱাৰ ভাব এটা উদয় হৈছিল। তেওঁ বাঞ্চা কৰিছিল সন্নাসিনী আৰু মিছনেৰী জীৱন। এই আকাংক্ষা বাস্তৱত ৰূপ দিবলৈ তেওঁ স্থানীয় জেচুইট পাদ্ৰীসকলক লগ কৰে। কাৰণ এই জেচুইট পাদ্ৰীসকলে ভাৰতত থাকি মিছনত কাম কৰিছিল। জেচুইট পাদ্ৰীসকলে তেওঁক আয়াৰলেণ্ডৰ লৰেটো সন্ন্যাসিনীসকলৰ লগত যোগদান দিবলৈ পৰামৰ্শ দিলে। তেতিয়া তেওঁৰ বয়স মাত্ৰ ১২ বছৰ আছিল। এই ১২ বছৰীয়া ছোৱালী গৰাকীয়ে যীশুৰ বাণী বাহিৰত প্ৰচাৰ কৰিবলৈ ওলাল। ১৯২৮ চনত তেওঁ আয়াৰলেণ্ডৰ ৰাজধানী ডাবলিনৰ লৰেটো মঠত উপস্থিত হল। মঠত তেওঁৰ নাম হল- টেৰেছা।\n3. কৰ্মজীৱন আৰু সমাজ সেৱা\n১৯২৯ চনত মদাৰ টেৰেছা ভাৰতলৈ আহে আৰু কলিকতাত থাকিবলৈ লয়। কলিকতাৰ চেণ্টমেৰী হাইস্কুলত তেওঁ শিক্ষকতা জীৱন আৰম্ভ কৰে। ১৯২৯ চনৰ পৰা ১৯৪৮ চনলৈ তেওঁ শিক্ষকতা কৰে। তেওঁ শ্ৰেণীত ভূগোল আৰু বুৰঞ্জীৰ পাঠদান কৰিছিল। শেষলৈ সেই বিদ্যালয়ৰ অধ্যক্ষাৰ পদৰ দায়িত্বভাৰ গ্ৰহণ কৰিছিল। সেইসময়ত কলিকতাৰ মানুহৰ মাজত এক ভীষণ হাহাকাৰ। চাৰিওফালে অভাৱ, দৰিদ্ৰ্য, মানুহক আগুৰি ধৰিছিল বেমাৰ-আজাৰে। কিন্তু তাৰ প্ৰতিকাৰৰ কোনো প্ৰচেষ্টা নাই। মাদাৰ টেৰেছাৰ এই শোকাৱহ দৃশ্যবোৰে অন্তৰত খলকনি তুলিলে। এদিনৰ এটা বিশেষ ঘটনাই তেওঁৰ অন্তৰত বাৰুকৈ দুখ দিলে। এখন হাস্পাতালৰ সন্মুখত এগৰাকী মৰো মৰো হোৱা তিৰোতা বাগৰি আছিল আৰু চেষ্টা কৰিও মাদাৰ টেৰেছাই চিকিৎসালয়ৰ চিকিত্সা দিবলৈ অসমৰ্থ হৈছিল। শেষত ৰোগীগৰাকীৰ তেনেকৈ মৃত্যু হল। সেইদিনাই তেওঁ উপলদ্ধি কৰিলে এটি মানৱ সেৱা সংস্থাৰ। তেওঁ তেওঁৰ ইচ্ছাৰ কথা পোপক জনালে।\n১৯৫০ চনত মাদাৰ টেৰেছাই দ্য ছোচাইটি অফ দ্য মিছনেৰীজ অৱ চেৰিটি নামৰ এটা সংস্থা গঠন কৰিলে। তেওঁলোকে ঘৰ এটা ভাড়া লৈ কলিকতাৰ বাটে-ঘাটে পৰি থকা, হাস্পাতাল আদিয়ে স্থান নিদিয়া ৰোগীবোৰক মাদাৰ টেৰেছাই বিচাৰি আনিলে আৰু তাত ৰাখি চিকিত্সা সেৱা দিবলৈ ধৰিলে। ১৯৫২ চনত কালিঘাট মন্দিৰৰ কাষত থকা ধৰ্মশালা এটাও তেওঁ দখল কৰিলে আৰু তাৰ নাম দিলে নিৰ্মল হৃদয়। সেইটোও ৰোগীৰে উপচি পৰিল। মাদাৰ টেৰেছাৰ এই কামত অনেকে বিৰোধিতা কৰিলে। কালিঘাটৰ প্ৰধান পূজাৰীৰ পুত্ৰ এজনৰ কলেৰা হল। তাক কোনেও হাতেৰে চোৱা নাছিল। কিন্তু মাদাৰ টেৰেছাই তেওঁক হাতেৰে তুলি নি চিকিত্সা কৰা দেখি টেৰেছাৰ প্ৰতি সকলোৱে সহানুভূতিৰে চাবলৈ ললে। মাদাৰ টেৰেছাই কলিকতাৰ ৰাজপথৰ পৰা বুটলি আনি হাজাৰ হাজাৰ ৰোগীক চিকিত্সা সেৱা আগবঢ়ালে। প্ৰায় ২৯,০০০ ৰোগীয়ে আৰোগ্য লাভ কৰিলে। যিবিলাক শিশু অভাৱ আৰু অনাশ্ৰয়ত ৰাজপথে ৰাজপথে ঘূৰি ফুৰিছিল, সেই শিশুসকলৰ মংগলৰ কাৰণেও তেওঁ চিন্তাত নিমগ্ন হৈছিল। তেওঁলোকৰ চিকিত্সা আৰু সংস্থাপনৰ কাৰণে কলিকতাত তেওঁ আৰম্ভ কৰিছিল--নিৰ্মল শিশু ভৱন। এই আশ্ৰয় গৃহত থাকি হাজাৰ হাজাৰ শিশুৱে মানুহ হোৱাৰ পথ বিচাৰি পাইছিল। কেৱল শিশুৰ সেৱাৰ বাবেই তেওঁ দেশ-বিদেশত এনে কুৰিটা আশ্ৰয় গৃহ নিৰ্মাণ কৰিছিল। সেই আশ্ৰয় গৃহ বিলাকৰ যোগে তেওঁ শিশুৰ মংগল সাধন কৰিবলৈ সমৰ্থ হৈছিল।\nকুষ্ঠা, যক্ষ্মা, কলেৰা আৰু টাইফয়েড আদি ৰোগীৰ কাৰণে এবিধ চলন্ত ডিচপেনছাৰীৰ প্ৰচলন কৰিছিল। যাৰ ফলত অনেক ৰোগীয়ে সহজতে চিকিত্সা সেৱা লাভ কৰি আৰোগ্য হোৱাৰ পথ দেখিছিল। তেওঁ কুষ্ঠৰোগীসকলৰ কাৰণে বিশেষভাবে চিন্তা কৰিছিল। এই ৰোগীসকলক তেওঁ নিজে চিকিত্সা কৰাৰ উপৰিও ডাক্তৰ আচু নাৰ্ছ সকলে তেওঁক সহায় কৰিছিল। আৰোগ্য নোহোৱা কুষ্ঠ ৰোগীসকলক শান্তি নগৰ নামে ঠাই সংস্থাপনৰ ব্যৱস্থা কৰিছিল। শান্তি নগৰত ৩৪ একৰ মাটি আছিল, তেওঁ তাতে অনেক বাংলাদেশী ভগনীয়াকো স্বাস্থ্য-সেৱা আগবঢ়ায়।\nমাদাৰ টেৰেছাই বিশ্বত জনসাধাৰণৰ সেৱাৰ নামত প্ৰতিষ্ঠা কৰিছে ৬০খন স্কুল, ২০০ৰো অধিক চিকিৎসালয়, ৫৪খন কুষ্ঠাশ্ৰম, ২০ খনতকৈ বেছি অনাথ গৃহ, ৩৩৫খন চলন্ত ডিচপেনচাৰী, ২৮টা পৰিয়াল সেৱা কেন্দ্ৰ, এটা যক্ষ্মা ক্লিনিক, ৬খন দাঁন্তব্য চিকিৎসালয় আৰু অনেক কমাৰ্চিয়েল স্কুল। ২০০৮ চনলৈকে মুঠ ৪৩,০০০ কুষ্ঠৰোগী তেওঁৰ চিকিৎসালয়ত সেৱা লৈ আছে, ২০০০ শিশুৱে তেওঁৰ শিশুভৱনত আশ্ৰয় পাই আছে আৰু ১৬,০০,০০০ ৰোগীক তেওঁৰ ডিচপেনছাৰীয়ে চিকিত্সা কৰি আছে। মাদাৰ টেৰেছা মানৱ সেৱাৰ এনে শাখা-প্ৰশাখা পৃথিৱীৰ প্ৰায়বোৰ দেশতে আছে। তেওঁৰ সংস্থাত ২০০৮ চনলৈকে মুঠ ১৮০০ গৰাকী নাৰ্চ, ১৮৫ জন ব্ৰাদাৰ আৰু ৪০০ জন প্ৰশিক্ষাৰ্থী আছে। মিছনেৰী ব্ৰাদাৰ্ছ অৱ চেৰিটি আৰু ইণ্টাৰনেচনেল এছোচিয়েচন অৱ কোৱাৰ্কাছ অৱ মাদাৰ টেৰেছা তেওঁৰ সেৱা বাহিনী।\n১৯৬৪ চনত পোপ পলে তেওঁক মানৱ সেৱা কৰিবলৈ আৰু অধিক সুবিধা কৰি দিলে। পোপ পলৰ গাড়ীখন মাদাৰ টেৰেছাই উপহাৰ হিচাপে লাভ কৰাত-সেই গাড়ীখনকে দেখুৱাই তেওঁ এখন লটাৰী খেল আৰম্ভ কৰিছিল। এই খেলৰ দ্বাৰা তেওঁৰ ৪৬,০০,০০০ টকা সংগ্ৰহ হোৱাত, সেই টকাৰে এটা কুষ্ঠকেন্দ্ৰ নিৰ্মাণ কৰিলে। মাদাৰ টেৰেছাৰ কাৰ্যালয় হৈছে কলিকতাৰ লোৱাৰ চাৰ্কুলাৰ বোৰ্ডত। তেওঁ জীৱনত অনেক খ্যাতি লাভ কৰিছে। মানৱ সেৱাৰ শ্ৰেষ্ঠ সন্মান মেগছেছে বঁটা লাভ কৰাৰ উপৰিও তেওঁ পোপ জন শান্তি বঁটা, গুড চামাৰিটান বঁটা আৰু জন কেনেডি আন্তৰ্জাতিক বঁটাও লাভ কৰিছে। তদুপৰি তেওঁ জৱাহৰলাল নেহেৰু পুৰস্কাৰ, টেম্পলটন পুৰস্কাৰ, মেটাৰেট মেগৰষ্ট্ৰা পুৰস্কাৰ আৰু চিৰিচ মেডেল আদি সন্মানো লাভ কৰে। বিশ্বভাৰতীয়ে তেওঁক প্ৰদান কৰিছে দেশীকোত্তম উপাধি। ভাৰত চৰকাৰে তেওঁক পদ্মশ্ৰী আৰু ১৯৮০ চনত ভাৰত-ৰত্ন উপাধিৰে সন্মানিত কৰিছে। মাদাৰ টেৰেছাৰ ১৯৯৭ চনৰ ৫ ছেপ্তেম্বৰত কলিকতাত দেহবসান ঘটে।\n4. পুৰস্কাৰ প্ৰাপ্ত বঁটা আৰু সন্মান\nনবেল বঁটা, ১৯৭৯\nজৱাহৰলাল নেহেৰু পুৰস্কাৰ,\nমেটাৰেট মেগৰষ্ট্ৰা পুৰস্কাৰ,\nৰমন মেগছেছে বঁটা,\nজন কেনেডি আন্তৰ্জাতিক বঁটা,\nভাৰত ৰত্ন বঁটা, ১৯৮০\n5. বাহ্যিক সংযোগ\nPeggy Noonan, "Still, Small Voice," Crisis, 1 February 1998 account of the National Prayer Breakfast speech\nMother Teresa সম্পৰ্কে ইণ্টাৰনেট মুভি ডাটাবেছত থকা তথ্য।\n"Mother Teresa of Calcutta" Website of Sally Warner\nMissionaries of Charity Fathers MC Fathers / MC Priests – Official Website: Biography of Mother Teresa\n"The Illusory vs The Real Mother Teresa", by Michael Hakeem, isareview of Christopher Hitchens The Missionary Position.\nComplete Mother Teresa Quotations\n"The squalid truth behind the legacy of Mother Teresa" by Donal MacIntyre in the New Statesman, 22 August 2005\nChristopher Hitchens article: "Mommie Dearest" in Slate, 20 October 2003\n"Mother Teresa: Where are her millions?", Stern 10 September 1998.\nMother Teresas Crisis of Faith TIME.com\n"Mother Teresas House of Illusions" by Susan Shields\nMissionaries of Charity Active and Contemplative Sisters with U.S. contact information CMSWR member page\nMissionaries of Charity Brothers Active Branch\nNobel Laureate Biography Nobel Foundation\nWikipedia: মাদাৰ টেৰেছা


অ'এনজিচিৰ কৰ্মচাৰী অপহৰণকাণ্ডত জড়িত ৩ আৰক্ষী জোৱান ! - Prag News\nHomeআঞ্চলিকঅ'এনজিচিৰ কৰ্মচাৰী অপহৰণকাণ্ডত জড়িত ৩ আৰক্ষী জোৱান !\nঅ’এনজিচিৰ কৰ্মচাৰী অপহৰণকাণ্ডত জড়িত ৩ আৰক্ষী জোৱান !\nতিনিচুকীয়া : আলফা (স্বাঃ)-এ তিনিজন অ’এনজিচিৰ কৰ্মচাৰী অপহৰণ কৰা ঘটনাই নতুন মোৰ লৈছে৷ এই ঘটনাৰ লগত অসম আৰক্ষী জোৱান জড়িত থকাৰ সন্দেহত আজি শদিয়াত আটক কৰে এজন আৰক্ষী কনিষ্টবলক৷ এই সন্দৰ্ভত অসম আৰক্ষীৰ বিৰুদ্ধে তথ্য লুকুওৱাৰ অভিযোগ উত্থাপন হৈছে৷ শীঘ্ৰেই অভিযোগ উত্থাপন হোৱা তিনিওজন জোৱানে আত্মসমৰ্পণ কৰাৰ সম্ভাৱনা আছে৷\nঅপহৰণ কাণ্ডৰ লগত জড়িত থকাৰ সন্দেহত অসম আৰক্ষীৰ আটকাধীন কনিষ্টবল শদিয়াৰ তেলিকলা গাঁৱৰ বসন্ত বুঢ়াগোহাঁই৷ তেওঁ অসম আৰক্ষীৰ ২৫নং বেটেলিয়নৰ কনিষ্টবল ৰূপে লাকুৱাত কৰ্মৰত আছিল৷\nশদিয়াৰ বচাগাঁৱৰ চাপৰিৰ পৰা আৰক্ষীয়ে আটক কৰে ধৃত কনিষ্টবলজনক৷ শদিয়া জিলা আৰক্ষী অধীক্ষকৰ কাৰ্যালয়ত হাজিৰ কৰাৰ পাছত ডিব্ৰুগড় জিলা আৰক্ষীৰ অতিৰিক্ত আৰক্ষী অধীক্ষক বিতুল চেতিয়াৰ নেতৃত্বত ডিব্ৰুগড়ৰ টেঙাখাত আৰক্ষী থানালৈ নিয়ে ধৃত কনিষ্টবলজনক৷\nইতিমধ্যে কনিষ্টবলজনৰ বিৰুদ্ধে টেঙাখাত আৰক্ষী থানাত ভাৰতীয় দণ্ডবিধিৰ ৩৮৭ ধাৰাত ৪০/২১ গোচৰ ৰুজু হৈছে৷\nPrevious articleবিনামূলীয়া প্ৰতিষেধক : বাট দেখুৱাইছে দিল্লী চৰকাৰে\nNext article‘বিপদগ্ৰস্ত’ ভাৰতৰ কাষত থিয় দিলে গুগল, মাইক্ৰ’ছফ্ট-এ


মনৰ কথাঃ ধুবি ঘাটত সাংবাদিক নিতুমনি বনাম সাম্প্ৰদায়িকতাৰ ক'লা ছাইত হিমন্তবিশ্ব :: বুলন কুমাৰ শইকীয়া - অসমীয়াৰ সুখ-দুখ\nHome BULON-KR-SAIKIA MONOR KATHA MONOR-KATHA RECENT বুলন -কুমাৰ-শইকীয়া মনৰ কথা মনৰ-কথা মনৰ কথাঃ ধুবি ঘাটত সাংবাদিক নিতুমনি বনাম সাম্প্ৰদায়িকতাৰ ক'লা ছাইত হিমন্তবিশ্ব :: বুলন কুমাৰ শইকীয়া\nxukhdukh.com January 25, 2019 BULON-KR-SAIKIA, MONOR KATHA, MONOR-KATHA, RECENT, বুলন -কুমাৰ-শইকীয়া, মনৰ কথা, মনৰ-কথা,\nএটা কাম বৰ ধুনিয়াকৈ বেছ কিছু সময় ধৰি হিমন্ত বিশ্ব শৰ্মাই কৰি আছে আৰু সেইটো হৈছে অন্তহীন বিতৰ্কৰে সংবাদ মাধ্যমৰ চৰ্চাৰ শীৰ্ষত তেওঁ অৱস্থান গ্ৰহণ কৰাটো৷ মানুহজনৰ দক্ষতা আৰু বিচক্ষণতা নোহোৱা নহয় কিন্তু সিবিলাকৰ ব্যৱহাৰিক প্ৰয়োজনীয়তাক তেওঁ ক্ষমতাকেন্দ্ৰিক বিচাৰেৰে আঁতৰাই থয় ৷ তেওঁ সেই উলংগ ৰজাজনো নহয় যে কেৱল স্তাৱকৰ হাততালিৰ মাজতেই থাকিব বিচাৰিব ৷ হিমন্ত বিশ্ব শৰ্মাই নিজে কামনা কৰা বস্তুটো হ’ল বাস্তৱ পৰিস্থিতিটোৰ পৰা মানুহৰ দৃষ্টি আঁতৰাই নিয়াৰ৷ কেৱল এইটোকে কৰি মন্ত্ৰী হিমন্তই অতবছৰে ক্ষমতাৰ ৰাজনীতিত বৰ্তি আছে ৷ তেওঁৰ লগত বা তেওঁৰ বিতৰ্কিত মন্তব্যৰ লগত মানুহে যিমানেই ব্যস্ত হৈ পৰিব সিমানেই মূল বিষয়বস্তুৰ পৰা মানুহে আঁতৰি আহিব আৰু তেওঁৰ বেকা আঁচনিবোৰ ক্ৰমশঃ সিদ্ধিৰ পথত আগবঢ়াই নিব ৷\nকালি দেখিবলৈ পোৱা গ’ল এগৰাকী বিশিষ্ট টেলিভিছন সাংবাদিক নিতুমণি শইকীয়াই এইগৰাকী হিমন্ত বিশ্ব শৰ্মাক বিশেষভাৱে প্ৰত্যাহ্বান জনাই দৰ্শকৰ মাজত সমাদৃত হৈছে ৷ চল্‌তি ভাষাৰে নিতুমণি হিমন্তৰ এই দবৰাদবৰি যুঁজখনৰ সম্পৰ্কত কিছুৱে আখ্যায়িত কৰিছে যে হিমন্তক বাৰুকৈয়ে নিতুমণিয়ে ধুলে ৷ ধুব পাৰে ৷ ধুবিৰ কামেই হৈছে ধোৱা ৷ সাংবাদিক নিতুমণি শইকীয়াক যদি এগৰাকী ধুবি হিচাপে ধৰি লোৱা হ’য় তেন্তে মন্ত্ৰী হিমন্তক তেওঁ ধুই পেলালে বুলি অভিনন্দিত কৰিও লাভ নাই ৷ কিয় ? কাৰণ সাম্প্ৰতিক ৰাজনীতিৰ এটা অন্যতম লেতেৰা চৰিত্ৰই হৈছে মন্ত্ৰী হিমন্ত বিশ্ব শৰ্মা ৷ সুবিধাবাদী ৰাজনীতিৰ সুবাদতেই তেওঁ আজি এনে এটা পৰ্বলৈ গুছি গৈছে যে সাম্প্ৰদায়িক মলিনতাৰ ক’লা ছাঁইৰে লুটুৰি পুতুৰি হোৱা ৰাজনৈতিক নেতাগৰাকীক "ধুই" লাভ নাই ৷ তেওঁ আচলতে ইমানবোৰ অপৰিস্কাৰ নিজৰ গাত সানি লৈছে যে তেওঁৰ ৰাজনৈতিক কাপোৰসাজ গা’ত আছে নে নাই সেয়া ধৰিবই নোৱাৰি ৷ দ্বিতীয় কথাটো হ’ল অসমৰ ৰাজনীতিত এনে ক’লা ছাঁইৰে লুটুৰি পুতুৰি হোৱা এজনেই মাথোঁ নেতা নাই ৷ কি সৰ্বানন্দ, কি ৰঞ্জিত দাস সকলোৰে একে অৱস্থা ৷ বিৰোধীৰ মাজতো আছে প্ৰচ্ছন্ন সুবিধাবাদী৷ কোন কেতিয়া ক’লা হয় তাৰ ঠিকনা নাই ৷\nএতেকে এইসময়ত সাংবাদিকৰ যুঁজখন কি হ’ব লাগে? সাংবাদিকতাৰ ধুবীঘাটত অপদাৰ্থ ৰাজনৈতিক নেতাবিলাকক গুৰুত্ব দি ধুই থকাৰ সময় এয়া নহয় ৷ তথাকথিত প্ৰত্যাহ্বান দি মই এনহে এৰিম তেনহে এৰিম , মই ভৰিত ধৰিম, মই কোলাত ল’ম... এই জাতীয় সাময়িক আস্ফালনো বৰ এটা সঠিক কথা নহয় ৷ হিমন্ত বিশ্ব শৰ্মাৰ ভণ্ডামিক এতিয়া সাধাৰণ মানুহেই উপলদ্ধি কৰিব পাৰিছে ৷ শৰ্মাৰ ৰাজনৈতিক ধাৰাটোক চূড়ান্ত ঘৃণাৰে উপচাই পেলাইছে ৷ এইখিনি সময়ত টিভি চেনেলৰ যিকোনো এজন সাংবাদিকে হিমন্তৰ বিৰুদ্ধে যুঁজিবলৈ গ’লে স্বাভাৱিকতে সেয়া বহুলাংশ মানুহে আমোদ পাবই ৷ তাত কৃতিত্বৰ কথা ক’ত ?\nহিমন্ত বিশ্ব শৰ্মাৰ বিৰুদ্ধে - নিতুমণি শইকীয়াৰ ভীমবচন, এতিয়া তাৰ উপযুক্ত সময় নহয় ৷ এইখিনি সময় জাতীয় সংকটৰ বিৰুদ্ধে কাৰ্যকৰী ভাৱে মাৰ বান্ধি থিয় দিয়াৰ ৷ যুঁজখন হ’ব লাগে হিমন্ত বিশ্ব শৰ্মা আৰু তেওঁৰ দলৰ মানুহে অতি কৌশলৰে চলাই নিয়া সাম্প্ৰদায়িক ৰাজনীতিৰ বিৰুদ্ধে ৷ মূল কামটো হ’ব লাগে কেন্দ্ৰৰ স্বেচ্ছাচাৰী নীতি আৰু ৰাজ্য চৰকাৰৰ জাতিদ্ৰোহী নীতিৰ বিৰুদ্ধে পৰিকল্পিত আৰু এখন সংগঠিত সংগ্ৰামৰ বাবে পট নিৰ্মাণ ৷ এয়া কেৱল এগৰাকী টেলিভিচন সম্পাদকৰে কাম নহয় বৰঞ্চ অসমক ভালপোৱা প্ৰতিজন সচেতন মানুহৰ কাম হোৱা উচিত ৷ অসমৰ এই অস্থিৰতা- দুৰাৱস্থাৰ বাবে এজন হিমন্তই শেষ কথা নহয় ৷ হিমন্তৰ দৰে কুন্ধচ বাসনাৰ সুবিধাবাদী ৰাজনৈতিক নেতা অসমত ভৰি আছে ৷ এই সকলোৰে একমাত্ৰ উদ্দেশ্যটো হ’ল ক্ষমতাৰ স্বাৰ্থত হিন্দু শৰণাৰ্থী সংস্থাপনৰ কৰ্মসূচীক আগুৱাই লৈ যোৱা ৷ এইবিলাকৰ সৈতে মন্ত্ৰী শৰ্মাৰ পাৰ্থক্যটো ইমানেই তেওঁ কুৰুচি পূৰ্ণ মন্তব্য প্ৰদান কৰি সকলোকে নিজৰ সৈতে ব্যস্ত কৰি থোৱাৰ কিটিপটো জানে আৰু তাৰ সুবিধা লৈয়ে নিজৰ স্বাৰ্থসিদ্ধি কৰি লয় ৷ নকলেও বুজা যায়, অতি সাম্প্ৰদায়িক মন্তব্য প্ৰদানেৰে তেওঁৰ মূল ধান্দাটো হৈছে নাগপুৰ -দিল্লীত নিজকে অতি হিন্দুত্ববাদী নেতা হিচাপে প্ৰতিষ্ঠা কৰাটোহে ৷ অসম জ্বলি যাওক তাকে লৈ তেওঁৰ মূৰৰ কামোৰণি নাই৷ এনে কাৰ্যৰে ধূৰ্ত হিমন্তই প্ৰতিযোগিতাত তিষ্ঠি থাকিবলৈ "গছৰ মূঢ়া" সৰ্বানন্দকো হিন্দুত্ববাদৰ প্ৰবক্তা কৰি তুলি গণবিচ্ছিন্ন কৰিবলৈ সক্ষম হৈছে আনহাতে নিতৌ পৰিস্থিতি উত্তেজনা কৰি মুখ্যমন্ত্ৰীৰ গৃহবিভাগকো বিফল কৰি তুলিবলৈ নামি পৰিছে ৷ বছ ! কথা সিমানেই ৷\nএইজন হিমন্তক টিভিৰ পৰ্দাত, আছুৱে গোটাই দিয়া সমাৱেশত "চেলেঞ্জ" কৰি লাভ নাই ৷ ৰাইজে বুজি পাই কথাবোৰ ৷ নিতুমণি শইকীয়াই হিমন্তৰ ভৰিত ধৰিবলগীয়া পৰিস্থিতিৰ সৃষ্টি নহয় ৷ কিন্তু মূল বিষয়বোৰ যাতে এনে অদৰকাৰী ব্যক্তিৰ সৈতে ফেপেৰি পাতি অনাহুত যুঁজ এখনৰে ৰাইজক বিভ্ৰান্ত কৰা নহয় ৷\nবিজেপিয়ে সাধাৰণ নিৰ্বাচনৰ প্ৰচাৰাভিযানত খৰছ কৰিবলৈ ৪হেজাৰ কোটি টকাৰ আঁচনি লৈছে ৷ তাৰে এটা অংশ সময়ত নিশ্চিতভাৱে নিতুমণি শইকীয়াই কৰ্মৰ’ত টিভি চেনেলনৈও আহিব ৷ নিতুমণি শইকীয়াই তেতিয়া মালিকপক্ষক চেলেঞ্জ দিব নেকি জাতিদ্ৰোহী বিজেপিৰ বিজ্ঞাপনৰ টকা তেওঁৰ কোম্পানীয়ে গ্ৰহণ কৰিলে "মুখ্য সম্পাদক"ৰ আসনৰ পৰা পদত্যাগ কৰিম বুলি ? নিদিয়ে ! সিমানখিনি মৰসাহ নিতুমণি শইকীয়াৰো নাই ৷ হিমন্ত উলংগ ৷ হিমন্তক উলংগ বুলি নতুনকৈ দেখুৱাবলৈ একো নাই ৷ যদি ফঁহিয়াই দেখুৱাব বিচাৰিছে ৰাষ্ট্ৰৰ স্বৈৰাচাৰীতাক দেখুৱাওক ৷\nশেষত এটা কৌতুক ৷ এই কৌতুকটোৰেই বহুত কথা বুজিবলৈ সুবিধা হ’ব ৷\nএগৰাকী মহিলা ৷ তেওঁ আৰক্ষীক খবৰ দিলে যে তেওঁৰ ঘৰৰ খিৰিকীৰে সদায় দেখিবলৈ পাই, ওচৰৰ পুৰুষ এজনে উলংগ হৈ গা ধুই থাকে ৷\nআৰক্ষী আহিল ৷ সৰু খিৰিকীখনৰে চাই পঠিয়ালে ৷ সঁচাই মানুহজনে গা ধুই আছে ৷ কিন্তু সম্পূৰ্ণ উলংগ যেন লগা নাই ৷ মহিলাগৰাকীক সেই কথা ক’লে ৷\nমহিলাগৰাকীয়ে উত্তৰ দিলে : টুলখনত উঠি চাওক ৷ তেতিয়া দেখিব ৷ সম্পূৰ্ণ উলংগ হয় নে নহয় ৷\nবুলন শইকীয়াৰ আন আন লেখা সুখ-দুখত পঢ়িবলৈঃ\nBy xukhdukh.com on January 25, 2019\nUnknown January 25, 2019 at 9:16 AM


Don in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Don ar byavahar, ppali, parshwakriya, upkaar, kriya-pratikriya aaru satarkatabani\nDon की जानकारी\nDon ৰ লাভ আৰু ব্যৱহাৰসমূহ- Don Benefits & Uses in Assamese- Don ar laabh aaru byavaharsamuh\nDon ৰ পালি আৰু সেয়া কেনেদৰে ল'ব- Don Dosage & How to Take in Assamese - Don ar paali aaru xeya kenedore lobo\nDon ৰ পাৰ্শ্চক্ৰিয়াসমূহ- Don Side Effects in Assamese- Don ar parshwakriyasamuh\nDon সংক্ৰান্ত সতৰ্কতাবাণীসমূহ- Don Related Warnings in Assamese- Don xonkranta xatarkatabanisamuh\nঅইন দৰৱৰ সৈতে Donৰ গুৰুতৰ ক্ৰিয়া-প্ৰতিক্ৰিয়া- Severe Interaction of Don with Other Drugs in Assamese- Oinor xoite Don ar gurutor kriya-pratikriya\nDon মতভেদসমূহ- Don Contraindications in Assamese- Don nishedhsamuh\nDon ৰ বিষয়ে সততে সোধা প্ৰশ্নসমূহ- Frequently asked Questions about Don in Assamese- Don ar bikhoye satate xodha prashnasamuh\nখাদ্য আৰু মদৰ সৈতে Don ক্ৰিয়া-প্ৰতিক্ৰিয়া- Don Interactions with Food and Alcohol in Assamese- khadya aaru modor xoite Don kriya-pratikriya\nDon ৰ লাভ আৰু ব্যৱহাৰসমূহ - Don Benefits & Uses in Assamese - Don ar laabh aaru byavaharsamuh\nDon তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDon ৰ পালি আৰু সেয়া কেনেদৰে ল'ব - Don Dosage & How to Take in Assamese - Don ar paali aaru xeya kenedore lobo\nDon-ৰ উপাদানসমূহ - Don Active Ingredients in Assamese - Don-ar upadaansamuh\nDon ৰ পাৰ্শ্চক্ৰিয়াসমূহ - Don Side Effects in Assamese - Don ar parshwakriyasamuh\nগৱেষণাৰ ভিত্তিত, Don ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDon সংক্ৰান্ত সতৰ্কতাবাণীসমূহ - Don Related Warnings in Assamese - Don xonkranta xatarkatabanisamuh\nDon-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Donৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nDon-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Don গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Don কি প্ৰভাৱ দেখা গৈছে?\nDonৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Don কি প্ৰভাৱ দেখা গৈছে?\nDonৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Don ৰ কি প্ৰভাৱ দেখা গৈছে?\nDonৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Donৰ গুৰুতৰ ক্ৰিয়া-প্ৰতিক্ৰিয়া - Severe Interaction of Don with Other Drugs in Assamese - Oinor xoite Don ar gurutor kriya-pratikriya\nDon তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDon মতভেদসমূহ - Don Contraindications in Assamese - Don nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Don লোৱা অনুচিত যাতে -\nDon ৰ বিষয়ে সততে সোধা প্ৰশ্নসমূহ - Frequently asked Questions about Don in Assamese - Don ar bikhoye satate xodha prashnasamuh\nএই Don-এ অভ্য়াস বা নিচাৰ সৃষ্টি কৰে নেকি?\nনহয়, Don আসক্তি সৃষ্টি কাৰক বুলি কোনো সাক্ষ্য নাই।\nআপুনি Don লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, চিকিত্সা পৰামৰ্শ অনুসাৰেহে Don লওক।\nমানসিক ৰোগ থকা ৰোগীৰ ক্ষেত্ৰত Don ৰ যোগাত্মক প্ৰভাৱ থকা দেখা গৈছে।\nখাদ্য আৰু মদৰ সৈতে Don ক্ৰিয়া-প্ৰতিক্ৰিয়া - Don Interactions with Food and Alcohol in Assamese - khadya aaru modor xoite Don kriya-pratikriya\nখাদ্য আৰু Donৰ ক্ৰিয়া-প্ৰতিক্ৰিয়া\nআপুনি Don সেৱনৰ সময়ত কেতবোৰ খাদ্য সেৱনৰ ফলত দৰৱে কাম কৰাৰ ক্ষেত্ৰত বেছি সময় ল'ব পাৰে। আপুনি ডাক্তৰৰ পৰামৰ্শ অনুসৰণ কৰক।\nমদ আৰু Donৰ মাজৰ প্ৰতিক্ৰিয়া\nDon লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nDon ৰ অনুকল্প - Substitutes for Don in Assamese\nআপুনি বা আপোনাৰ পৰিয়ালৰ কোনোবাই Don লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Don ব্যৱহাৰ কৰিছিল নেকি?\nআপুনি কিমান পৰিমাণে Don সেৱন কৰিছিল?\nআপুনি Don ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Don সেৱন কৰে?


য়েভেচ মেয়াৰ - অসমীয়া ৱিকিপিডিয়া\n১৯ জুলাই, ১৯৩৯\nইকল নৰমালে চুপিৰিয়ৰ (École Normale Supérieure)\nচালেম বঁটা (১৯৭০)\nকাৰ্ল ফ্ৰেডৰিকগছ প্ৰাইজ (২০১০)\nএবেল বঁটা (২০১৭)\nয়েভেচ এফ. মেয়াৰ (ইংৰাজী:Yves F. Meyer) (ফৰাচী: [mɛjɛʁ]; জন্ম : ১৯ জুলাই ১৯৩৯) এজন ফ্ৰান্সৰ গণিতজ্ঞ। ১৯৩৯ চনৰ ১৯ জুলাই তাৰিখে ফ্ৰান্সৰ পেৰিছ চহৰত তেওঁৰ জন্ম হয়। তেওঁ ৱেভলেট সূত্ৰৰ (wavelet theory) অন্যতম পিতৃপুৰুষ। এই সূত্ৰৰ উৎকৰ্ষ সাধনৰ অৰ্থে তেওঁ আগবঢ়োৱা অৱদানৰ বাবে তেওঁক ২০১৭ বৰ্ষৰ এবেল বঁটা প্ৰদান কৰা হয়।\nয়েভেচ মেয়েৰ টুনিছত অৱস্থিত লাইচি কাৰণটত শিক্ষা গ্ৰহণ কৰিছিল। তেওঁ গণিতত কনকুয়াৰ জেনেৰেল লাভ কৰিছিল আৰু ১৯৫৭ চনত ইকল নৰমালে চুপেৰিয়ৰ (ফৰাচী:École Normale Supérieure) প্ৰৱেশ পৰীক্ষাত প্ৰথম হৈছিল। ১৯৬৬ চনত তেওঁ জিন পিয়েৰ কাহানেৰ তত্ত্ববধনাত পিএইছডি ডিগ্ৰী লাভ কৰে।\nতাৰ পিছত তেওঁ ১৯৬০-৬৩ চনত এখন হাইস্কুলৰ শিক্ষক, ১৯৬৩-৬৬ চনত ষ্ট্ৰাছবাৰ্গ বিশ্ববিদ্যালয়ত (Université de Strasbourg) সহকাৰী অধ্যাপক, ১৯৬৬-৮০ চনত পেৰিছ বিশ্ববিদ্যালয়ত (Université Paris-Sud) অধ্যাপক, ১৯৮০-৮৬ চনত ইকল পলিটেকনিকত অধ্যাপক, ২৯৮৫-৯৫ চনত পেৰিছ ডাউফিন বিশ্ববিদ্যালয়ত (Université Paris-Dauphine) অধ্যাপক হিচাপে কাৰ্য নিৰ্বাহ কৰে। তাৰ পিছত তেওঁ ১৯৯৫ চনত চি.এন.আৰ.এছ.ত জেষ্ঠ গৱেষক হিচাপে যোগ দিয়ে। তাৰপিছত ১৯৯৯ চনত তেওঁ ইকল নৰমালে চুপিৰিয়ৰ দে কাচানত অধ্যাপক হিচাপে সেৱা আগবঢ়ায় আৰু ২০০৪ চনৰ পৰা তেওঁ এই প্ৰতিষ্ঠানৰ অধ্যাপক এমেৰিটাছ পদত অধিষ্ঠিত হৈ আছে।\nতেওঁ ২০১০ চনত গছ পুৰস্কাৰ লাভ কৰে। সংখ্যা তত্ত্ব, অপাৰেচন সূত্ৰ আৰু হাৰমণিক বিশ্লেষণ, আৰু ৱেভলেট সূত্ৰৰ বিকাশ ঘটোৱাৰ লগতে মৌলিক অৱদানৰ এই বঁটা তেওঁক প্ৰদান কৰা হয়। "ৱেভলেট সূত্ৰৰ উৎকৰ্ষ সাধন"ত তেওঁ আগবঢ়োৱা অৱদানৰ বাবে তেওঁক ২০১৭ চনৰ এবেল বঁটা প্ৰদান কৰা হয়।\nতেওঁ ১৯৯৩ চনৰ পৰা Académie des Sciencesৰ সদস্য\nতেওঁক আন্তৰ্জাতিক গণিত কংগ্ৰেছৰ ১৯৭০ চনৰ নাইছ আৰু ১৯৮৩ চীনৰ ৱাৰশ্ব অধিৱেশনত বক্তা হিচাপে নিমন্ত্ৰণ কৰা হৈছিল। and in 1990 in Kyoto.\n২০১০ চনত তেওঁ কাৰ্ল ফ্ৰেডৰিক গছ পুৰস্কাৰ লাভ কৰে।\n২০১২ চনত তেওঁ আমেৰিকান মেথামেটিক্স ছোচাইটিৰ ফেল' নিৰ্বাচিত হয়।\n২০১৭ চনত তেওঁ এবেল বঁটা লাভ কৰে।\n↑ Société de Mathématiques Appliquées et Industrielles : Yves Meyer.\n↑ 3.0 3.1 3.2 "Carl Friedrich Gauss Prize – Yves Meyer". International Congress of Mathematicians 2010, Hyderabad, India. http://www.icm2010.org.in/prize-winners-2010/carl-friedrich-gauss-prize-yves-meyer.\n↑ Yves F. Meyer সম্পৰ্কে Mathematics Genealogy Project’ত চাওক\n↑ "The Abel Prize Laureate 2017" (en ভাষাত). http://www.abelprize.no/c69461/seksjon/vis.html?tid=69535&strukt_tid=69461.\n↑ Académie des Sciences : Yves Meyer. Archived August 9, 2011, at the Wayback Machine\n↑ Meyer, Yves. "Intégrales singulières, opérateurs multilinéaires, analyse complexe et équations aux dérivées partielles." Proc. Intern. Cong. Math (1983): 1001–1010.\n↑ Meyer, Yves F. "Wavelets and applications." Proc. Intern. Cong. Math (1990): 1619–1626.\n↑ "Abel Prize 2017: Yves Meyer wins 'maths Nobel' for work on wavelets". The Guardian. 21 March 2017. https://www.theguardian.com/science/alexs-adventures-in-numberland/2017/mar/21/abel-prize-2017-yves-meyer-wins-maths-nobel-for-work-on-wavelets.\n↑ Chui, Charles K. (1996). "Review: Wavelets and operators, by Yves Meyer; A friendly guide to wavelets, by Gerald Kaiser". Bull. Amer. Math. Soc. (N.S.) খণ্ড 33 (1): 131–134. doi:10.1090/s0273-0979-96-00635-0. http://www.ams.org/journals/bull/1996-33-01/S0273-0979-96-00635-0/.\nয়েভেচ মেয়াৰ সম্পৰ্কে Mathematics Genealogy Project’ত চাওক\n"https://as.wikipedia.org/w/index.php?title=য়েভেচ_মেয়াৰ&oldid=231150"ৰ পৰা অনা হৈছে